cyanic-selkie/wikianc huggingface dataset:
ᱢᱤᱥᱴᱟᱨ ᱢᱟᱨᱠᱟᱥ
ᱡᱤᱣᱱᱤ
᱒᱐᱑᱒ ᱥᱟᱹᱦᱤᱛ ᱨᱮᱭᱟᱜ ᱟᱜᱚᱥᱴ ᱨᱮ ᱯᱚᱨᱱᱼᱯᱟᱨᱢᱟᱨ ᱠᱚ ᱢᱩᱫᱽᱨᱮ ᱥᱤᱯᱷᱤᱞᱤᱥ ᱨᱮᱭᱟᱜ ᱮᱛᱚᱦᱚᱵ ᱨᱮ ᱢᱟᱨᱠᱟᱥ ᱫᱚ ᱛᱟᱦᱮᱸ ᱠᱟᱱᱟ ᱛᱟᱞᱢᱟ ᱦᱚᱲ ᱡᱟᱸᱦᱟ ᱠᱷᱟᱹᱛᱤᱨ ᱛᱮ ᱪᱤᱛᱟᱹᱨ ᱵᱮᱱᱟᱣ ᱵᱟᱝ ᱦᱩᱭ ᱞᱮᱱᱟ ᱾  ᱵᱤᱰᱟᱹᱣ ᱨᱮ ᱵᱟᱰᱟᱭ ᱧᱟᱢ ᱟᱠᱟᱱᱟ ᱡᱮ, ᱢᱤᱥᱴᱟᱨ ᱢᱟᱨᱠᱟᱥ ᱯᱳᱭᱞᱳ ᱥᱤᱯᱷᱤᱞᱤᱥ ᱛᱮ ᱜᱮᱢᱮᱧ ᱞᱮᱱᱟᱭ ᱟᱨ ᱩᱱᱤ ᱫᱚ ᱵᱮᱱᱟᱣᱤᱭᱟᱹ ᱠᱚ ᱵᱟᱝ ᱚᱞ ᱛᱚᱛᱛᱷᱚ ᱮᱢ ᱞᱮᱫᱟᱭ ᱾ ᱢᱟᱨᱠᱟᱥ ᱯᱳᱭᱞᱳ ᱟᱡᱟᱜ ᱛᱤ ᱨᱮ ᱵᱨᱳᱣᱱᱤ ᱢᱮᱞᱟᱱ ᱨᱮᱭᱟᱜ ᱢᱤᱫᱴᱟᱝ ᱯᱷᱚᱞᱚᱠ ᱞᱮᱠᱟᱛᱮ ᱜᱮᱢᱮᱧ ᱨᱮᱭᱟᱜ ᱥᱟᱹᱵᱩᱫ ᱮ ᱧᱮᱞ ᱞᱮᱫᱟ ᱾ ᱩᱱᱤ ᱤᱱᱴᱟᱨᱱᱮᱴ ᱨᱮ ᱛᱚᱞᱟᱥ ᱠᱟᱛᱮ ᱟᱨ ᱮᱴᱟᱜ ᱦᱚᱲ ᱠᱚ ᱴᱷᱮᱱ ᱛᱮ ᱟᱡᱛᱮ ᱜᱮᱢᱮᱧ ᱨᱮᱭᱟᱜ ᱨᱤᱠᱟᱹ ᱞᱮᱫᱟᱭ , ᱢᱮᱱᱠᱷᱟᱱ ᱩᱱᱤ ᱫᱚ ᱵᱟᱝ ᱥᱤᱜᱤᱞ ᱞᱮᱱᱟ ᱾ ᱩᱱᱤ ᱫᱚ ᱢᱚᱱᱮ ᱞᱮᱫᱟᱭ ᱡᱮ ᱱᱚᱣᱟ ᱫᱚ ᱴᱨᱮᱥ ᱥᱮ ᱵᱤᱴᱟᱢᱤᱱ ᱨᱮᱭᱟᱜ ᱠᱚᱢ ᱚᱡᱮᱛᱮ ᱦᱩᱭ ᱟᱠᱟᱱᱟ ᱟᱨ ᱵᱤᱴᱟᱢᱤᱱ ᱥᱯᱞᱢᱮᱱᱴ ᱦᱟᱛᱟᱣ ᱮᱦᱚᱵ ᱠᱮᱫᱟ ᱾ ᱑᱓ ᱡᱩᱱ ᱒᱐᱑᱒ ᱨᱮ ᱢᱟᱨᱠᱟᱥ ᱠᱚᱴᱤᱝ ᱮᱡ ᱴᱮᱥᱴᱤᱝ ᱫᱟᱨᱟᱭ ᱛᱮ ᱠᱚᱨᱟᱣ ᱢᱤᱫᱴᱟᱝ ᱢᱮᱰᱤᱠᱮᱞ ᱵᱤᱰᱟᱹᱣ ᱨᱮ ᱯᱟᱥ ᱞᱮᱱᱟᱭ ᱚᱡᱮ ᱫᱚ ᱩᱱ ᱚᱠᱛᱚ ᱥᱤᱯᱷᱤᱞᱤᱥ ᱨᱮᱭᱟᱜ ᱵᱤᱰᱟᱹᱣ ᱫᱚ ᱥᱟᱰᱟᱨ ᱵᱟᱝ ᱛᱟᱦᱮᱸ ᱠᱟᱱᱟ ᱾
ᱡᱮᱦᱮᱞ ᱨᱮᱭᱟᱜ ᱥᱟᱨᱦᱟᱶ ᱟᱨ ᱦᱚᱲ ᱟᱹᱨᱤ ᱞᱟᱹᱞᱤᱥ
᱒᱐᱑᱓ ᱥᱟᱹᱦᱤᱛ ᱨᱮᱭᱟᱜ ᱔ ᱡᱩᱱ " ᱫᱤᱱ ᱞᱟᱦᱟ ᱜᱮ ᱱᱚᱶᱟ ᱨᱳᱜᱽ ᱨᱮ ᱜᱮᱹᱵᱴᱤᱵᱷ ᱵᱤᱰᱟᱹᱣ ᱛᱟᱭᱚᱢ ᱵᱟᱰᱟᱭ ᱠᱟᱛᱮ ᱠᱚᱢᱛᱮ ᱵᱟᱨ ᱦᱚᱲ ᱠᱳᱼᱥᱴᱟᱨ ᱠᱚ ᱥᱤᱯᱷᱤᱞᱤᱥ ᱨᱮ ᱥᱮᱞᱮᱫ ᱞᱟᱹᱜᱤᱫ " ᱢᱟᱨᱠᱟᱥ ᱫᱚ ᱓᱐ ᱢᱟᱦᱟ ᱨᱮᱭᱟᱜ ᱡᱮᱞ ᱟᱨ ᱓᱖ ᱪᱟᱸᱫᱳ ᱨᱮᱭᱟᱜ ᱯᱚᱨᱵᱮᱥᱤᱠ ᱨᱮᱭᱟᱜ ᱠᱚ ᱥᱟᱨᱦᱟᱶ ᱞᱮᱫᱮᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱟᱢᱨᱤᱠᱟᱱ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ
ᱠᱚᱪᱵᱮᱦᱟᱨ ᱦᱚᱱᱚᱛ
ᱠᱩᱪᱵᱤᱦᱟᱨ ᱦᱚᱱᱚᱛ ᱯᱩᱪᱪᱷᱤᱢ ᱵᱟᱝᱞᱟᱨᱮᱱᱟᱜ ᱠᱚᱭᱮ ᱴᱚᱴᱷᱟ ᱨᱮᱱᱟᱜᱡᱚᱞᱯᱟᱭᱜᱩᱲᱤ ᱵᱤᱵᱷᱟᱜ ᱨᱮᱱᱟᱜ ᱢᱤᱫ ᱴᱟᱝ ᱦᱚᱱᱚᱛ। ᱥᱟᱛᱟᱦᱟᱵ ᱦᱤᱥᱟ.ᱵᱛᱮ ᱱᱚᱣᱟᱫᱚ ᱯᱚᱱᱚᱛ ᱨᱮᱱᱟᱜ ᱑᱓ ᱟᱱ ᱯᱚᱱᱚᱛ ᱾ ᱦᱚᱲᱼᱮᱞ ᱦᱤᱥᱟ.ᱵᱛᱮ ᱑᱖ ᱟᱱ ᱢᱟᱨᱟᱝ ᱦᱚᱱᱚᱛ। ᱱᱚᱣᱟ᱾ᱦᱚᱱᱚᱛ ᱨᱮᱱᱟᱜ ᱠᱚᱭᱮ ᱥᱮᱫ ᱯᱩᱪᱪᱷᱤᱢ ᱵᱟᱝᱞᱟ ᱨᱮᱱᱟᱜᱡᱚᱞᱯᱟᱭᱜᱩᱲᱤ ᱦᱚᱱᱚᱛ ;ᱮᱛᱚᱢ ᱥᱮᱫ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱚᱝᱯᱩᱨ ᱵᱤᱵᱷᱟᱜ; ᱥᱟᱢᱟᱝ ᱥᱮᱱ ᱟᱥᱟᱢ᱾ᱨᱮᱱᱟᱜ ᱫᱷᱩᱵᱽᱨᱤ ᱦᱚᱱᱚᱛ ᱟᱨ ᱯᱟᱪᱪᱮ ᱥᱮᱫ ᱫᱚ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱚᱝᱯᱩᱨ ᱵᱤᱵᱷᱟᱜ ᱢᱮᱱᱟᱜᱼᱟ।"ᱦᱚᱱᱚᱛ ᱩᱯᱨᱩᱢ: ᱠᱩᱪᱵᱤᱦᱟᱨ ", ᱥᱚᱯᱛᱚᱨᱥᱤ ᱢᱤᱛᱨᱚ, ᱡᱳᱡᱚᱱᱟ ᱼ ᱫᱷᱚᱱᱫᱷᱟᱱᱱᱮ, ᱚᱠᱴᱚᱵᱚᱨ ᱒᱐᱐᱖, ᱥᱟᱠᱟᱢ ᱔᱗-᱕᱔
ᱱᱟᱦᱟᱜ ᱨᱮᱱᱟᱜ ᱠᱩᱪᱵᱤᱦᱟᱨ ᱦᱚᱱᱚᱛ ᱥᱮᱫᱟᱭ ᱫᱚ ᱢᱟᱨᱟᱝ ᱠᱟᱢᱨᱩᱯ ᱯᱚᱱᱚᱛ ᱨᱮ ᱛᱟᱸᱦᱮᱠᱟᱱᱟ। ᱑᱗᱗᱒ ᱥᱟᱞ᱾ᱨᱮᱠᱩᱪᱵᱤᱦᱟᱨ ᱯᱚᱱᱚᱛ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱢᱤᱫ ᱴᱟᱝ ᱠᱚᱨᱚᱫ ᱯᱚᱱᱚᱛ ᱨᱮ ᱛᱮᱭᱟᱨ ᱞᱮᱱᱟ। ᱑᱙᱔᱙ ᱥᱟᱞ᱾ᱨᱮ ᱠᱩᱪᱵᱤᱦᱟᱨ ᱨᱮᱱ ᱩᱱ ᱚᱠᱛᱚ ᱨᱮᱱ ᱨᱟᱡᱟ ᱡᱚᱜᱚᱫᱽᱫᱤᱯᱮᱱᱫᱨᱚ ᱱᱟᱨᱟᱭᱚᱱ ᱵᱷᱩᱯᱵᱟᱦᱟᱫᱩᱨ ᱱᱚᱣᱟ ᱯᱚᱱᱚᱛ ᱥᱤᱧᱚᱛ ᱚᱫᱷᱤᱨᱟᱡᱡᱚ ᱣᱟᱜ ᱛᱤ ᱨᱮᱭ ᱮᱢ ᱞᱮᱫᱟ। ᱑᱙᱕᱐ ᱥᱟᱞ᱾ᱨᱮ ᱠᱩᱪᱵᱤᱦᱟᱨ ᱫᱚ ᱯᱩᱪᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱤᱫ ᱴᱟᱝ ᱦᱚᱱᱚᱛ ᱞᱮᱠᱟᱛᱮ ᱛᱮᱭᱟᱨ ᱮᱱᱟ।
ᱞᱤᱢᱟ
ᱞᱤᱢᱟ ᱫᱚ ᱯᱮᱨᱩ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱛᱟᱞᱟ ᱫᱚᱨᱭᱟ ᱫᱷᱟᱨᱮ ᱥᱮᱦᱮᱫ ᱨᱮᱱᱟᱜ ᱡᱤᱛᱤᱱ ᱛᱷᱟᱱ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱧᱮᱞᱚᱜᱼᱟ, ᱪᱤᱞᱚᱱ, ᱨᱤᱢᱮᱠ ᱟᱨ ᱞᱭᱩᱨᱤᱱ ᱜᱟᱰᱟ ᱨᱮᱱᱟᱜ ᱜᱷᱟᱴᱤ ᱨᱮ ᱢᱮᱱᱟᱜᱼᱟ ᱾ ᱠᱟᱭᱞᱟᱣᱚ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱟᱶ, ᱱᱚᱣᱟ ᱢᱤᱫᱴᱟᱹᱝ ᱥᱩᱨ ᱨᱮᱱᱟᱜ ᱥᱚᱦᱨᱤ ᱴᱚᱴᱷᱟ ᱵᱮᱱᱟᱣᱟ ᱡᱟᱦᱟᱸ ᱫᱚ ᱞᱤᱢᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱚ ᱢᱮᱛᱟᱜᱟᱜ ᱠᱟᱱᱟ ᱾ ᱙.᱕ ᱢᱤᱞᱤᱭᱚᱱ ᱠᱷᱚᱱ ᱰᱮᱦᱮᱨ ᱥᱟᱸᱜᱮ ᱦᱚᱲ ᱮᱞ ᱥᱟᱶ, ᱞᱤᱢᱟ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱞᱤᱢᱟ ᱫᱚ ᱱᱟᱶᱟ ᱫᱷᱟᱹᱨᱛᱤ ᱨᱮ ᱩᱥᱩᱞ ᱥᱮᱪᱮᱫ ᱨᱮᱱᱟᱜ ᱟᱹᱰᱤ ᱢᱟᱨᱮ ᱤᱱᱥᱴᱤᱴᱭᱩᱴ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱮᱭᱱ ᱢᱟᱨᱠᱚᱥ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱑᱒ ᱢᱮᱭ ᱑᱕᱕᱑ ᱥᱟᱞ ᱨᱮ ᱯᱮᱨᱩ ᱨᱮᱱᱟᱜ ᱵᱷᱟᱭᱥᱚᱨᱟᱭᱞᱴᱤ ᱚᱠᱛᱚ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱯᱩᱭᱞᱩ ᱟᱹᱢᱟᱹᱞᱮᱛ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱ ᱟᱨ ᱟᱢᱮᱨᱤᱠᱟ ᱨᱮ ᱟᱹᱰᱤ ᱢᱟᱨᱮ ᱢᱤᱫ ᱞᱮᱛᱟᱨ ᱠᱟᱹᱢᱤᱭᱟᱜ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱟᱱᱟ ᱾
ᱛᱮᱦᱮᱧ ᱜᱟᱯᱟ, ᱥᱚᱦᱚᱨ ᱫᱚ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱟᱹᱨᱤ, ᱠᱟᱞᱪᱟᱨᱟᱞ, ᱠᱟᱹᱣᱰᱤ ᱟᱹᱨᱤ ᱟᱨ ᱵᱮᱯᱟᱨ ᱛᱟᱞᱢᱟ ᱠᱚ ᱢᱟᱱᱟᱣᱟ ᱾ ᱡᱮᱜᱮᱛᱟᱹᱨᱤ ᱞᱮᱵᱷᱟᱞ ᱨᱮ, ᱱᱚᱣᱟ ᱫᱷᱟᱹᱨᱛᱤ ᱨᱮᱱᱟᱜ ᱯᱮᱜᱮᱞ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱜᱩᱴ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱚᱛᱼᱨᱟᱡᱽᱟᱹᱨᱤ ᱞᱟᱹᱠᱛᱤᱭᱟᱱ ᱤᱫᱤ ᱛᱮ, ᱱᱚᱣᱟ "ᱵᱤᱴᱟ" ᱥᱚᱦᱚᱨ ᱞᱮᱠᱟᱛᱮ ᱰᱤᱯᱷᱟᱭᱤᱱ ᱟᱠᱟᱱᱟ ᱾
ᱚᱛᱱᱚᱜ
ᱥᱚᱦᱨᱤ ᱴᱚᱴᱷᱟ ᱨᱮ ᱘᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱑᱐ ᱜᱟᱺᱴ ᱢᱤᱞ) ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱯᱮᱨᱩ ᱨᱮᱱᱟᱜ ᱫᱚᱨᱭᱟ ᱫᱷᱟᱨᱮ ᱴᱟᱺᱰᱤ ᱨᱮ ᱪᱤᱞᱚᱱ, ᱨᱤᱢᱮᱠ ᱟᱨ ᱞᱭᱩᱨᱤᱱ ᱜᱟᱰᱟ ᱨᱮᱱᱟᱜ ᱜᱷᱟᱴᱤ ᱵᱷᱤᱛᱤᱨ ᱨᱮ ᱰᱮᱦᱮᱨ ᱛᱮᱫ ᱥᱚᱢᱟᱱ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱠᱟᱹᱡᱼᱠᱟᱹᱡ ᱛᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱫᱷᱟᱨᱮ ᱠᱷᱚᱱ ᱜᱷᱟᱴᱤ ᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱕᱕᱐ ᱢᱤᱴᱚᱨ (᱕,᱐᱙᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜ ᱵᱩᱨᱩ ᱫᱟᱨᱥᱟᱬ ᱟᱬᱜᱚ ᱟᱠᱟᱱᱟ ᱾ ᱥᱚᱦᱚᱨ ᱵᱷᱤᱛᱤᱨ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱵᱩᱨᱩ ᱠᱚ ᱢᱮᱱᱟᱜᱼᱟ ᱱᱚᱣᱟ ᱥᱩᱨᱥᱩᱯᱩᱨ ᱨᱮᱱᱟᱜ ᱵᱩᱨᱩ ᱢᱟᱞᱟ ᱛᱮ ᱵᱟᱭ ᱡᱚᱲᱟᱣ ᱟᱠᱟᱱᱟ,
ᱦᱚᱲ ᱮᱞ
ᱢᱟᱦᱟᱱᱚᱜᱚᱨ ᱴᱚᱴᱷᱟ ᱞᱟᱹᱜᱤᱫ ᱘,᱘᱕᱒,᱐᱐᱐ ᱟᱨ ᱙,᱗᱕᱒,᱐᱐᱐ ᱱᱚᱜᱚᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱟᱨ ᱒᱐᱐᱗ ᱥᱟᱞ ᱨᱮᱱᱟᱜ ᱞᱮᱠᱟᱛᱮ ᱓,᱐᱐᱘.᱘ ᱦᱚᱲ ᱜᱚᱴᱟ ᱠᱤᱞᱚᱢᱤᱴᱚᱨ (᱗,᱗᱙᱓/ᱜᱟᱺᱴ ᱢᱤᱞ) ᱦᱚᱲ ᱮᱞ ᱰᱮᱱᱥᱤᱴᱤ ᱥᱟᱶ, ᱞᱤᱢᱟ ᱒᱐᱑᱔ ᱥᱟᱞ ᱫᱷᱟᱹᱨᱤᱡ ᱡᱮᱜᱮᱫ ᱨᱮ ᱓᱐ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱜᱩᱴ ᱠᱟᱱᱟ ᱾ ᱟᱨ ᱥᱟᱣᱚ ᱯᱟᱣᱞᱚ ᱛᱟᱭᱚᱢ, ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱞᱮᱠᱟᱛᱮ ᱮᱛᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱮᱛᱚᱢ ᱟᱢᱮᱨᱤᱠᱟ ᱨᱮ ᱨᱟᱡᱽᱜᱟᱲ ᱠᱚ ᱛᱷᱚᱠ:ᱯᱮᱨᱩ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:Lima Province ᱛᱷᱚᱠ:Populated coastal places in Peru ᱛᱷᱚᱠ:Populated places established in 1535 ᱛᱷᱚᱠ:1535 establishments in the Spanish Empire ᱛᱷᱚᱠ:Buildings and structures in Lima
ᱟᱱᱴᱟᱨᱠᱚᱴᱤᱠᱟ
ᱟᱱᱴᱟᱨᱠᱚᱴᱤᱠᱟ ᱫᱚ ᱡᱮᱜᱮᱛ ᱨᱮᱭᱟᱜ ᱫᱩᱠᱷᱤᱱ ᱨᱮ ᱢᱮᱱᱟᱜ ᱢᱟᱦᱟᱫᱮᱥ ᱠᱟᱱᱟ ᱾ ᱱᱚᱶᱟ ᱢᱟᱦᱟᱫᱮᱥ ᱨᱮᱭᱟᱜ ᱙᱘% ᱵᱷᱟᱜᱽ ᱫᱚ ᱵᱚᱨᱚᱯ ᱛᱮᱜᱮ ᱮᱥᱮᱫ ᱟᱠᱟᱱᱟ ᱾ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱤᱥᱛᱤ ᱯᱷᱟᱹᱨᱪᱟᱹ ᱫᱟᱜ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱚᱨᱚᱯ ᱪᱟᱫᱚᱨ ᱱᱚᱰᱮ ᱢᱮᱱᱟᱜ-ᱟ ᱾ ᱱᱚᱶᱟ ᱨᱮᱭᱟᱜ ᱮᱨᱤᱭᱟ ᱫᱚ ᱑᱔ ᱢᱤᱞᱤᱭᱚᱱ ᱵᱟᱜᱩᱱ ᱠᱤᱞᱚᱢᱤᱴᱟᱨ ᱠᱷᱚᱱ ᱵᱤᱥᱛᱤ ᱜᱮ ᱦᱩᱭᱩᱜ-ᱟ ᱾
ᱚᱧᱪᱚᱞ
ᱟᱱᱴᱟᱨᱠᱚᱴᱤᱠᱟ ᱫᱚ ᱵᱟᱨ ᱴᱷᱮᱱ ᱦᱟᱹᱴᱤᱧ ᱟᱠᱟᱱᱟ ᱾ ᱯᱩᱨᱩᱵᱽ ᱥᱮᱫᱟᱜ ᱫᱚ ᱯᱩᱨᱩᱵᱽ ᱟᱱᱴᱟᱨᱠᱚᱴᱤᱠᱟ ᱟᱨ ᱯᱟᱹᱪᱷᱤᱢ ᱥᱮᱫᱟᱜ ᱫᱚ ᱯᱟᱹᱰᱷᱤᱢ ᱟᱱᱴᱟᱨᱠᱚᱴᱤᱠᱟ ᱠᱚ ᱢᱮᱛᱟᱜ-ᱟ ᱾
ᱠᱷᱚᱸᱫᱽᱨᱚᱫᱽ ᱛᱟᱞᱢᱟ
ᱟᱹᱰᱤ ᱜᱟᱱ ᱫᱤᱥᱚᱢ ᱜᱮ ᱟᱱᱴᱟᱨᱠᱚᱴᱤᱠᱟ ᱨᱮ ᱠᱷᱚᱸᱫᱽᱨᱚᱫᱽ ᱛᱟᱞᱢᱟ (research stations) ᱠᱚ ᱵᱮᱱᱟᱶ ᱟᱠᱟᱜ-ᱟ ᱾ ᱡᱚᱛᱚ ᱛᱮ ᱔᱐ ᱜᱚᱴᱟᱝ ᱫᱤᱥᱚᱢ ᱱᱚᱰᱮ ᱥᱤᱛᱩᱝ ᱨᱤᱛᱩ ᱨᱮ ᱠᱷᱚᱸᱫᱽᱨᱚᱫ ᱠᱟᱹᱢᱤ ᱠᱚ ᱪᱟᱹᱞᱩᱭᱟ ᱾ ᱥᱤᱛᱩᱝ ᱡᱷᱚᱜ ᱫᱚ ᱱᱚᱰᱮ ᱔᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱡᱷᱚᱜ ᱨᱟᱵᱟᱝ ᱡᱷᱚᱜ ᱫᱚ ᱑᱐᱐᱐ ᱥᱩᱢᱩᱝ ᱠᱚ ᱛᱟᱦᱮᱸᱱᱟ ᱾
ᱠᱩᱢᱤᱞᱞᱟ ᱦᱚᱱᱚᱛ
ᱠᱩᱢᱤᱞᱞᱟ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱩᱨᱩᱵᱽ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱱᱤᱭᱟᱹ ᱫᱚ ᱠᱤᱪᱨᱤᱜ ᱟᱨ ᱨᱚᱥᱚᱜᱚᱞᱞᱟ ᱞᱟᱹᱜᱤᱫᱽ ᱟᱹᱰᱤ ᱧᱩᱛᱩᱢ ᱢᱮᱱᱟᱜ-ᱟ᱾
ᱥᱩᱢᱩᱝ
ᱠᱩᱢᱤᱞᱞᱟ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱫᱚ ᱓᱐᱘᱕.᱑᱗ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾
ᱦᱚᱲᱠᱚ
᱑᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱕᱖,᱐᱒,᱖᱒᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱟᱨ ᱱᱤᱭᱟᱹ ᱛᱟᱞᱟᱨᱮ ᱠᱚᱲᱟ ᱒᱖,᱗᱘,᱒᱓᱕ ᱜᱚᱴᱟᱝ, ᱠᱩᱲᱤ ᱒᱙,᱒᱔,᱓᱙᱐ ᱜᱚᱴᱟᱝ᱾ ᱦᱚᱲ ᱠᱚᱣᱟᱜ (ᱜᱷᱚᱱᱚ) ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱑,᱘᱒᱖ ᱜᱥᱴᱟᱝ, ᱟᱨ ᱜᱟᱸᱜᱮᱜ ᱠᱟᱱᱟ ᱠᱚ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱒.᱕᱘%᱾ ᱞᱮᱠᱷᱟ ᱧᱟᱢ ᱟᱠᱟᱱᱠᱚ ᱦᱚᱲ ᱠᱷᱚᱱ ᱢᱩᱥᱞᱟᱹ ᱙᱘.᱖᱒%,‌ ᱦᱤᱱᱫᱩ ᱕.᱓᱖%, ᱟᱨ ᱵᱳᱫᱫᱷᱚ ᱥᱟᱶ ᱟᱨᱦᱚᱸ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱐.᱒᱒%᱾
ᱱᱟᱜᱟᱢ
ᱨᱟᱡᱽᱫᱷᱟᱱᱤ ᱰᱷᱟᱠᱟ ᱦᱷᱚᱱ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱹᱜᱤᱧ ᱑᱐᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ,ᱟᱨ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱠᱷᱚᱱ ᱑᱔᱙ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱫᱚ ᱯᱷᱮᱱᱤ ᱦᱚᱱᱚᱛ ᱟᱨ ᱱᱳᱭᱟᱠᱷᱟᱞᱤ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱪᱟᱸᱫᱽᱯᱩᱨ ᱦᱚᱱᱚᱛ, ᱢᱮᱜᱷᱱᱟ ᱜᱟᱰᱟ, ᱢᱩᱱᱥᱤᱜᱚᱸᱡᱽ ᱦᱚᱱᱚᱛ, ᱩᱛᱟᱹᱨ-ᱯᱩᱪᱷᱤᱢ ᱫᱚ ᱢᱮᱜᱷᱱᱟ ᱜᱟᱰᱟ, ᱱᱟᱨᱟᱭᱚᱱᱜᱚᱸᱡᱽ ᱦᱚᱱᱚᱛ, ᱩᱛᱟᱹᱨ ᱫᱚ ᱵᱨᱟᱦᱢᱚᱱᱵᱟᱲᱤᱭᱟ ᱦᱚᱱᱚᱛ, ᱟᱨ ᱯᱩᱨᱩᱵᱽ ᱫᱚ ᱵᱷᱟᱨᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱢᱮᱵᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱠᱩᱢᱤᱞᱞᱟ ᱦᱚᱱᱚᱛ ᱒᱗ ᱜᱚᱴᱟᱝ ᱳᱭᱟᱨᱰ,‌ ᱑ ᱜᱚᱴᱟᱝ ᱥᱤᱴᱤ ᱠᱚᱨᱯᱚᱨᱮᱥᱚᱱ, ᱑᱗ ᱜᱚᱴᱟᱝ ᱩᱯᱚᱡᱮᱞᱟ, ᱑᱘ ᱜᱚᱴᱟᱝ ᱛᱷᱟᱱᱟ, ᱘ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱑᱙᱒ ᱜᱚᱴᱟᱝ ᱤᱭᱩᱱᱤᱭᱚᱱ, ᱓,᱖᱘᱗ ᱜᱚᱴᱟᱝ ᱟᱛᱚ ᱟᱨ ᱑᱑ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱠᱚᱛᱮ ᱛᱮᱭᱟᱨ ᱟᱠᱟᱱᱟ ᱱᱤᱭᱟᱹ ᱦᱚᱱᱚᱛ᱾
ᱩᱯᱚᱡᱮᱞᱟᱠᱚ
ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱑᱗ ᱜᱥᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱮᱡᱩᱜ-ᱥᱮᱱᱚᱜ
ᱥᱮᱨᱢᱟ ᱰᱟᱦᱟᱨ
ᱥᱚᱠᱚᱠ ᱛᱮ
ᱰᱷᱟᱠᱟ, ᱪᱚᱴᱴᱚᱜᱨᱟᱢ ᱥᱟᱶ ᱫᱤᱥᱟᱹᱢ ᱨᱮᱭᱟᱜ ᱟᱭᱢᱟ ᱜᱟᱱ ᱡᱟᱜᱟ ᱨᱮ ᱮᱥᱤ/ᱵᱮᱜᱚᱨ-ᱮᱥᱤ ᱢᱚᱴᱚᱨ ᱜᱟᱰᱤ ᱦᱮᱡᱩᱜ-ᱥᱮᱱᱚᱜ-ᱟ᱾ ᱫᱤᱥᱟᱹᱢ ᱨᱮᱭᱟᱜ ᱯᱚᱨᱫᱷᱟᱱ ᱥᱚᱲᱚᱠ ᱰᱷᱟᱠᱟ-ᱪᱚᱴᱴᱜᱨᱟᱢ ᱢᱚᱦᱟ ᱥᱚᱲᱚᱠ ᱠᱩᱢᱤᱞᱞᱟ ᱦᱚᱱᱚᱛ ᱛᱟᱞᱟᱛᱮ ᱥᱮᱱ ᱟᱠᱟᱱᱟ᱾ ᱚᱱᱟ ᱵᱮᱜᱚᱨᱦᱚᱸ ᱦᱚᱱᱚᱛ ᱥᱟᱶ ᱮᱴᱟᱜ ᱮᱴᱟᱜ ᱡᱟᱜᱟ ᱨᱮᱭᱟᱜ ᱥᱚᱲᱚᱠ ᱠᱚᱦᱚᱸ ᱡᱚᱲᱟᱣ ᱢᱮᱱᱟᱜ-ᱟ, ᱠᱩᱢᱤᱞᱞᱟ-ᱥᱤᱞᱮᱴ ᱢᱚᱦᱟ ᱥᱚᱲᱚᱠ, ᱠᱩᱢᱤᱞᱞᱟ-ᱵᱤᱵᱤᱨᱵᱟᱡᱟᱨ ᱮᱥᱛᱚᱞ ᱵᱚᱱᱫᱚᱨ, ᱠᱩᱢᱤᱞᱞᱟ-ᱞᱟᱞᱢᱟᱭ, ᱪᱟᱸᱫᱽᱯᱩᱨ, ᱞᱚᱠᱠᱷᱤᱯᱩᱨ, ᱵᱮᱜᱚᱢᱜᱚᱸᱡᱽ, ᱥᱟᱶ ᱟᱨᱦᱚᱸ ᱟᱭᱢᱟ ᱜᱟᱱ᱾
ᱨᱮᱞ ᱰᱟᱦᱟᱨ
ᱰᱷᱟᱠᱟ, ᱪᱚᱴᱴᱚᱜᱨᱟᱢ, ᱥᱤᱞᱮᱴ ᱥᱟᱶ ᱫᱤᱥᱟᱹᱢ ᱨᱮᱭᱟᱜ ᱟᱭᱢᱟᱜᱟᱱ ᱦᱚᱱᱚᱛ ᱨᱮ ᱡᱮᱞᱤᱧ ᱜᱟᱰᱤᱛᱮ ᱦᱮᱡᱩᱜ-ᱥᱮᱱᱚᱜ ᱰᱟᱦᱟᱨ ᱬᱮᱱᱟᱜ-ᱟ᱾ ᱠᱩᱢᱤᱞᱞᱟ ᱨᱮᱞ ᱮᱥᱴᱮᱥᱚᱱ ᱟᱨ ᱞᱟᱠᱥᱟᱢ ᱨᱮᱞ ᱮᱥᱴᱮᱥᱚᱱ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱵᱟᱨᱮᱭᱟ ᱨᱮᱞ ᱮᱥᱴᱮᱥᱚᱱ ᱠᱟᱱᱟ᱾ ᱮᱴᱟᱜ ᱮᱴᱟᱜ ᱨᱮᱞ ᱮᱥᱴᱮᱥᱚᱱ ᱨᱮ ᱢᱮᱱᱟᱜ-ᱟ, ᱱᱟᱝᱜᱚᱞᱠᱚᱴ ᱨᱮᱞ ᱮᱥᱴᱮᱥᱚᱱ, ᱜᱩᱱᱚᱵᱚᱛᱤ ᱨᱮᱞ ᱮᱥᱴᱮᱥᱚᱱ, ᱦᱟᱥᱟᱱᱯᱩᱨ ᱨᱮᱞ-ᱮᱥᱴᱮᱥᱚᱱ, ᱱᱚᱣᱴᱤ ᱨᱮᱞ-ᱮᱥᱴᱮᱥᱚᱱ, ᱨᱟᱡᱟᱯᱩᱨ ᱨᱮᱞ-ᱮᱥᱴᱮᱥᱚᱱ, ᱥᱚᱥᱤᱫᱚᱞ ᱨᱮᱞ-ᱮᱥᱴᱮᱥᱚᱱ, ᱥᱟᱞᱫᱟᱱᱚᱫᱤ ᱨᱮᱞ-ᱮᱥᱴᱮᱥᱚᱱ᱾
ᱜᱟᱰᱟ ᱰᱟᱦᱟᱨ
ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱜᱟᱰᱟ ᱰᱟᱦᱟᱨ ᱛᱮᱦᱚᱸ ᱦᱮᱡᱩᱜ-ᱥᱮᱱᱚᱜ ᱦᱩᱭᱩᱜ ᱜᱮᱭᱟ᱾ ᱤᱠᱷᱟᱹᱱ ᱥᱚᱲᱚᱜ ᱟᱨ ᱨᱮᱞ-ᱥᱚᱲᱚᱠ ᱦᱮᱡᱩᱜ-ᱥᱮᱱᱚᱜ ᱨᱮ ᱟᱹᱰᱤ ᱥᱩᱵᱩᱫᱷᱟᱭᱮᱱ ᱠᱷᱟᱹᱛᱤᱨ ᱜᱟᱰᱟ ᱰᱟᱦᱟᱨ ᱫᱚ ᱮᱞᱟᱠᱟ ᱠᱚᱨᱮᱜᱮᱠᱚ ᱵᱮᱵᱚᱦᱟᱨ ᱵᱟᱲᱟᱭᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱜᱮ ᱧᱩᱛᱩᱢᱟᱱ ᱜᱟᱰᱟ ᱜᱷᱟᱴ ᱫᱟᱣᱫᱽᱠᱟᱱᱫᱤ ᱪᱟᱣᱥᱤᱭᱟ ᱜᱟᱰᱟᱜᱷᱟᱴ ᱚᱱᱟ ᱵᱮᱜᱚᱨ ᱦᱚᱱᱚᱛ ᱨᱮ ᱟᱨᱦᱚᱸ ᱓᱔ ᱜᱚᱴᱟᱝ ᱜᱟᱰᱟ ᱜᱷᱟᱴ ᱢᱮᱱᱟᱜ-ᱟ᱾
ᱜᱟᱰᱟᱠᱚ
ᱠᱩᱢᱤᱞᱞᱟ ᱦᱚᱱᱚᱛ ᱨᱮᱭᱟᱜ ᱜᱟᱰᱟᱠᱚ ᱟᱭᱢᱟ ᱜᱮ ᱢᱮᱱᱟᱜ-ᱟ᱾ ᱧᱩᱛᱩᱢᱟᱱ ᱜᱟᱰᱟ ᱫᱚ, ᱢᱮᱜᱷᱱᱟ ᱜᱟᱰᱟ, ᱜᱚᱢᱚᱛᱤ ᱜᱟᱰᱟ, ᱛᱤᱛᱟᱥ ᱜᱟᱰᱟ, ᱰᱟᱠᱟᱛᱤᱭᱟ ᱜᱟᱰᱟ, ᱠᱟᱸᱠᱲᱤ ᱜᱟᱰᱟ, ᱠᱟᱹᱴᱤᱜ ᱯᱷᱮᱱᱤ ᱜᱟᱰᱟ, ᱟᱲᱪᱤ ᱜᱟᱰᱟ, ᱜᱷᱩᱝᱜᱷᱩᱨ ᱜᱟᱰᱟ, ᱟᱨ ᱥᱟᱞᱫᱟ ᱜᱟᱰᱟ᱾
ᱫᱩᱨᱤᱵᱽ
ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱫᱩᱨᱤᱵᱽ ᱛᱩᱢᱟᱸᱞ ᱫᱚ ᱠᱨᱤᱥᱤ ᱠᱟᱢᱤᱜᱮ᱾ ᱱᱤᱭᱟᱹ ᱚᱱᱪᱚᱞ ᱨᱮ ᱨᱮᱸᱜᱮ ᱦᱚᱲ ᱕᱖.᱖% ᱾ᱸᱱᱤᱭᱟᱹ ᱦᱚᱱᱚᱛ ᱨᱮ ᱛᱩᱢᱟᱸᱞ ᱫᱚ ᱡᱟᱥᱛᱤ ᱧᱟᱢᱚᱜ-ᱟ ᱠᱨᱤᱥᱤ ᱠᱷᱚᱱ᱾ ᱱᱤᱭᱟᱹ ᱦᱚᱱᱚᱛ ᱨᱮᱱ ᱑᱑.᱕% ᱦᱚᱲ ᱵᱮᱵᱚᱥᱥᱟ ᱭᱟᱠᱚ᱾ ᱱᱚᱸᱰᱮ ᱵᱟᱨᱮᱭᱟ ᱥᱤᱞᱯᱚ ᱢᱮᱱᱟᱜ-ᱟ᱾ ᱵᱟᱠᱷᱨᱟᱵᱟᱫᱽ ᱜᱮᱫ ᱥᱤᱥᱴᱮᱢ ᱯᱤᱢᱤᱴᱮᱰ ᱨᱮᱭᱟᱜ (ᱡᱤᱞ ᱥᱛᱟᱯᱷᱚᱱᱟ)ᱟᱨ ᱜᱮᱫ ᱯᱜᱤᱞᱰ᱾
ᱵᱚᱨᱟᱠᱚᱨ ᱜᱟᱰᱟ
ᱵᱚᱨᱟᱠᱚᱨ ᱜᱟᱰᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱢᱮᱱᱟᱜ ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱢᱩᱬ ᱪᱟᱸᱜᱟ ᱱᱟᱹᱭ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱯᱚᱫᱽᱢᱟ ᱥᱩᱨ ᱨᱮ ᱮᱛᱚᱦᱚᱵ ᱠᱟᱛᱮ ᱱᱚᱣᱟ ᱪᱳᱴᱟ ᱱᱟᱜᱽᱯᱩᱨ ᱯᱞᱮᱴᱚ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱛᱮ ᱒᱒᱕ ᱠᱤᱞᱚᱢᱤᱴᱚᱨ (᱑᱔᱐ ᱢᱤᱞ) ᱫᱷᱟᱹᱵᱤᱡ ᱞᱤᱸᱜᱤᱱ ᱟᱠᱟᱱᱟ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱟᱥᱟᱱᱥᱳᱞ ᱨᱮᱭᱟᱜ ᱫᱤᱥᱮᱨᱜᱚᱲ ᱥᱩᱨ ᱫᱟᱢᱚᱫᱚᱨ ᱨᱮ ᱥᱮᱞᱮᱫ ᱢᱟᱲᱟᱝ, ᱵᱟᱹᱲᱛᱤ ᱠᱟᱛᱮᱜ ᱯᱟᱪᱮ ᱠᱷᱚᱱ ᱥᱟᱢᱟᱝ ᱥᱮᱦᱮᱫ ᱨᱮ ᱞᱤᱸᱜᱤᱱ ᱟᱠᱟᱱᱟ᱾ ᱱᱚᱶᱟ ᱜᱟᱰᱟ ᱨᱮᱭᱟᱜ ᱫᱟᱜ ᱟᱸᱜᱚᱪ ᱴᱷᱟᱶ ᱫᱚ ᱖,᱑᱕᱙ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ (᱒,᱓᱗᱘ ᱪᱟᱹᱣᱠᱟᱹ ᱢᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱵᱟᱨᱥᱳᱴᱤ ᱟᱨ ᱩᱥᱨᱤ ᱧᱩᱛᱩᱢᱟᱱ ᱢᱩᱬ ᱪᱟᱸᱜᱟ ᱜᱟᱰᱟ ᱫᱚ ᱮᱛᱚᱢ ᱟᱨ ᱠᱚᱧᱮ ᱠᱷᱚᱱ ᱥᱮᱱᱚᱜᱼᱟ᱾ ᱵᱟᱨᱭᱟ ᱢᱩᱬ ᱜᱟᱰᱟ ᱵᱮᱜᱚᱨ ᱑᱕ ᱜᱚᱴᱟᱝ ᱛᱟᱞᱢᱟ ᱟᱨᱵᱟᱝ ᱦᱩᱰᱤᱝ ᱪᱟᱸᱜᱟ ᱜᱟᱰᱟ ᱱᱚᱰᱮ ᱥᱮᱞᱮᱫᱚᱜᱼᱟ᱾
ᱵᱟᱨᱟᱠᱟᱨ ᱫᱚ ᱯᱟᱨᱟᱥᱱᱟᱛᱷ ᱦᱤᱞᱥ ᱨᱮᱱᱟᱜ ᱮᱛᱚᱢ ᱥᱮᱦᱮᱫ, ᱫᱚᱨᱭᱟ ᱞᱟᱛᱟᱨ ᱠᱷᱚᱱ ᱑,᱓᱕᱐ ᱢᱤᱴᱚᱨ (᱔,᱔᱓᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱦᱤᱞ ᱠᱟᱱᱟ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱡᱚᱭᱱ ᱫᱩᱲᱩᱵ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾
ᱱᱚᱣᱟ ᱜᱟᱰᱟ ᱨᱮᱭᱟᱜ ᱫᱟᱜ ᱟᱸᱜᱚᱪ ᱴᱚᱴᱷᱟ ᱨᱮᱭᱟᱜ ᱮᱛᱚᱢ ᱥᱤᱢᱟᱹ ᱫᱚ ᱢᱟᱨᱟᱝ ᱵᱩᱨᱩ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱰᱩᱵᱟᱹ
ᱱᱚᱶᱟ ᱜᱟᱰᱟ ᱫᱚ ᱫᱟᱜᱼᱡᱟᱹᱲᱤ ᱚᱠᱛᱚ ᱨᱮ ᱟᱹᱰᱤ ᱵᱟᱹᱲᱤᱡ ᱜᱮ ᱯᱮᱨᱮᱡᱚᱜ ᱛᱮ ᱵᱩᱰᱟᱹᱜᱼᱟ ᱟᱨ ᱱᱚᱶᱟ ᱜᱟᱰᱟ ᱫᱚ ᱜᱨᱮᱱᱰ ᱴᱨᱟᱝ ᱰᱟᱦᱟᱨ ᱨᱮ ᱵᱮᱱᱟᱣ ᱟᱠᱟᱱ ᱵᱟᱨᱭᱟ ᱵᱨᱤᱡᱽ ᱮ ᱵᱚᱦᱮᱞ ᱤᱫᱤ ᱟᱠᱟᱫᱟ᱾ ᱦᱚᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱵᱟᱨᱦᱤ ᱥᱩᱨ ᱨᱮ ᱢᱮᱱᱟᱜ ᱜᱟᱰᱟ ᱨᱮᱱᱟᱜ ᱢᱟᱨᱟᱝ ᱫᱷᱤᱨᱤ ᱥᱟᱠᱳ, ᱡᱟᱦᱟᱸ ᱫᱚ ᱑᱘᱔᱘ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱒᱔ ᱴᱟᱲᱟᱝ ᱚᱠᱛᱚ ᱨᱮ ᱒᱕᱐ ᱢᱤᱞᱤᱢᱤᱴᱚᱨ ᱫᱟᱜ ᱡᱟᱹᱲᱤ ᱛᱟᱭᱚᱢ ᱑᱙᱑᱓ ᱥᱟᱞᱮ ᱨᱮ ᱵᱚᱦᱮᱞ ᱨᱟᱹᱯᱩᱫ ᱞᱮᱱᱟ᱾ ᱱᱚᱶᱟ ᱵᱮᱱᱟᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱞᱮᱱ ᱟᱨᱢᱤᱫ ᱢᱮᱲᱦᱮᱫ ᱥᱟᱠᱳ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱯᱷᱟᱹᱫᱽ ᱠᱚᱣᱟᱜ ᱦᱮᱡ ᱥᱮᱱ ᱮ ᱥᱟᱦᱟᱣ ᱫᱟᱲᱮ ᱞᱮᱫ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱑᱙᱔᱖ ᱨᱮ ᱟᱨ ᱢᱤᱫ ᱢᱟᱨᱟᱝ ᱰᱩᱵᱟᱹ ᱨᱮ ᱚᱱᱟ ᱫᱚ ᱵᱚᱦᱮᱞ ᱨᱟᱹᱯᱩᱫ ᱞᱮᱱᱟ᱾ ᱑᱙᱕᱐ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱱᱟᱣᱟ ᱥᱟᱠᱳ ᱫᱚ ᱜᱟᱰᱟ ᱨᱮᱱᱟᱜ ᱛᱟᱹᱯᱤᱥ ᱞᱤᱸᱜᱤᱱ ᱛᱮ ᱨᱟᱹᱯᱩᱫ ᱞᱮᱱᱟ᱾
ᱵᱚᱨᱟᱠᱚᱨ ᱯᱟᱦᱴᱟ ᱨᱮ ᱜᱨᱮᱱᱰ ᱴᱨᱟᱝ ᱰᱟᱦᱟᱨ ᱨᱮ ᱟᱨ ᱢᱤᱫᱴᱟᱝ ᱵᱨᱤᱡᱽ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱚᱨᱟᱠᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ᱾ ᱱᱚᱣᱟ ᱥᱟᱠᱳ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱟᱥᱟᱱᱥᱳᱞ ᱥᱟᱶ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱪᱤᱨᱠᱩᱱᱫᱟ ᱮ ᱡᱚᱲᱟᱣ ᱮᱫ ᱠᱟᱱᱟ᱾ ᱠᱩᱭᱞᱟᱹ ᱵᱮᱞᱴ ᱨᱮᱱᱟᱜ ᱢᱩᱬ ᱴᱷᱟᱶ ᱨᱮ ᱟᱹᱰᱤ ᱜᱟᱱ ᱜᱟᱹᱰᱤ ᱱᱚᱣᱟ ᱥᱟᱠᱳ ᱛᱮ ᱪᱟᱞᱟᱜ ᱦᱤᱡᱩᱜ ᱠᱟᱱᱟ, ᱑᱙ ᱥᱟᱭ ᱥᱮᱨᱢᱟ ᱛᱟᱞᱟ ᱨᱮ ᱵᱮᱱᱟᱣ ᱟᱠᱟᱱ ᱵᱽᱨᱤᱡᱽ ᱫᱚ ᱵᱮᱱᱟᱣ ᱨᱩᱣᱟᱹᱲ ᱞᱟᱹᱠᱛᱤ ᱠᱟᱱᱟ᱾ ᱟᱥᱟᱱᱥᱳᱞ ᱨᱮᱱᱟᱜ ᱠᱟᱞᱤᱯᱟᱦᱟᱨᱤ ᱠᱷᱚᱱ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱ ᱱᱤᱨᱥᱟ ᱦᱟᱹᱵᱤᱡ ᱪᱟᱞᱟᱣ ᱟᱠᱟᱱ ᱵᱟᱭᱯᱚᱥ ᱨᱮ ᱠᱚᱧᱮ ᱯᱟᱦᱴᱟ ᱨᱮ ᱢᱤᱫᱴᱟᱝ ᱱᱟᱣᱟ ᱵᱨᱤᱡᱽ ᱵᱮᱱᱟᱣ ᱟᱠᱟᱱᱟ᱾
ᱛᱤᱞᱟᱭᱭᱟ
ᱰᱤ.ᱵᱷᱤ.ᱥᱤ ᱨᱮᱱᱟᱜ ᱯᱩᱭᱞᱩ ᱰᱮᱢ, ᱛᱤᱞᱟᱭᱭᱟ ᱰᱮᱢ, ᱫᱚ ᱵᱚᱨᱟᱠᱚᱨ ᱯᱟᱦᱴᱟ ᱨᱮ ᱛᱤᱞᱟᱭᱟ ᱨᱮ ᱛᱟᱦᱮᱸ ᱠᱟᱱᱟ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱱᱤᱛᱚᱜ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱰᱮᱨᱢᱟ ᱦᱚᱱᱚᱛ ᱨᱮ᱾ ᱱᱚᱶᱟ ᱫᱚ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱕᱓ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱰᱮᱢ ᱫᱚ ᱓᱖᱖ ᱢᱤᱴᱚᱨ (᱑,᱑᱑᱑ ᱯᱷᱩᱴ) ᱡᱤᱞᱤᱧ ᱟᱨ ᱜᱟᱰᱟ ᱚᱛ ᱠᱷᱚᱱ ᱓᱐.᱑᱘ ᱢᱤᱴᱚᱨ (᱙᱙.᱐ ᱯᱷᱩᱴ) ᱩᱥᱩᱞ ᱠᱟᱱᱟ᱾ ᱛᱤᱞᱟᱭᱟ ᱦᱟᱭᱰᱮᱞ ᱯᱟᱣᱟᱨ ᱥᱴᱮᱥᱚᱱ ᱫᱚ ᱵᱚᱨᱟᱠᱚᱨ ᱫᱷᱟᱨᱮ ᱨᱮᱭᱟᱜ ᱵᱟᱡᱟᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱯᱩᱨᱟᱹ ᱯᱩᱨᱤ ᱠᱚᱝᱠᱨᱤᱴ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱒ ᱢᱮᱜᱟᱣᱟᱴ ᱠᱟᱛᱮ ᱵᱟᱨᱭᱟ ᱵᱤᱡᱽᱞᱤ ᱵᱮᱱᱟᱣ ᱫᱟᱲᱮ ᱛᱟᱞᱢᱟ ᱢᱮᱱᱟᱜᱼᱟ ᱟᱨᱦᱚᱸ ᱟᱜᱟᱢ ᱨᱮ ᱢᱤᱫᱴᱟᱝ ᱵᱮᱱᱟᱣ ᱨᱮᱭᱟᱜ ᱴᱷᱟᱶ ᱦᱚᱸ ᱫᱚᱦᱚ ᱟᱠᱟᱱᱟ᱾
ᱢᱟᱭᱛᱷᱚᱱ
ᱰᱤ.ᱵᱷᱤ.ᱥᱤ. ᱨᱮᱱᱟᱜ ᱫᱚᱥᱟᱨ ᱰᱮᱢ ᱫᱚ ᱦᱚᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱫᱟᱢᱲᱫᱚᱨ ᱫᱷᱟᱨᱮ ᱠᱳᱱᱟᱨ ᱫᱷᱟᱨᱮ ᱟᱨ ᱛᱮᱥᱟᱨ ᱰᱮᱢ ᱫᱚ ᱵᱤᱦᱟᱨ (ᱱᱤᱛ ᱡᱷᱟᱨᱠᱷᱚᱸᱰ) ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱢᱟᱭᱛᱷᱚᱱ ᱨᱮᱭᱟᱜ ᱵᱚᱨᱟᱠᱚᱨ ᱫᱷᱟᱨᱮ ᱨᱮ ᱛᱟᱦᱮᱸ ᱢᱮᱱᱟᱜᱼᱟ᱾ ᱱᱚᱶᱟ ᱰᱮᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱛᱟᱞᱟᱨᱮ ᱢᱮᱱᱟᱜ ᱥᱤᱢᱟᱹ ᱥᱤᱢᱟᱹ ᱠᱟᱱᱟ ᱾ ᱰᱮᱢ ᱫᱚ ᱒᱗ ᱥᱮᱯᱴᱮᱢᱵᱚᱨ ᱑᱙᱕᱗ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱᱟ ᱾ ᱰᱮᱢ (ᱵᱤᱴᱚᱱ ᱟᱨ ᱫᱷᱟᱹᱨᱛᱤ ᱵᱟᱱᱟᱨ) ᱫᱚ ᱔,᱘᱖᱐ ᱢᱤᱴᱚᱨ (᱑᱕,᱙᱔᱐ ᱯᱷᱩᱴ) ᱡᱤᱞᱤᱧ ᱟᱨ ᱵᱤᱴᱚᱱ ᱰᱮᱢ ᱫᱚ ᱫᱟᱨᱮ ᱠᱷᱚᱱ ᱔᱓.᱘᱙ ᱢᱤᱴᱚᱨ (᱑᱔᱔.᱐ ᱯᱷᱩᱴ) ᱡᱤᱞᱤᱧ ᱢᱮᱱᱟᱜᱼᱟ ᱾ ᱢᱟᱭᱛᱷᱚᱱ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱪᱮᱛᱟᱱ ᱫᱚ ᱦᱟᱭᱰᱮᱞ ᱯᱚᱣᱟᱨ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱫᱟᱨᱮ ᱨᱮᱱᱟᱜ ᱵᱟᱧᱪᱟᱣ ᱫᱷᱟᱨᱮ (ᱯᱚᱪᱷᱤᱢ ᱵᱟᱝᱞᱟ ᱯᱟᱦᱴᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱚᱣᱟᱨ ᱥᱴᱮᱥᱚᱱ ᱠᱟᱱᱟ ᱾
ᱦᱟᱹᱠᱩ ᱥᱟᱵ
ᱛᱤᱞᱟᱭᱭᱟ ᱟᱨ ᱢᱟᱭᱛᱷᱚᱱ ᱰᱮᱢ ᱠᱷᱚᱱ ᱦᱟᱹᱠᱩ ᱥᱟᱵ ᱨᱮᱭᱟᱜ ᱥᱩᱡᱳᱜᱽ ᱧᱟᱢ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱦᱟᱨᱟᱨᱤᱵᱟᱜᱽ ᱨᱮᱭᱟᱜ ᱜᱟᱰᱟ
ᱠᱟᱱᱱᱳᱡᱽ ᱦᱚᱱᱚᱛ
ᱠᱟᱱᱱᱳᱡᱽ ᱦᱚᱱᱚᱛ ᱫᱚ ᱠᱚᱸᱭᱮᱸ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱮᱭᱟᱭ ᱜᱮᱞ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱠᱟᱱᱱᱳᱡᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ᱾ ᱠᱟᱱᱱᱳᱡᱽ ᱦᱚᱱᱚᱛ ᱫᱚ ᱠᱟᱱᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱑,᱙᱙᱓ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱖᱕᱖,᱖᱑᱖ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱣᱟ ᱠᱟᱱᱱᱳᱡᱽ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱗.᱐᱘% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱒.᱘᱙% ᱦᱤᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ᱾
ᱫᱷᱚᱨᱚᱢ
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱘᱓.᱐᱕% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱑᱖.᱕᱔% ᱦᱤᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱠᱟᱱᱱᱳᱡᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱖᱕᱘,᱐᱐᱕ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱜᱤᱱᱤ ᱵᱤᱥᱟᱣ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱮᱵᱟᱰᱟ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱙᱙ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱗᱙᱒ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑-᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱠᱟᱱᱱᱳᱡᱽ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱙.᱓᱙%᱾ ᱠᱟᱱᱱᱳᱡᱽ ᱦᱚᱱᱚᱛ ᱨᱮ ᱢᱤᱫ ᱜᱮ-ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱗᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱔.᱐᱑%᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
᱒ ᱡᱟᱱᱩᱭᱟᱨᱤ
᱒ ᱡᱟᱱᱩᱭᱟᱨᱤ ᱫᱚ ᱞᱮᱠᱟᱛᱮ ᱥᱮᱨᱢᱟ ᱨᱮᱭᱟᱜ ᱵᱟᱨ ᱢᱟᱦᱟ ᱠᱟᱱᱟ᱾ ᱥᱮᱨᱢᱟ ᱢᱩᱪᱟᱹᱫ‌‌ ᱫᱚᱜ ᱛᱮ ᱟᱨᱦᱚᱸ ᱓᱖᱓ ᱢᱟᱦᱟᱸ ᱢᱮᱱᱟᱜ-ᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱡᱚᱲ ᱛᱤ ᱡᱚᱦᱟᱨ
ᱡᱚᱲ ᱛᱤ ᱡᱚᱦᱟᱨ ᱫᱚ ᱵᱟᱨᱟ ᱵᱟᱹᱨᱤ ᱩᱢᱮᱨ, ᱜᱟᱛᱮ ᱠᱚ ᱠᱚ ᱡᱚᱦᱟᱨᱟ ᱾ ᱵᱟᱨ ᱛᱤ ᱡᱚᱲᱟᱣ ᱠᱟᱛᱮ ᱡᱚᱦᱟᱨ ᱪᱟᱞ ᱥᱟᱢᱟᱝ ᱠᱟᱛᱮ ᱠᱚᱲᱟᱢ ᱨᱮ ᱠᱚ ᱟᱛᱟᱝ ᱵᱷᱤᱲᱟᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱟᱦᱞᱟ (ᱯᱟᱛᱷᱟᱢ)
ᱟᱦᱞᱟ ᱯᱟᱛᱷᱟᱢ‌ ᱫᱚ ᱑᱙᱕᱖ ᱥᱮᱨᱢᱟ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱢᱤᱫ ᱥᱮᱨᱢᱟᱠᱤᱭᱟᱹ ᱥᱟᱱᱛᱟᱲᱤ ᱯᱟᱛᱷᱟᱢ ᱠᱟᱱᱟ᱾ ᱱᱚᱣᱟ ᱫᱚ ᱩᱱᱚᱠᱛᱚ ᱵᱤᱦᱟᱨ ᱯᱚᱱᱚᱛ (ᱱᱤᱛ ᱡᱷᱟᱨᱠᱷᱚᱸᱰ) ᱨᱮᱱ ᱪᱟᱭᱵᱟᱥᱟ ᱨᱮᱭᱟᱜ ᱴᱟᱴᱟ ᱠᱚᱞᱮᱡᱽ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ ᱛᱟᱦᱮᱸᱱᱟ᱾
ᱱᱚᱣᱟ ᱯᱟᱛᱷᱟᱢ ᱨᱮᱱ ᱥᱟᱥᱟᱯᱲᱟᱣᱤᱡ ᱫᱚᱭ ᱛᱟᱦᱮᱸ ᱠᱟᱱᱟ ᱧᱩᱛᱩᱢᱟᱱ ᱥᱟᱶᱦᱮᱫᱤᱭᱟᱹ ᱢᱟᱹᱱ ᱯᱨᱳᱯᱷᱮᱥᱟᱨ ᱫᱤᱜᱚᱢᱵᱚᱨ ᱦᱟᱸᱥᱫᱟ᱾ ᱱᱚᱣᱟ ᱨᱮᱫᱚ ᱥᱮᱨᱮᱧ, ᱠᱟᱹᱦᱱᱤ ᱟᱨ ᱚᱱᱚᱞ ᱠᱚ ᱪᱷᱟᱯᱟᱜ ᱠᱟᱱ ᱛᱟᱦᱮᱸᱱᱟ᱾ ᱟᱦᱞᱟ ᱯᱟᱛᱷᱟᱢ ᱫᱚ ᱛᱤᱱᱟᱹᱜ ᱫᱤᱱ ᱦᱟᱹᱵᱤᱫ ᱩᱪᱷᱟᱹᱱᱚᱜ ᱠᱟᱱ ᱛᱟᱦᱮᱸᱱᱟ ᱚᱱᱟ ᱫᱚ ᱵᱟᱝ ᱵᱟᱲᱟᱭ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ ᱛᱷᱚᱠ: ᱥᱟᱶᱦᱮᱫ ᱯᱟᱛᱷᱟᱢ
ᱦᱚᱨᱢᱚᱱ
ᱦᱚᱨᱢᱚᱱ ᱫᱚ ᱢᱤᱫ ᱞᱮᱠᱟᱱ ᱫᱟᱜ ᱡᱤᱱᱤᱥ ᱠᱟᱱᱟ ᱡᱟᱦᱟᱸ ᱫᱚ ᱢᱚᱞᱴᱤᱥᱮᱞᱩᱞᱟᱨ ᱡᱤᱭᱟᱹᱞᱤ ᱭᱟᱜ ᱜᱞᱟᱱᱰ ᱠᱷᱳᱱᱟᱜ ᱥᱮᱛᱮᱧᱚᱜ-ᱟ ᱾ ᱱᱤᱣᱟ ᱫᱚ ᱦᱟᱹᱱᱟᱹᱴᱤᱧ ᱥᱤᱥᱴᱚᱢ ᱛᱮ ᱴᱷᱟᱹᱠᱟᱹ ᱟᱠᱟᱱ ᱡᱟᱭᱜᱟ ᱛᱮ ᱥᱴᱮᱨᱚᱜ-ᱟ ᱟᱨ ᱵᱮᱵᱷᱟᱨ ᱠᱚᱭ ᱱᱭᱚᱱᱛᱨᱳᱬ ᱚᱪᱚᱭᱟ ᱾ ᱦᱤᱨᱢᱚᱱ ᱫᱳ ᱢᱩᱬ ᱠᱟᱭᱛᱮ ᱯᱮ ᱴᱷᱮᱱ ᱦᱟᱹᱴᱤᱧ ᱟᱠᱟᱱᱟ ᱾
ᱮᱛᱚᱦᱚᱵ
ᱦᱚᱨᱢᱚᱱ ᱚᱠᱟ ᱞᱮᱠᱟ ᱦᱚᱲᱢᱚᱭ ᱠᱚᱱᱴᱨᱚᱞᱟ ᱚᱠᱟ ᱞᱮᱠᱟ ᱥᱤᱜᱽᱱᱟᱞ ᱮ ᱮᱢᱟ ᱚᱱᱟ ᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱦᱚᱨᱢᱚᱱ ᱵᱮᱱᱟᱣᱮᱫ ᱥᱮᱞ ᱫᱚ ᱵᱷᱮᱜᱟᱨ ᱥᱮᱞ ᱠᱟᱱᱟ ᱾ ᱴᱷᱟᱹᱠᱟᱹ ᱥᱮᱞ ᱨᱮ ᱢᱮᱱᱢᱮ ᱛᱷᱟᱭᱨᱭᱮᱰ ᱜᱞᱟᱱᱰ, ᱚᱵᱷᱟᱨᱤ ᱟᱨ ᱴᱮᱥᱴᱤᱥ ᱮᱢᱟᱱ ᱨᱮ ᱱᱚᱣᱟ ᱫᱚ ᱛᱟᱦᱮᱸᱱᱟ ᱾ ᱮᱜᱽᱡᱚᱥᱟᱭᱴᱚᱥᱤᱥ ᱟᱨ ᱵᱟᱝᱢᱟ ᱢᱮᱢᱵᱨᱮᱱ ᱴᱟᱨᱱᱥᱯᱚᱨᱴ ᱫᱟᱨᱟᱭ ᱛᱮ ᱦᱚᱨᱢᱚᱱ ᱫᱚ ᱥᱮᱞ ᱠᱷᱚᱱ ᱵᱟᱦᱨᱮ ᱚᱰᱚᱠᱚᱜ-ᱟ ᱾ ᱤᱱᱟᱹ ᱥᱚᱢᱟᱱ ᱦᱚᱨᱢᱚᱱ ᱜᱮ ᱵᱷᱮᱜᱟᱨ ᱵᱷᱮᱜᱟᱨ ᱴᱤᱥᱩ ᱵᱷᱮᱜᱟᱨ ᱵᱷᱮᱜᱟᱨ ᱞᱟᱹᱱᱟᱹᱭ ᱠᱚ ᱮᱢᱟᱭᱟ ᱾
ᱯᱟᱱᱛᱮ ᱧᱟᱢ (ᱟᱵᱤᱥᱠᱟᱨ)
ᱡᱚᱢᱟᱜ ᱠᱚ ᱪᱮᱫ ᱞᱮᱠᱟ ᱦᱟᱡᱟᱜ ᱠᱟᱱᱟ ᱱᱚᱣᱟ ᱯᱚᱲᱦᱚᱱ ᱚᱠᱛᱚ ᱨᱮ ᱦᱚᱨᱢᱚᱱ ᱨᱮᱭᱟᱜ ᱯᱟᱱᱛᱮ ᱧᱟᱢ ᱫᱚ ᱦᱩᱭ ᱞᱮᱱᱟ ᱾
ᱠᱮᱢᱤᱠᱟᱞ ᱦᱟᱹᱱᱟᱹᱴᱤᱧ
ᱦᱚᱨᱢᱚᱱ ᱨᱮᱭᱟᱜ ᱥᱟᱹᱜᱽᱭᱟᱹ ᱫᱚ ᱠᱟᱹᱢᱤ ᱚᱝᱥᱟᱨ ᱦᱩᱭ ᱟᱠᱟᱱᱟ ᱜᱚᱲᱦᱚᱱ ᱚᱝᱥᱟᱨ ᱫᱚ ᱵᱟᱝ ᱾ ᱦᱚᱨᱢᱚᱱ ᱫᱚ ᱢᱚᱞᱴᱤᱥᱮᱞᱩᱞᱟᱨ ᱡᱤᱭᱟᱹᱞᱤ ᱭᱟᱜ ᱦᱚᱲᱢᱚ ᱨᱮ ᱡᱮᱢᱚᱱ ᱫᱟᱨᱮ, ᱡᱩᱱᱛᱩ, ᱯᱷᱚᱧᱡᱤ, ᱟᱞᱡᱤ, ᱮᱢᱟᱱ ᱠᱚᱨᱮ ᱧᱮᱞᱚᱜ-ᱟ ᱾ ᱱᱚᱣᱟ ᱦᱚᱸ ᱢᱤᱫ ᱥᱮᱞᱟᱱ ᱡᱤᱭᱟᱹᱞᱤᱭᱟᱜ ᱦᱚᱲᱢᱚ ᱨᱮᱦᱚᱸ ᱡᱮᱢᱚᱱ ᱧᱮᱞᱚᱜ ᱜᱮᱭᱟ ᱾ ᱤᱠᱷᱟᱹᱱ ᱱᱚᱰᱮ ᱱᱚᱣᱟ ᱦᱚᱮᱢᱚᱱ ᱵᱟᱠᱚ ᱢᱮᱛᱟᱜ-ᱟ ᱾
ᱯᱚᱨᱵᱷᱟᱵᱽ
ᱦᱤᱨᱢᱚᱱ ᱨᱮᱭᱟᱜ ᱦᱚᱲᱢᱚ ᱨᱮ ᱟᱹᱭᱠᱟᱹᱜ ᱠᱟᱱ ᱯᱚᱨᱵᱷᱟᱵᱽ ᱫᱚ ᱞᱟᱛᱟᱨ ᱨᱮ ᱚᱞ ᱮᱱᱟ
ᱱᱚᱶᱟ ᱦᱚᱨᱢᱚᱱ ᱦᱚᱸ ᱮᱴᱟᱜ ᱦᱚᱨᱢᱚᱱ ᱥᱮᱛᱮᱧ ᱞᱟᱹᱜᱤᱫ ᱮ ᱠᱟᱹᱢᱤᱭᱟ ᱾ ᱦᱚᱨᱢᱚᱱ ᱥᱤᱜᱽᱱᱟᱞ ᱵᱷᱤᱛᱨᱤ ᱦᱚᱲᱢᱚ ᱨᱮᱟᱭᱟᱜ ᱯᱚᱨᱤᱵᱮᱥ ᱮ ᱠᱚᱱᱴᱨᱚᱞᱟ ᱾
ᱡᱤᱭᱚ
ᱨᱤᱞᱟᱭᱮᱱᱥ ᱡᱤᱭᱚ ᱤᱱᱯᱷᱚ ᱠᱚᱢ ᱞᱤᱢᱤᱴᱮᱰ ᱵᱟᱝᱢᱟ ᱡᱤᱭᱚ  ᱫᱚ (ଏଲଟି ଇ ଦୂର ସଞ୍ଚାର) ᱵᱷᱟᱨᱚᱛ ᱨᱮᱭᱟᱜ ᱢᱤᱫ ᱢᱚᱵᱟᱭᱤᱞ ᱱᱮᱴᱣᱟᱨᱠ ᱚᱯᱚᱨᱮᱴᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱱᱟᱣᱟ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱢᱤᱫ ᱠᱚᱢᱯᱟᱱᱤ ᱠᱟᱱᱟ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮ ᱒ ᱡᱤ/ ᱓ ᱡᱤ ᱟᱨ ᱔ ᱡᱤ ᱥᱮᱵᱟᱭ ᱮᱢᱟ᱾ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫ ᱵᱷᱚᱞᱴ ᱤ  ᱵᱟᱝᱢᱟ ᱵᱷᱚᱭᱮᱥ ᱚᱵᱷᱚᱨ ᱮᱞ ᱴᱤ ᱤ ᱚᱯᱚᱨᱮᱴᱚᱨ ᱠᱟᱱᱟ ᱟᱨ ᱒ ᱡᱤ ᱓ ᱡᱤ ᱨᱮᱭᱟᱜ ᱥᱚᱦᱚᱫ ᱛᱟᱦᱮᱸ ᱠᱚᱜ-ᱟ᱾ ᱚᱱᱟ ᱥᱟᱶᱛᱮ ᱒᱒ ᱜᱚᱴᱟᱝ ᱴᱮᱞᱤᱠᱚᱢ ᱥᱚᱨᱠᱚᱞ ᱥᱟᱶ ।
ᱵᱚᱸᱜᱟ ᱛᱟᱞᱟ ᱟᱠᱟᱱ ᱫᱷᱤᱨᱩ ᱵᱷᱟᱭ ᱟᱢᱵᱟᱱᱤ ᱟᱜ ᱘᱓ ᱟᱱᱟᱜ ᱡᱟᱱᱟᱢ ᱢᱟᱦᱟᱸ ᱢᱟᱬᱟᱝ ᱦᱤᱞᱚᱜ ᱟᱹᱭᱩᱵ ᱒᱘ ᱰᱤᱥᱮᱢᱵᱚᱨ ᱒᱐᱑᱕ ᱥᱟᱞ ᱨᱮ ᱨᱤᱞᱟᱭᱮᱱᱥ ᱤᱱᱰᱚᱥᱴᱨᱤᱡᱽ ᱛᱷᱟᱯᱚᱱᱤᱡ ᱟᱡ ᱨᱤᱱ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱱᱚᱣᱟ ᱥᱮᱵᱟᱭ ᱮᱦᱚᱵ ᱞᱮᱜ-ᱟ᱾ ᱚᱱᱟ ᱛᱟᱭᱚᱢ ᱵᱮᱵᱚᱥᱟᱭ ᱞᱟᱹᱜᱤᱫ ᱫᱚ ᱕ ᱥᱮᱯᱴᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱥᱮᱵᱟᱭ ᱮᱦᱚᱵ ᱞᱮᱜ-ᱟ᱾
ᱡᱚᱦᱟᱨ ᱨᱩᱣᱟᱹᱲ
ᱡᱚᱦᱟᱨ ᱨᱩᱣᱟᱹᱲ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱢᱤᱫ ᱟᱹᱱᱟᱹᱨᱤ ᱠᱟᱱᱟ ᱾ ᱚᱱᱟ ᱟᱹᱱᱟᱹᱨᱤ ᱛᱮ ᱢᱤᱫ ᱨᱟᱺᱰᱤ ᱵᱟᱹᱦᱩ ᱠᱩᱲᱤᱭᱟᱜ ᱵᱟᱯᱞᱟ ᱟᱹᱡᱤᱡ ᱢᱚᱴ ᱰᱟᱹᱝᱜᱩᱣᱟ ᱤᱨᱤᱞ ᱠᱚᱲᱟ ᱥᱟᱞᱟᱜ ᱵᱟᱯᱞᱟ ᱦᱩᱭ ᱫᱟᱲᱮᱭᱟᱜ-ᱟ ᱾ ᱚᱱᱟ ᱜᱮ ᱡᱚᱦᱟᱨ ᱨᱩᱣᱟᱹᱲ ᱫᱚᱠᱚ ᱢᱮᱛᱟᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱟᱱᱩᱥᱨᱤ ᱫᱟᱛᱛᱟ
ᱛᱟᱱᱩᱥᱨᱤ ᱫᱟᱛᱛᱟ (ᱡᱟᱱᱟᱢ: ᱑᱙ ᱢᱟᱨᱪ ᱑᱙᱘᱔) ᱦᱤᱸᱫᱤ ᱯᱷᱤᱞᱢ‌ ᱨᱤᱱᱤᱡ ᱢᱤᱫ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾ ᱥᱮᱯᱴᱮᱢᱵᱚᱨ ᱒᱐᱑᱘ ᱨᱮ, ᱵᱚᱞᱤᱣᱩᱰ ᱵᱟᱰᱚᱦᱤᱭᱟᱹ ᱠᱚ ᱛᱟᱞᱟ ᱠᱷᱚᱱ ᱟᱭᱢᱟ ᱵᱚᱪᱷᱚᱨ ᱩᱠᱩᱫᱟᱱᱟᱝ ᱨᱮ ᱛᱟᱦᱮᱸ ᱮᱱ ᱛᱟᱭᱚᱢ, ᱛᱟᱱᱩᱥᱨᱤ ᱫᱟᱛᱛᱟ ᱫᱚ ᱡᱩᱢ ᱴᱤᱵᱤ ᱫᱚ ᱢᱤᱫ ᱥᱚᱠᱷᱭᱟᱛᱠᱟᱨ ᱮᱢᱟᱫ-ᱮᱭᱟ ᱡᱮ ᱩᱱᱤ ᱫᱚ ᱒᱐᱐᱙ ᱨᱮᱱᱟᱜ ᱯᱷᱤᱞᱢ `ᱦᱚᱨᱬ 'ᱚᱠᱮ' ᱯᱞᱤᱥᱥᱥᱥ`  ᱨᱮᱱᱟᱜ ᱥᱮᱴ ᱨᱮ ᱡᱩᱣᱟᱹᱱ ᱱᱷᱟᱦᱟᱪᱟᱨ ᱨᱮ ᱱᱟᱱᱟ ᱯᱟᱴᱮᱠᱟᱨ ᱪᱮᱛᱟᱱ ᱨᱮ ᱫᱚᱥ ᱮ ᱮᱢ ᱟᱠᱟᱫ ᱟᱭ ᱾ ᱱᱚᱶᱟ ᱞᱟᱹᱭ ᱠᱟᱛᱷᱟ ᱥᱚᱫᱚᱨ ᱯᱟᱥᱱᱟᱣ ᱮᱱ ᱛᱟᱭᱚᱢ ᱥᱤᱧᱚᱛ ᱨᱮ ᱢᱤᱫᱴᱟᱹᱝ ᱟᱱᱫᱚᱞᱟᱱ ᱨᱮᱱᱟᱜ ᱢᱟᱦᱳᱞ ᱞᱮᱠᱟᱛᱮ ᱧᱮᱞ ᱦᱩᱭ ᱞᱮᱱᱟ ᱾ ᱡᱟᱦᱟᱸ ᱫᱚ ᱨᱟᱹᱥᱠᱟ‌ᱹ ᱴᱷᱟᱶ ᱨᱮ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱛᱤᱨᱞᱟᱹ ᱠᱚ ᱥᱟᱱᱟᱢ ᱯᱟᱲᱟ ᱞᱮᱠᱟᱛᱮ ᱪᱮᱛᱟᱱ ᱯᱨᱚᱯᱷᱟᱭᱤᱞ ᱦᱚᱲᱟᱜ ᱠᱚ ᱞᱟᱹᱭ ᱥᱚᱫᱚᱨᱟ ᱡᱟᱦᱟᱸᱭ ᱪᱮᱛᱟᱱ ᱨᱮ ᱫᱚ ᱡᱩᱣᱟᱹᱱ ᱡᱟᱱᱟᱱᱟᱝ ᱱᱟᱦᱟᱪᱟᱨ ᱦᱩᱭ ᱞᱮᱱ ᱛᱟᱦᱮᱱᱟ ᱾
ᱟᱡᱟᱜ ᱡᱤᱭᱚᱱ
ᱥᱮᱯᱴᱮᱢᱵᱚᱨ ᱒᱐᱑᱘ ᱦᱟᱹᱵᱤᱡ, ᱛᱟᱱᱩᱥᱨᱤ ᱫᱟᱛᱛᱟ ᱢᱤᱫ ᱛᱟᱦᱮᱱᱟᱱ ᱥᱟᱶ-ᱥᱟᱶᱛᱮ ᱟᱢᱮᱨᱤᱠᱟ ᱨᱮᱱᱟᱜ ᱜᱽᱨᱤᱱ ᱠᱟᱨᱰ ᱦᱚᱞᱰᱚᱨ ᱦᱚᱸ ᱠᱟᱱᱟᱭ ᱾
ᱠᱟᱹᱢᱤ ᱦᱚᱨᱟ
᱒᱐᱐᱓ ᱨᱮ, ᱛᱟᱱᱩᱥᱨᱤ ᱫᱟᱛᱛᱟ ᱫᱚ ᱢᱩᱢᱵᱟᱭ ᱨᱮ ᱫᱚᱦᱚ ᱞᱮᱱ ᱯᱨᱚᱜᱽᱨᱟᱢ ᱨᱮ ᱯᱷᱮᱢᱤᱱᱥ ᱢᱤᱥ ᱤᱱᱰᱤᱭᱟ ᱯᱮᱡᱮᱱᱴ ᱮ ᱡᱤᱛᱠᱟᱹᱨ ᱞᱮᱱᱟ, ᱚᱱᱟ ᱠᱩᱲᱟᱹᱭ ᱠᱚ ᱦᱩᱭ ᱛᱟᱭᱚᱢ, ᱩᱱᱤ ᱫᱚ ᱢᱤᱥ ᱭᱩᱱᱤᱣᱚᱨᱥ ᱒᱐᱐᱔ ᱯᱮᱡᱮᱱᱴ ᱨᱮ ᱥᱤᱧᱚᱛ ᱨᱮᱱᱟᱜ ᱯᱨᱚᱛᱤᱱᱤᱫᱷᱤᱛᱣᱚ ᱞᱮᱫ-ᱟᱭ ᱡᱟᱦᱟᱸ ᱫᱚ ᱤᱠᱣᱟᱰᱚᱨ ᱨᱮᱱᱟᱜ ᱣᱤᱠᱴᱚ ᱨᱮ ᱦᱩᱭ ᱞᱮᱱᱟ, ᱡᱟᱦᱟᱸ ᱫᱚ ᱱᱩᱭ ᱛᱩᱨᱩᱭ ᱨᱟᱱᱟᱨ-ᱟᱯ ᱞᱮᱠᱟᱛᱮ ᱠᱚ ᱞᱮᱫᱮ ᱛᱟᱦᱮᱱ᱾
ᱱᱩᱭ ᱫᱚ ᱛᱷᱮᱨᱚᱛᱷ ᱵᱷᱤᱞᱟᱭᱴᱴᱩ ᱯᱤᱞᱞᱚᱭᱤ ᱨᱮ ᱠᱟᱹᱞᱤᱣᱩᱰ ᱨᱮ ᱯᱩᱭᱞᱩ ᱫᱷᱟᱣ ᱮ ᱮᱦᱚᱵ ᱠᱮᱫ-ᱟ᱾ ᱱᱩᱭ ᱫᱚ ᱒᱐᱐᱕ ᱨᱮ ᱪᱚᱠᱞᱮᱴ ᱟᱨ ᱟᱥᱤᱠ ᱵᱟᱱᱟᱭᱟ ᱟᱯᱱᱮ ᱨᱮ ᱟᱡᱟᱜ ᱵᱚᱞᱤᱣᱩᱰ ᱰᱮᱵᱽᱭᱩ ᱨᱮ ᱧᱟᱢ ᱠᱮᱫ-ᱟᱭ᱾ ᱒᱐᱐᱖ ᱨᱮ ᱱᱩᱭ ᱓᱖ ᱪᱟᱭᱱᱟ ᱴᱟᱣᱩᱱ ᱨᱮ "ᱡᱟᱵᱽ ᱠᱟᱵᱷᱤ" ᱥᱮᱨᱮᱧ ᱨᱮ ᱧᱮᱞ ᱞᱮᱱ ᱛᱟᱦᱮᱱᱟᱭ᱾
ᱞᱚᱠᱷᱱᱚᱣ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱞᱚᱠᱷᱱᱚᱣ ᱡᱚᱸᱠᱥᱚᱱ  ( ᱞᱚᱠᱷᱱᱚᱣ ᱮᱱᱤᱟᱨ, ᱥᱴᱮᱥᱚᱱ ᱠᱳᱰ: LJN) ᱫᱚ ᱕ ᱯᱷᱤᱴ ᱖ ᱤᱸᱪ (᱑᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱴᱨᱮᱱ ᱞᱟᱹᱜᱤᱫ ᱛᱮ ᱞᱚᱠᱷᱱᱚᱣ ᱥᱚᱦᱚᱨ ᱨᱮᱱᱟᱜ ᱵᱟᱨᱭᱟ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱞᱚᱠᱷᱱᱚᱣ ᱪᱟᱨᱵᱟᱜᱽ ᱨᱮᱞᱣᱮ ᱥᱴᱮᱥᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱵᱚᱨᱠᱷᱟ ᱫᱚᱛᱛᱚ
ᱵᱚᱨᱠᱷᱟ ᱫᱚᱛᱛᱚ ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱴᱮᱞᱤᱵᱦᱤᱥᱚᱱ ᱠᱷᱚᱵᱚᱨᱤᱭᱟᱹ, ᱚᱱᱚᱞᱤᱭᱟᱹ ᱟᱨ ᱠᱷᱚᱵᱚᱨ ᱡᱚᱜᱟᱲᱤᱡ ᱠᱟᱱᱟᱭ᱾ ᱱᱟᱦᱟᱜ ᱫᱚ ᱩᱱᱤ ᱛᱤᱨᱟᱝᱜᱟ ᱴᱤᱹᱵᱷᱤᱹ ᱨᱮᱭ ᱠᱟᱹᱢᱤ ᱠᱟᱱᱟ᱾ ᱱᱤᱭᱟᱹ ᱢᱟᱲᱟᱝ ᱩᱱᱤ ᱫᱚ ᱮᱱᱹᱰᱤᱹᱴᱤᱹᱵᱷᱤᱹ ᱥᱟᱶ ᱡᱚᱲᱟᱣᱮ ᱛᱟᱦᱮᱸᱠᱟᱱᱟ᱾ ᱒᱐᱑᱗ ᱥᱮᱨᱢᱟ ᱨᱮ ᱮᱱᱹᱰᱤᱹᱴᱤᱹᱵᱷᱤᱹ ᱠᱷᱚᱱ ᱫᱚᱭ ᱚᱰᱚᱠ ᱦᱮᱡ ᱞᱮᱱᱟ᱾ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱛᱟᱞᱟ ᱨᱮ ᱦᱩᱭ ᱞᱮᱱ ᱠᱟᱨᱜᱤᱞ ᱞᱟᱹᱲᱦᱟᱹᱭ ᱨᱮ ᱯᱷᱨᱚᱱᱴᱞᱟᱭᱤᱱ ᱣᱟᱨ ᱨᱤᱯᱚᱨᱴᱤᱝ ᱦᱚᱛᱮᱛᱮ ᱪᱟᱨᱪᱟ ᱨᱮ ᱦᱮᱡ ᱞᱮᱱᱟ᱾ ᱟᱹᱰᱤ ᱟᱭᱢᱟ ᱡᱟᱹᱛᱨᱤᱭᱟᱹ ᱟᱨ ᱡᱮᱦᱮᱫ ᱡᱟᱠᱟᱛ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫ ᱵᱚᱨᱠᱷᱟ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱫᱤᱥᱣᱟᱹ ᱥᱤᱨᱯᱟᱹ ᱯᱚᱫᱽᱢᱚᱥᱨᱤ ᱢᱟᱱᱚᱛᱮ ᱦᱟᱢᱮᱴ ᱟᱠᱟᱫᱟ᱾ ᱮᱱᱹᱰᱤᱹᱴᱤᱹᱵᱷᱤᱹ ᱨᱮ ᱩᱱᱤ ᱫᱚ ᱪᱟᱹᱞᱛᱤ ᱴᱚᱠ ᱥᱚᱣ ᱫᱽᱭᱚ ᱯᱤᱯᱚᱞ ᱟᱨ ᱯᱨᱟᱭᱤᱢ ᱴᱟᱭᱤᱢ ᱨᱮᱭᱟᱜ ᱫᱟ ᱣᱟᱠ ᱥᱴᱚᱯᱥ ᱦᱤᱭᱟᱨᱟᱨ ᱨᱮᱭᱟᱜ ᱠᱚᱨᱛᱟ ᱫᱷᱚᱨᱛᱟᱭ ᱛᱟᱦᱮᱸᱠᱟᱱᱟ᱾
ᱮᱛᱚᱦᱚᱵ ᱡᱤᱭᱚᱱ
᱑᱙᱗᱑ ᱥᱮᱨᱢᱟ ᱨᱮᱭᱟᱜ ᱑᱘ ᱰᱤᱥᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱱᱟᱶᱟ ᱫᱤᱞᱞᱤ ᱨᱮ ᱵᱚᱨᱠᱷᱟ ᱫᱚᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱮᱥᱹᱯᱤᱹ ᱫᱚᱛᱛᱚ ᱮᱭᱟᱨ ᱤᱱᱰᱤᱭᱟ ᱨᱮ ᱟᱹᱢᱟᱹᱞᱤᱭᱟᱹ ᱟᱨ ᱜᱚᱜᱚ ᱫᱚ ᱯᱨᱚᱵᱷᱟ ᱫᱚᱛᱛᱚ ᱦᱤᱱᱫᱩᱥᱛᱟᱱ ᱴᱟᱭᱤᱢ ᱨᱮ ᱠᱷᱚᱵᱚᱨᱤᱭᱟᱹ᱾ ᱵᱚᱨᱠᱷᱟ ᱫᱚ ᱟᱡ ᱜᱚᱜᱚ ᱯᱟᱥᱴᱟ ᱠᱷᱚᱱ ᱜᱮ ᱠᱷᱚᱵᱚᱨᱤᱭᱟᱹ ᱱᱟᱠᱷᱟ ᱫᱚᱭ ᱟᱠᱚᱨᱥᱚᱱ ᱞᱮᱱᱟ᱾ ᱩᱱᱤ ᱢᱤᱥᱨᱟ ᱵᱟᱦᱟᱨ ᱫᱚᱛᱛᱚ ᱦᱚᱸ ᱢᱤᱫᱴᱮᱱ ᱴᱮᱞᱤᱵᱦᱤᱥᱚᱱ ᱠᱦᱚᱵᱚᱨᱤᱭᱟᱹ ᱠᱟᱱ ᱜᱮᱭᱟᱭ ᱟᱨ ᱩᱱᱤ ᱫᱤᱚ ᱥᱤᱹᱮᱱᱹᱮᱱᱹ ᱟᱭᱹᱵᱤᱹᱮᱱᱹ ᱨᱮᱭ ᱠᱟᱹᱢᱤ ᱠᱟᱱᱟ᱾ ᱩᱱᱤ ᱫᱚ ᱟᱡ ᱱᱟᱥᱛᱤᱠ ᱢᱮᱱᱛᱮᱭ ᱞᱟᱹᱭᱩᱜ-ᱟ᱾ ᱩᱱᱤ ᱫᱚ ᱭᱩᱱᱤᱯᱦᱚᱨᱢ ᱥᱤᱶᱤᱞ ᱠᱳᱰᱮ ᱵᱟᱹᱥᱩᱛᱟᱜ-ᱟ᱾ ᱩᱱᱤ ᱫᱚ ᱫᱤᱞᱞᱤ ᱨᱮᱭᱟᱜ ᱥᱮᱱᱴ ᱥᱴᱮᱯᱷᱟᱱ ᱠᱚᱞᱮᱡᱽ ᱠᱷᱚᱱ ᱥᱱᱟᱛᱚᱠ ᱰᱤᱜᱽᱨᱤ ᱦᱟᱢᱮᱴ ᱟᱠᱟᱫᱟ᱾ ᱤᱱᱟᱹ ᱩᱱᱤ ᱫᱚ ᱡᱟᱢᱤᱭᱟᱹ ᱢᱤᱞᱤᱭᱟ ᱤᱥᱞᱟᱢᱤᱭᱟᱹ ᱠᱷᱚᱱ ᱢᱟᱥ ᱠᱚᱢᱩᱱᱤᱠᱮᱥᱚᱱ ᱛᱮ ᱮᱢᱹᱮᱹ ᱰᱤᱜᱽᱨᱤ ᱦᱟᱢᱮᱴ ᱟᱠᱟᱫᱟ᱾
ᱠᱟᱹᱢᱤ ᱡᱤᱭᱚᱱ
ᱩᱱᱤ ᱫᱚ ᱮᱱᱹᱰᱤᱹᱴᱤᱹᱵᱷᱤᱹ ᱦᱚᱛᱮᱛᱮ ᱠᱷᱚᱵᱚᱨᱤᱭᱟᱹ ᱠᱟᱹᱢᱤ ᱨᱮ ᱫᱚᱭ ᱵᱚᱞᱚ ᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱮᱱᱹᱰᱤᱹᱴᱤᱹᱵᱷᱤᱹ ᱨᱮᱭᱟᱜ ᱤᱝᱨᱟᱹᱡᱤ ᱠᱷᱚᱵᱚᱨ ᱣᱤᱝ ᱨᱮᱱ ᱢᱩᱠᱷᱭᱟᱹᱭ ᱦᱩᱭ ᱞᱮᱱᱟ᱾ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱠᱟᱨᱜᱤᱞ ᱞᱟᱹᱲᱦᱟᱹᱭ ᱚᱠᱛᱮ ᱨᱮ ᱠᱟᱯᱛᱟᱱ ᱵᱤᱠᱨᱚᱢ ᱵᱟᱛᱨᱟ ᱥᱟᱶ ᱠᱩᱠᱞᱤ ᱨᱚᱯᱚᱲ ᱦᱚᱛᱮᱴᱮ ᱱᱮ ᱦᱚᱲ ᱴᱷᱮᱱᱮ ᱵᱟᱰᱟᱭ ᱚᱪᱚ ᱞᱮᱱᱟ᱾ᱤᱱᱟᱹ ᱛᱟᱭᱚᱢ ᱠᱟᱹᱥᱢᱤᱨ, ᱯᱟᱠᱤᱥᱛᱟᱱ, ᱟᱯᱷᱜᱟᱱᱤᱥᱛᱟᱱ ᱟᱨ ᱤᱨᱟᱠ ᱨᱮᱭᱟᱜ ᱦᱟᱰᱨᱟᱯᱤᱭᱟᱹ ᱚᱨᱥᱚᱝ ᱡᱟᱭᱜᱟ ᱠᱷᱚᱱ ᱠᱷᱚᱵᱚᱨ ᱛᱩᱢᱟᱹᱞᱮ ᱮᱦᱚᱵ ᱞᱮᱱᱟ᱾
ᱢᱟᱱ ᱢᱟᱱᱚᱛ
ᱵᱚᱨᱠᱷᱟ ᱫᱚᱛᱛᱚᱭᱟᱜ ᱥᱤᱝᱜᱮ ᱢᱟᱦᱟ ᱨᱮᱭᱟᱜ ᱴᱚᱠ ᱥᱚᱣ ᱢᱤᱫ ᱞᱮᱛᱟᱲ ᱢᱚᱬᱮ ᱫᱷᱟᱣ ᱥᱚᱨᱮᱥ ᱴᱚᱠ ᱥᱚᱣ ᱨᱮᱛᱟᱜ ᱥᱤᱨᱯᱷᱟᱹ ᱥᱤᱧᱚᱤᱭᱟᱹ ᱴᱮᱞᱤᱵᱷᱤᱥᱚᱱ ᱮᱠᱮᱫᱮᱢᱤ ᱥᱤᱨᱯᱷᱟᱹᱭ ᱦᱟᱢᱮᱴ ᱟᱠᱟᱫᱟ᱾ ᱒᱐᱑᱒ ᱥᱮᱨᱢᱟ ᱨᱮ ᱩᱱᱤ ᱫᱚ ᱮᱥᱚᱥᱤᱭᱮᱥᱚᱱ ᱚᱯᱷ ᱤᱱᱴᱟᱨᱱᱮᱥᱚᱱᱟᱞ ᱵᱨᱚᱰᱠᱟᱥᱴᱤᱝ ᱯᱟᱥᱴᱟ ᱥᱮᱡ ᱠᱷᱚᱱ "ᱥᱚᱨᱮᱥ ᱴᱤ.ᱵᱷᱤ. ᱵᱮᱠᱛᱤᱛᱛᱚ" ᱨᱮᱭᱟᱜ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱟ᱾ ᱩᱱᱤ ᱫᱚ ᱒᱐᱐᱙ ᱥᱮᱨᱢᱟ ᱨᱮ ᱥᱤ. ᱮᱭᱪ. ᱢᱳᱦᱩᱢᱚᱫᱽ ᱠᱚᱭᱟ ᱡᱟᱹᱛᱨᱤᱭᱟᱹ ᱥᱟᱝᱵᱟᱫᱤᱠ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱟ᱾ ᱒᱐᱐᱘ ᱥᱮᱨᱢᱟ ᱨᱮ ᱩᱱᱤ ᱫᱚ ᱤᱱᱰᱤᱭᱟᱱ ᱱᱤᱣᱩᱥ ᱵᱨᱚᱰᱠᱟᱥᱴᱤᱝ ᱨᱮᱭᱟᱜ ᱥᱚᱨᱮᱥ ᱵᱩᱫᱟᱱ ᱠᱷᱚᱵᱚᱨ ᱟᱠᱷᱲᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱟ᱾ ᱤᱱᱟᱹ ᱥᱟᱶᱛᱮ ᱩᱱᱤ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱠᱚᱢᱚᱱᱣᱮᱞᱛᱷ ᱵᱨᱚᱰᱠᱟᱥᱴᱤᱝ ᱮᱥᱚᱥᱤᱭᱮᱥᱚᱱ ᱨᱮᱭᱟᱜ ᱠᱷᱚᱵᱚᱨᱤᱭᱟᱹ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱷᱚᱵᱚᱨᱤᱭᱟᱹ
ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ
ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ (ᱫᱮᱵᱽᱱᱟᱜᱽᱨᱤ: राजस्थानी) ᱢᱩᱬᱩᱛ ᱫᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱚᱥᱛᱷᱟᱱ ᱟᱨ ᱚᱱᱟ ᱟᱰᱮᱼᱯᱟᱥᱮ ᱦᱚᱨᱤᱭᱟᱱᱟ, ᱜᱩᱡᱽᱨᱟᱴ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱠᱚᱨᱮ ᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱩᱥᱴᱤ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱯᱟᱠᱤᱥᱛᱟᱱ ᱨᱮᱭᱟᱜ ᱥᱤᱱᱫᱷ ᱟᱨ ᱯᱟᱧᱡᱟᱵᱽ ᱯᱚᱱᱚᱛ ᱨᱮᱦᱚᱸ ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ ᱨᱚᱲᱼᱦᱚᱲ ᱢᱮᱱᱟᱜ ᱠᱚᱣᱟ ᱾ ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱦᱤᱱᱫᱤ ᱯᱟᱹᱨᱥᱤ ᱠᱷᱚᱱ ᱮᱴᱟᱜ ᱢᱤᱫ ᱯᱷᱩᱨᱜᱟᱹᱞ ᱯᱟᱹᱨᱥᱤ ᱠᱟᱱᱟ, ᱢᱮᱱᱠᱷᱟᱱ ᱯᱟᱹᱱᱟᱹᱨᱥᱤ ᱞᱮᱠᱟᱛᱮ ᱢᱤᱫᱼᱵᱟᱨ ᱢᱮᱞ ᱢᱮᱱᱟᱜ ᱛᱮ ᱦᱤᱱᱫᱤ ᱨᱮᱭᱟᱜ ᱜᱮ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱢᱚᱱᱮᱭᱟ ᱾ ᱛᱚᱵᱮ ᱯᱟᱹᱨᱥᱤ ᱥᱟᱬᱮᱥ ᱟᱨ ᱯᱟᱹᱨᱥᱤ ᱥᱟᱬᱮᱥᱤᱭᱟᱹ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱨᱟᱡᱚᱥᱛᱷᱟᱱᱤ ᱫᱚ ᱮᱴᱟᱜ ᱢᱤᱫ ᱯᱷᱩᱨᱜᱟᱹᱞ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱨᱟᱡᱚᱥᱛᱷᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱩᱡᱽᱨᱟᱴ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱦᱚᱨᱤᱭᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ
ᱰᱤᱝᱰᱤᱜᱩᱞ ᱦᱚᱱᱚᱛ
ᱰᱤᱝᱰᱤᱜᱩᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓᱘ ᱦᱚᱱᱚᱛ (ᱮᱛᱚᱢ ᱯᱟᱪᱮ ᱨᱮ ᱢᱤᱫ ᱥᱟᱥᱚᱱᱪᱟᱪᱞᱟᱣ ᱴᱚᱴᱷᱟ) ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱰᱤᱝᱰᱤᱜᱩᱞ ᱦᱚᱱᱚᱛ ᱫᱚ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱫᱚ ᱑᱙᱘᱕ ᱨᱮ ᱢᱟᱫᱩᱨᱟᱹᱭ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱖᱒᱖᱖.᱖᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱯᱮᱭᱟ ᱨᱟᱡᱽᱥᱣᱟ ᱠᱷᱚᱸᱰ, ᱜᱮᱞ ᱜᱚᱴᱟᱝ ᱛᱟᱞᱩᱠᱟ ᱟᱨ ᱑᱔ ᱯᱚᱸᱪᱟᱭᱚᱛ ᱥᱟᱥᱚᱱᱮᱫ ᱥᱮᱞᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱛᱤᱨᱩᱯᱩᱨ, ᱠᱚᱨᱩᱨ ᱟᱨ ᱛᱨᱤᱪᱤ ᱦᱚᱱᱚᱛ ᱢᱮᱱᱟᱜᱼᱟ, ᱥᱟᱢᱟᱝ ᱨᱮ ᱥᱤᱵᱽᱜᱟᱝᱜᱟ ᱟᱨ ᱛᱤᱨᱩᱪᱤ ᱦᱚᱱᱚᱛ, ᱮᱛᱚᱢ ᱨᱮ ᱢᱚᱫᱩᱨᱟᱭ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱛᱷᱮᱱᱤ ᱦᱚᱱᱚᱛ ᱟᱨ ᱠᱮᱨᱟᱞᱟ ᱯᱚᱱᱚᱛ ᱾ ᱒᱐᱑᱑ ᱫᱷᱟᱹᱵᱤᱡ ᱛᱮ, ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱙᱙᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱥᱟᱶ ᱒᱑,᱕᱙,᱗᱗᱕ ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱨᱮ, ᱯᱚᱸᱪᱟᱭᱚᱛᱤ ᱨᱟᱡᱽ ᱢᱚᱱᱛᱨᱤ ᱰᱤᱝᱰᱤᱜᱩᱞ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱤᱪᱷᱲᱟᱹ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ (ᱜᱩᱴ ᱖᱔᱐ ᱠᱷᱚᱱ ᱢᱩᱫᱽ ᱨᱮ) ᱧᱩᱛᱩᱢ ᱮᱱᱟ ᱾ ᱱᱚᱣᱟ ᱢᱮᱱᱟᱜ ᱦᱟᱱᱛᱟᱨᱟ ᱵᱟᱠᱣᱟᱨᱰ ᱨᱤᱡᱟᱱ ᱜᱽᱨᱟᱸᱴ ᱯᱷᱚᱸᱰ ᱯᱨᱚᱜᱽᱨᱟᱢ (BRGF) ᱠᱷᱚᱱ ᱯᱩᱭᱥᱟᱹ ᱧᱟᱢ ᱞᱟᱹᱜᱤᱫ ᱛᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱩᱨᱩᱭ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱤᱝᱰᱤᱜᱩᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱑,᱕᱙,᱗᱗᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱜᱚᱴᱟ ᱑᱐᱐᱐ ᱡᱚᱲᱟ ᱨᱮ ᱙᱙᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱟᱜ ᱜᱩᱴ ᱮᱞ ᱒᱑᱖,᱕᱗᱖, ᱑᱑᱑,᱙᱕᱕ ᱠᱚᱲᱟ ᱟᱨ ᱑᱐᱔,᱖᱒᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱒᱐.᱙᱕% ᱟᱨ ᱟᱹᱫᱤᱵᱟᱹᱥᱤ ᱟᱜ ᱐.᱓᱗% ᱦᱚᱲ ᱮᱞ ᱛᱟᱦᱮᱸ ᱠᱟᱱᱟ ᱾ ᱗᱒.᱙᱙% ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱚᱢᱟᱱ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱖᱘.᱖᱑% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱕᱖᱐,᱗᱗᱓ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱑,᱑᱐᱕,᱑᱕᱕ ᱞᱮᱵᱟᱨ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱑᱕᱕,᱓᱓᱒ ᱪᱟᱹᱥᱤ, ᱓᱘᱘,᱗᱒᱕ ᱢᱩᱬ ᱪᱟᱹᱥ ᱠᱟᱹᱢᱤ ᱠᱚ, ᱦᱟᱣᱩᱥ ᱦᱚᱞᱰ ᱤᱱᱰᱟᱥᱴᱨᱤᱡᱽ ᱨᱮ ᱒᱕,᱒᱕᱓, ᱓᱙᱓,᱗᱙᱗ ᱮᱢᱟᱱ ᱞᱮᱵᱟᱨ, ᱑᱔᱒,᱑᱓᱘ ᱥᱤᱢᱟᱹ ᱫᱷᱟᱨᱮ ᱞᱮᱵᱟᱨ, ᱑᱐,᱐᱗᱓ ᱥᱤᱢᱟᱹ ᱫᱷᱟᱨᱮ ᱪᱟᱹᱥᱤ, ᱗᱙,᱒᱓᱔ ᱥᱤᱢᱟᱹ ᱫᱷᱟᱨᱮ ᱪᱟᱥ ᱠᱟᱹᱢᱤ ᱠᱚ, ᱕,᱕᱗᱖ ᱥᱤᱢᱟᱹ ᱫᱷᱟᱨᱮ ᱞᱮᱵᱟᱨ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ
ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱫᱚ ᱡᱮᱜᱮᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱢᱟᱦᱟᱫᱚᱨᱭᱟ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱮᱨᱤᱭᱟ ᱫᱚ ᱑᱐᱖,᱔᱖᱐,᱐᱐᱐ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱒0% ᱟᱨ ᱫᱟᱜ ᱨᱮᱭᱟᱜ ᱒᱙% ᱡᱟᱜᱟᱭ ᱟᱢᱮᱴ ᱟᱠᱟᱜᱼᱟ ᱾ ᱵᱤᱥᱩᱵᱽ ᱨᱮᱠᱷᱟ ᱱᱚᱶᱟ ᱫᱚ ᱵᱟᱨ ᱴᱷᱮᱱ ᱮ ᱦᱟᱹᱴᱤᱧ ᱟᱠᱟᱜᱼᱟ ᱾ ᱮᱛᱚᱢ ᱥᱮᱫᱟᱜ ᱫᱚ ᱮᱛᱚᱢ ᱟᱴᱞᱟᱱᱴᱤᱠ ᱢᱟᱦᱟᱫᱤᱨᱭᱟ ᱟᱨ ᱠᱚᱧᱮ ᱥᱮᱫᱟᱜ ᱫᱚ ᱠᱚᱧᱮ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱤᱝᱞᱤᱥ ᱟᱠᱷᱚᱨ S ᱞᱮᱠᱟ ᱛᱮᱭᱟᱨ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱯᱩᱨᱩᱵᱽ ᱨᱮ ᱫᱚ ᱭᱩᱨᱮᱥᱤᱭᱟ ᱟᱨ ᱟᱯᱷᱨᱤᱠᱟ, ᱯᱟᱹᱪᱷᱤᱢ ᱨᱮ ᱫᱚ ᱟᱢᱮᱨᱤᱠᱟ ᱢᱮᱱᱟᱜᱼᱟ ᱾
ᱫᱚᱨᱭᱟ ᱠᱚ
ᱱᱚᱶᱟ ᱢᱟᱦᱟᱫᱚᱨᱭᱟ ᱨᱮ ᱟᱹᱰᱤ ᱜᱟᱱ ᱫᱚᱨᱭᱟ ᱠᱚ ᱢᱮᱱᱟᱜᱼᱟ, ᱚᱱᱟ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚ- ᱟᱢᱮᱨᱤᱠᱟ ᱨᱮᱭᱟᱜ-
ᱱᱤᱣᱭᱚᱨᱠ ᱫᱚᱨᱭᱟ, ᱢᱮᱠᱥᱤᱠᱚ ᱩᱯᱫᱚᱨᱭᱟ, ᱦᱚᱱᱰᱩᱨᱟᱥ ᱩᱯᱫᱚᱨᱭᱟ, ᱵᱷᱮᱱᱮᱡᱩᱣᱟᱞᱟ ᱩᱯᱫᱚᱨᱭᱟ, ᱟᱨᱡᱮᱱᱴᱟᱭᱤᱱ ᱫᱚᱨᱭᱟ ᱾ ᱤᱭᱩᱨᱚᱯ, ᱟᱯᱷᱨᱤᱠᱟ ᱟᱨ ᱮᱥᱤᱭᱟ ᱨᱮᱭᱟᱜ-
ᱮᱛᱚᱢ ᱫᱚᱨᱭᱟ, ᱵᱟᱞᱴᱤᱠ ᱫᱚᱨᱭᱟ, ᱨᱤᱜᱟ ᱩᱯᱫᱚᱨᱭᱟ, ᱤᱝᱞᱤᱥ ᱠᱮᱱᱟᱞ, ᱥᱤᱥᱤᱞᱤ ᱫᱚᱨᱭᱟ, ᱢᱟᱨᱢᱟᱨᱟ ᱫᱚᱨᱭᱟ, ᱦᱮᱸᱫᱮ ᱫᱚᱨᱭᱟ᱾
ᱵᱟᱦᱨᱮ ᱡᱚᱱᱚᱲ
1ᱹ https://en.wikipedia.org/wiki/Atlantic_Ocean#/media
2ᱹ https://web.archive.org/web/20090829012101/http://www.cartage.org.lb/en/themes/geoghist/histories/history/hiscountries/A/atlanticocean.html
3ᱹ http://www.wdl.org/en/item/10081
ᱥᱟᱢᱟᱝ ᱫᱤᱞᱞᱤ
ᱥᱟᱢᱟᱝ ᱫᱤᱞᱞᱤ ᱫᱚ ᱥᱤᱧᱚᱛ ᱨᱮ ᱫᱤᱞᱞᱤ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱟᱪᱮ ᱨᱮᱫᱚ ᱡᱚᱢᱩᱱᱟ ᱜᱟᱰᱟ, ᱠᱚᱧᱮ ᱥᱟᱢᱟᱝ ᱫᱤᱞᱞᱤ, ᱠᱚᱧᱮ ᱨᱮᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱜᱳᱣᱛᱚᱢ ᱵᱩᱫᱽᱫᱷᱚ ᱱᱚᱜᱚᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ, ᱦᱚᱱᱚᱛ ᱫᱚ ᱯᱮᱭᱟ ᱡᱚᱜᱚ ᱠᱷᱚᱸᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ: ᱜᱟᱱᱫᱷᱤ ᱱᱚᱜᱚᱨ, ᱯᱨᱤᱛ ᱵᱷᱤᱦᱟᱨ ᱟᱨ ᱢᱚᱭᱩᱨ ᱵᱷᱤᱦᱟᱨ
ᱥᱟᱢᱟᱝ ᱫᱤᱞᱞᱤ ᱨᱤᱱ ᱦᱚᱲ ᱮᱞ ᱫᱚ ᱑,᱗᱐᱙,᱓᱔᱖ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱟᱨ ᱖᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱚᱸᱰᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱒,᱖᱓᱙ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜ ᱠᱚᱣᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱢᱟᱝ ᱫᱤᱞᱞᱤ ᱨᱤᱱ ᱦᱚᱲ ᱮᱞ ᱫᱚ ᱑,᱗᱐᱙,᱓᱔᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱟᱢᱵᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱹᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱽᱨᱟᱥᱠᱟ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱒᱘᱔ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱒᱖,᱖᱘᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱙,᱑᱑᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱴ ᱫᱚᱨ ᱫᱚ ᱑᱖.᱖᱘% ᱛᱟᱦᱮᱸ ᱠᱟᱱᱟ ᱾ ᱥᱟᱢᱟᱝ ᱫᱤᱞᱞᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱓ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱘.᱗᱕% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱫᱤᱞᱞᱤ ᱦᱚᱱᱚᱛ ᱛᱷᱚᱠ:ᱫᱤᱞᱞᱤ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱚᱥᱚᱢ ᱡᱷᱟᱨᱱᱟ
ᱫᱚᱥᱚᱢ ᱡᱷᱟᱨᱱᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱵᱩᱱᱰᱩ ᱛᱷᱟᱱᱟ ᱨᱮᱱᱟᱜ ᱛᱮᱢᱟᱨᱟ ᱟᱹᱛᱩ ᱥᱩᱨ ᱨᱮ ᱢᱮᱱᱟᱜ ᱢᱤᱫ ᱡᱷᱟᱨᱱᱟ ᱠᱟᱱᱟ ᱾
ᱡᱷᱟᱨᱱᱟ
ᱫᱚᱥᱚᱢ ᱡᱷᱟᱨᱱᱟ ᱫᱚ ᱠᱟᱺᱪᱤ ᱜᱟᱰᱟ ᱨᱮ ᱢᱤᱫ ᱡᱷᱟᱨᱱᱟ ᱠᱟᱱᱟ, ᱱᱚᱣᱟ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱨᱮᱱᱟᱜ ᱜᱚᱲᱚ ᱥᱚᱦᱚᱫ ᱜᱟᱰᱟ ᱠᱟᱱᱟ ᱾ ᱫᱟᱜ ᱔᱔ ᱢᱤᱴᱚᱨ (᱑᱔᱔ ᱯᱷᱤᱴ) ᱩᱥᱩᱞ ᱠᱷᱚᱱ ᱧᱩᱨᱩᱜ ᱠᱟᱱᱟ ᱾ ᱫᱟᱜ ᱨᱮᱱᱟᱜ ᱥᱟᱰᱮ ᱜᱚᱴᱟ ᱥᱮᱫ ᱯᱟᱥᱱᱟᱣ ᱟᱠᱟᱱᱟ ᱾ ᱨᱟᱺᱪᱤ ᱯᱟᱴᱷᱟᱨ ᱨᱮᱱᱟᱜ ᱫᱷᱟᱨᱮ ᱨᱮ ᱠᱷᱚᱱ ᱫᱚ ᱢᱤᱫᱴᱟᱹᱝ ᱫᱚᱥᱚᱢ ᱡᱷᱟᱨᱱᱟ ᱱᱚᱣᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱫᱚᱥᱚᱢ ᱡᱷᱟᱨᱱᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱓ ᱟᱨᱵᱟᱝ ᱨᱟᱺᱪᱤᱼᱡᱟᱢᱥᱮᱫᱽᱯᱩᱨ ᱨᱟᱡᱽᱰᱟᱦᱟᱨ ᱨᱮ ᱨᱟᱺᱪᱤ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟᱺᱜᱤᱧᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ ᱠᱚ ᱛᱷᱚᱠ:ᱨᱟᱺᱪᱤ ᱦᱚᱱᱚᱛ
ᱫᱮᱣᱜᱷᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱫᱮᱣᱜᱷᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱢᱤᱫ ᱧᱮᱱᱮᱞ
ᱫᱮᱣᱜᱷᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ: ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱫᱮᱣᱜᱷᱚᱨ ᱥᱚᱦᱚᱨ ᱟᱨ ᱢᱚᱦᱚᱱᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱟᱨ ᱡᱟᱥᱤᱰᱤᱦ ᱯᱩᱞᱤᱥ ᱥᱴᱮᱥᱚᱱ (ᱠᱩᱥᱢᱤᱞ, ᱪᱟᱸᱫᱽᱰᱤᱦ, ᱯᱚᱛᱷᱨᱟ ᱟᱨ ᱵᱚᱥᱵᱚᱨᱤᱭᱟ ᱟᱹᱛᱩ ᱯᱟᱸᱪᱟᱭᱟᱛ ᱪᱷᱟᱰᱟ ᱠᱟᱛᱮ) ᱾
ᱫᱮᱣᱜᱷᱚᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱜᱚᱰᱰᱟ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱫᱮᱣᱜᱷᱚᱨ
ᱠᱞᱟᱥᱤᱠᱟᱞ ᱪᱟᱭᱱᱤᱡᱽ
ᱠᱞᱟᱥᱤᱠᱟᱞ ᱪᱟᱭᱱᱤᱡᱽ ᱥᱮ ᱥᱟᱶᱦᱮᱫ ᱪᱟᱭᱱᱤᱡᱽ (文言文, ᱣᱮᱭᱟᱱ ᱣᱮᱱ) ᱫᱚ ᱦᱮᱢᱟᱞᱼᱦᱟᱶᱭᱮᱫ ᱠᱟᱞ (ᱚᱠᱛᱚ) ᱠᱷᱚᱱ ᱦᱟᱱ ᱨᱟᱡᱽ ᱢᱩᱪᱟᱹᱫ ᱦᱟᱹᱵᱤᱫ ᱢᱟᱨᱮ ᱪᱟᱭᱱᱤᱡᱽ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱥᱟᱶᱦᱮᱫ ᱨᱩᱯ ᱠᱟᱱᱟ ᱾ ᱠᱞᱟᱥᱤᱠᱟᱞ ᱪᱟᱭᱱᱤᱡᱽ ᱚᱞᱚᱜ ᱪᱟᱭᱱᱤᱡᱽ ᱨᱮᱱᱟᱜ ᱢᱤᱫ ᱱᱟᱜᱟᱢᱟᱱᱟᱜ ᱥᱴᱟᱭᱤᱞ ᱠᱟᱱᱟ ᱡᱟᱦᱟ ᱫᱚ ᱠᱞᱟᱥᱤᱠᱟᱞ ᱯᱟᱹᱨᱥᱤ ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ, ᱡᱟᱦᱟ ᱠᱷᱟᱹᱛᱤᱨ ᱱᱚᱶᱟ ᱫᱚ ᱱᱮᱵᱮᱛᱟᱨ ᱪᱟᱭᱱᱤᱡᱽ ᱯᱟᱹᱨᱥᱤ ᱠᱷᱚᱱ ᱮ ᱮᱴᱟᱜᱟ ᱾ ᱒᱐ ᱟᱱ ᱥᱚᱛᱟᱵᱽᱫᱤ (20th century) ᱨᱮᱭᱟᱜ ᱮᱛᱚᱦᱚᱵ ᱦᱟᱹᱵᱤᱫ ᱪᱤᱱ ᱨᱮ ᱡᱚᱛᱚ ᱞᱮᱠᱟᱱ ᱠᱟᱹᱢᱤᱦᱚᱨᱟ ᱠᱚᱨᱮ ᱥᱟᱶᱦᱮᱫ ᱪᱟᱭᱱᱤᱡᱽ ᱨᱮᱭᱟᱜ ᱵᱮᱵᱷᱟᱨ ᱛᱟᱦᱮ ᱠᱟᱱᱟ, ᱟᱨ ᱡᱟᱯᱟᱱ, ᱠᱳᱨᱤᱭᱟᱱ ᱟᱨ ᱵᱷᱤᱭᱮᱛᱱᱟᱢ ᱨᱮᱭᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱚᱠᱛᱚ ᱨᱮ ᱥᱟᱶᱦᱮᱫ ᱪᱟᱭᱱᱤᱡᱽ ᱵᱮᱵᱷᱟᱨ ᱦᱩᱭ ᱞᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱠᱞᱟᱥᱤᱠᱟᱞ ᱪᱟᱭᱱᱤᱡᱽ ᱛᱷᱚᱠ: ᱪᱟᱭᱱᱤᱡᱽ ᱯᱟᱹᱨᱥᱤ ᱛᱷᱚᱠ: ᱠᱳᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱪᱟᱢᱯᱟ ᱵᱟᱦᱟ
ᱪᱟᱢᱯᱟ ᱵᱟᱦᱟᱪᱟᱢᱯᱟ ᱫᱚ ᱵᱟᱦᱟ ᱠᱟᱱᱟ᱾ ᱪᱟᱢᱯᱟ ᱫᱟᱨᱮ ᱨᱮᱱᱟᱜ ᱵᱳᱜᱟᱱᱤᱠ ᱧᱩᱛᱩᱢ Hedychium coronarium; ᱱᱚᱣᱟ ᱫᱚ zingiberaceae ᱚᱲᱟᱜ ᱨᱮᱱ ᱠᱟᱱᱟ ᱮ᱾ butter fly Ginger, lily, white Ginger lily,doan Champa ᱢᱤᱫ ᱡᱟ.ᱛ ᱵᱟᱦᱟ ᱠᱟᱱᱟ᱾ ᱱᱮᱯᱟᱞ ᱟᱨ ᱵᱷᱟᱨᱚᱛ ᱫᱤᱥᱟᱹᱢ ᱨᱮ ᱯᱩᱭᱞᱩ ᱡᱟᱱᱟᱢ ᱠᱟᱱᱟ᱾ ᱱᱚᱣᱟ ᱠᱤᱩᱵᱟᱨ ᱡᱟ.ᱛ ᱵᱟᱦᱟ᱾ ᱱᱚᱣᱟ Brazil ᱨᱮ ᱯᱩᱭᱞᱩ ᱠᱚ ᱤᱫᱤ-ᱟ ᱠᱤᱨᱤᱛᱫᱟᱥ ᱡᱩᱜ ᱨᱮ, ᱱᱚᱣᱟ ᱵᱟᱦᱟ ᱛᱳᱥᱚᱠ ᱞᱟᱜᱤᱛ ᱠᱚ ᱵᱮᱵᱚᱦᱟᱨ ᱠᱟᱱ ᱛᱟᱦᱮᱱᱟ᱾brazil ᱨᱮ ᱱᱤᱛᱚᱜ ᱨᱟᱠᱷᱩᱥᱮ ᱫᱟᱨᱮ ᱠᱚ ᱢᱮᱛᱟᱭ-ᱟ᱾ ᱮᱥᱯᱮᱱ ᱨᱮ women ᱱᱚᱣᱟ ᱵᱟᱦᱟ ᱨᱮ ᱠᱷᱚᱵᱚᱨ ᱠᱚ ᱩᱠᱩ ᱠᱟᱱ ᱛᱟᱦᱮᱱᱟ᱾
Description
ᱱᱚᱣᱟ ᱫᱟᱨᱮ ᱟᱫᱟ ᱞᱮᱠᱟ ᱦᱩᱭᱩᱜ-ᱟ᱾ ᱩᱥᱩᱞ ᱑-᱒ ᱢᱤᱴᱟᱨ᱾ ᱥᱟᱠᱟᱢ ᱒᱐-᱖᱑ ᱥᱮᱢᱤ ᱡᱤᱞᱤᱝ ᱟᱨ ᱕-᱑᱓ ᱥᱮᱢᱤ ᱪᱣᱲᱟ᱾ ᱵᱟ.ᱭᱥᱟ.ᱛ ᱠᱷᱚᱱ ᱡᱟᱱᱛᱷᱟᱲ ᱢᱟᱦᱟ ᱨᱮ ᱵᱟᱦᱟ- ᱟ᱾ ᱯᱩᱰ ᱜᱮ ᱵᱟᱦᱟ-ᱟ᱾ᱟ.ᱰᱤ ᱱᱟᱯᱟᱭ ᱥᱚ ᱢᱮᱱᱟᱜ-ᱟ᱾ ᱔ ᱪᱷᱤᱵᱲᱤ ᱛᱟᱦᱮᱱᱟ᱾ butter fly ᱞᱮᱠᱟ ᱧᱮᱞ-ᱟ᱾ ᱚᱱᱟᱛᱮ (Butter fly Ginger lily) ᱠᱚ ᱢᱮᱛᱟᱭ-ᱟ᱾ᱟᱭᱢᱟ ᱡᱚ ᱛᱟᱦᱮᱱᱟ ᱟᱨᱟᱽ ᱨᱝ ᱜᱮ᱾
Spread
ᱯᱩᱭᱞᱩ ᱫᱚ ᱵᱷᱟᱨᱚᱛ ᱫᱤᱥᱟᱹᱢ ᱨᱮ ᱦᱩᱭᱩᱜ ᱠᱟᱱᱟ᱾ ᱯᱨᱮ ᱛᱮ ᱜᱳᱴᱟ ᱫᱤᱥᱟᱹᱢ ᱯᱟᱥᱱᱟᱭ ᱮᱱᱟ᱾ ᱯᱷᱚᱞᱚᱨᱤᱰᱟ, ᱠᱤᱨᱤᱵᱤᱭᱳᱱ ᱟᱨᱦᱚ ᱟᱭᱢᱟ ᱫᱤᱥᱟᱹᱢ᱾ Europe, America ᱨᱮ ᱡᱟᱱᱟᱢ ᱠᱟᱱᱟ᱾ ᱨᱟᱵᱟᱝ ᱫᱤᱱ ᱜᱚᱡᱺ-ᱟ ᱟᱨ ᱡᱟᱱᱛᱷᱟᱲ ᱫᱤᱱ ᱡᱟᱱᱟᱢ
ᱦᱩᱴᱩᱯ
ᱦᱩᱴᱩᱯ   ᱫᱚ ᱚᱨᱢᱟᱱᱡᱷᱤ ᱛᱚᱦᱥᱤᱞ, ᱨᱟᱺᱪᱤ ᱦᱚᱱᱥᱛ, ᱡᱷᱟᱨᱠᱷᱚᱸᱰ ᱥᱤᱧᱚᱛ ᱨᱮᱱᱟᱜ ᱢᱤᱫ ᱠᱟᱹᱴᱤᱡ ᱟᱹᱛᱩ ᱠᱟᱱᱟ᱾ ᱱᱚᱶᱟ ᱫᱚ ᱠᱚᱭᱞᱟᱨᱤ ᱟᱨ ᱠᱚᱨᱢᱟ ᱞᱮᱠᱟᱱ ᱟᱹᱛᱩ ᱠᱚ ᱥᱟᱶ ᱚᱨᱢᱟᱱᱡᱷᱤ ᱵᱚᱱᱚᱛ ᱨᱮ ᱙᱑ ᱜᱟᱱ ᱟᱹᱛᱩ ᱠᱷᱚᱱ ᱢᱤᱫ ᱜᱮᱭᱟ᱾ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱥᱩᱨ-ᱥᱩᱯᱩᱨ ᱨᱮᱞᱣᱮ ᱥᱴᱮᱥᱟᱱ ᱨᱟᱺᱪᱤ ᱨᱮ ᱢᱮᱱᱟᱜ-ᱟ, ᱡᱟᱦᱟᱸ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱒᱓ ᱢᱩᱫᱽ ᱨᱮ ᱥᱩᱞᱚᱵᱷ ᱜᱮᱭᱟ᱾
ᱠᱚᱴᱚᱠ ᱡᱤᱞᱞᱟᱹ
ᱠᱚᱴᱚᱠ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮ ᱢᱤᱫ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱴᱚᱠ ᱦᱚᱱᱚᱛ ᱛᱟᱞᱟᱨᱮ ᱦᱟᱹᱡᱩᱜᱼᱟ ᱾ ᱠᱚᱴᱚᱠ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱢᱟᱨᱮ ᱱᱟᱜᱟᱨ ᱠᱟᱱᱟ ᱾ ᱡᱟᱦᱟᱸ ᱫᱚ ᱨᱩᱯᱟᱹ ᱱᱟᱜᱟᱨ (Silver City) ᱧᱩᱛᱩᱢ ᱛᱮᱦᱚᱸ ᱩᱯᱨᱩᱢ ᱛᱟᱭ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱱᱟᱜᱟᱢ ᱫᱚ ᱢᱤᱫ ᱜᱮᱥᱟᱭ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱢᱟᱨᱮ ᱜᱮᱭᱟ ᱾ ᱥᱩᱯᱩᱨ ᱟᱨᱮ ᱥᱚᱛᱟᱵᱽᱫᱷᱤ ᱫᱷᱟᱹᱵᱤᱡ ᱠᱚᱴᱚᱠ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱟᱨ ᱛᱮᱦᱮᱧ ᱫᱚ ᱚᱸᱰᱮᱱᱟᱜ ᱵᱮᱯᱟᱨᱤ ᱨᱟᱡᱽᱜᱟᱲ ᱞᱮᱠᱟᱛᱮ ᱵᱟᱱᱟᱰᱟᱭ ᱢᱮᱱᱟᱜᱼᱟ ᱾ ᱠᱮᱥᱚᱨᱤ ᱵᱚᱝᱥᱚ ᱚᱠᱛᱚ ᱨᱮ ᱱᱚᱰᱮ ᱵᱮᱱᱟᱣ ᱮᱱ ᱥᱚᱭᱱᱤᱠ ᱥᱤᱵᱤᱨ ᱠᱚᱴᱚᱠ ᱟᱜ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱫᱚᱦᱚ ᱞᱮᱱᱟ ᱾ ᱱᱚᱰᱮᱱᱟᱜ ᱠᱤᱞᱟ, ᱢᱩᱫᱽᱨᱤ ᱟᱨ ᱥᱟᱧᱪᱟᱣᱥᱟᱲᱟ ᱴᱩᱨᱤᱥᱴ ᱠᱚᱭ ᱢᱩᱦᱤᱛ ᱠᱚᱣᱟ ᱾ ᱠᱚᱴᱚᱠ ᱫᱚ ᱱᱤᱛᱚᱜᱟᱜ ᱳᱰᱤᱥᱟ ᱨᱮᱭᱟᱜ ᱛᱟᱞᱟᱡᱩᱜᱤᱭᱟᱹ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱯᱚᱫᱽᱢᱟᱵᱚᱛᱤ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱦᱟᱜ ᱛᱟᱦᱮᱸᱫ ᱾ ᱱᱚᱣᱟ ᱱᱟᱜᱟᱨ ᱫᱚ ᱢᱟᱦᱟᱱᱚᱫᱤ ᱟᱨ ᱚᱱᱟ ᱨᱮᱭᱟᱜ ᱥᱚᱦᱚᱫ ᱱᱟᱺᱭ ᱠᱟᱛᱷᱳᱡᱚᱰᱤ ᱨᱮᱭᱟᱜ ᱧᱟᱯᱟᱢ ᱴᱚᱴᱷᱟᱨᱮ ᱵᱮᱱᱟᱣ ᱟᱠᱟᱱᱟ ᱾
ᱦᱩᱴᱩᱯ
ᱥᱤᱠᱱᱟᱹᱛ
ᱦᱩᱴᱩᱯ ᱨᱮ ᱱᱤᱡᱮ ᱟᱨ ᱜᱩᱥᱢᱤ ᱟᱥᱲᱟ ᱢᱮᱱᱟᱜ-ᱟ᱾ ᱱᱤᱡᱮ ᱟᱥᱲᱟ ᱨᱮ ᱜᱷᱟᱨᱚᱸᱡᱽ ᱨᱤᱱ ᱦᱚᱲ ᱠᱚ ᱟᱥᱲᱟ ᱯᱷᱤᱥ ᱮᱢ ᱦᱩᱭᱩᱜ ᱮᱫ-ᱟ᱾ ᱨᱤᱸᱜᱮᱡ ᱜᱷᱟᱨᱚᱸᱡᱽ ᱨᱤᱱ ᱟᱯᱱᱟᱨ ᱜᱤᱫᱟᱹᱨ ᱠᱚ ᱵᱟᱝ ᱮᱴᱟᱜ ᱥᱩᱞᱠ ᱠᱟᱛᱮᱜ ᱥᱚᱨᱠᱟᱨᱤ ᱟᱥᱲᱟᱮ ᱠᱚ ᱵᱷᱮᱡᱟᱣ ᱫᱟᱲᱮ ᱟᱠᱚ ᱠᱟᱱᱟ᱾
ᱠᱚᱴᱚᱠ ᱡᱤᱞᱞᱟᱹ
ᱱᱟᱜᱟᱢ
ᱠᱚᱴᱚᱠ ᱱᱟᱜᱟᱨ ᱨᱮᱭᱟᱜ ᱛᱷᱟᱯᱚᱱ ᱫᱚ ᱠᱮᱥᱨᱤ ᱨᱟᱡᱽᱵᱚᱝᱥᱚ ᱨᱤᱱᱤᱡ ᱥᱚᱢᱨᱟᱴ ᱱᱨᱩᱯ ᱠᱮᱥᱨᱤ ᱜᱮ ᱥᱟᱞ ᱙᱘᱙ ᱤ. ᱨᱮᱭ ᱛᱷᱟᱯᱚᱱ ᱞᱮᱫᱼᱟ ᱾ ᱥᱟᱞ ᱑᱐᱐᱒ ᱨᱮ ᱥᱚᱢᱨᱟᱴ ᱢᱚᱨᱠᱚᱴ ᱠᱮᱥᱨᱤ ᱫᱚ ᱱᱟᱜᱟᱨ ᱵᱟᱱ ᱠᱷᱚᱱ ᱮ ᱵᱟᱧᱪᱟᱣ ᱞᱟᱹᱜᱤᱫ ᱫᱷᱤᱨᱤ ᱨᱮᱭᱟᱜ ᱠᱟᱸᱛ ᱮ ᱵᱮᱱᱟᱣ ᱞᱮᱫᱼᱟ ᱾ ᱥᱩᱯᱩᱨ ᱑᱐᱐᱐ ᱥᱮᱨᱢᱟ ᱫᱷᱟᱹᱵᱤᱡ ᱠᱚᱴᱚᱠ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱜᱚᱝ ᱵᱚᱝᱥᱤ ᱥᱟᱶᱛᱮ ᱥᱩᱨᱭᱟ ᱵᱚᱝᱥᱤ ᱥᱟᱢᱨᱟᱡᱚ ᱨᱮᱭᱟᱜ ᱨᱟᱡᱽᱜᱟᱲ ᱦᱚᱸ ᱠᱚᱴᱚᱠ ᱜᱮ ᱛᱟᱦᱮᱸ ᱠᱟᱱᱟ ᱾ ᱳᱰᱤᱥᱟ ᱨᱤᱱᱤᱡ ᱢᱩᱪᱟᱹᱫ ᱦᱤᱱᱫᱩ ᱨᱟᱡᱟ ᱢᱩᱠᱩᱸᱫᱽᱫᱮᱵᱽ ᱛᱟᱭᱚᱢ ᱫᱚ ᱠᱚᱴᱚᱠ ᱱᱟᱜᱟᱨ ᱯᱩᱭᱞᱩ ᱫᱚ ᱤᱥᱞᱟᱢᱤᱭᱟᱹ ᱟᱨ ᱛᱟᱭᱚᱢ ᱛᱮᱫᱚ ᱥᱟᱦᱡᱟᱦᱟᱸᱱᱟᱜ ᱥᱟᱥᱚᱱ ᱱᱟᱝ ᱨᱮ ᱢᱩᱜᱚᱞ ᱥᱚᱞᱛᱚᱱᱚᱛ ᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱨᱮᱫᱚ ᱱᱚᱣᱟ ᱢᱤᱫ ᱞᱟᱯᱷᱟᱝ ᱴᱷᱟᱶ ᱨᱮᱭᱟᱜ ᱢᱟᱱᱟᱣ ᱵᱟᱛᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱑᱗᱕᱐ ᱫᱷᱟᱹᱵᱤᱡ ᱳᱰᱤᱥᱟ ᱫᱚ ᱢᱚᱨᱟᱴᱷᱟ ᱠᱚᱣᱟᱨ ᱜᱚᱵᱚᱞ ᱨᱮ ᱦᱮᱡ ᱮᱱ ᱥᱟᱶ ᱥᱟᱶ ᱛᱮ ᱠᱚᱴᱚᱠ ᱦᱚᱸ ᱩᱱᱠᱩᱣᱟᱜ ᱜᱚᱵᱚᱞ ᱨᱮ ᱦᱮᱡ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱥᱟᱞ ᱑᱘᱐᱓ ᱤ. ᱨᱮ ᱠᱚᱴᱚᱠ ᱫᱚ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱜᱚᱵᱚᱞ ᱨᱮ ᱦᱮᱡ ᱮᱱᱟ ᱾ ᱑᱘᱒᱖ ᱥᱟᱞᱮᱨᱮ ᱱᱚᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱮᱱᱟ ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱑᱙᱔᱘ ᱥᱟᱞᱮᱨᱮ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱠᱚᱴᱚᱠ ᱠᱷᱚᱱ ᱵᱷᱩᱵᱽᱱᱮᱥᱣᱚᱨ ᱠᱚ ᱩᱪᱟᱹᱲ ᱤᱫᱤ ᱠᱮᱫᱼᱟ ᱾
ᱦᱩᱴᱩᱯ
ᱥᱤᱠᱱᱟᱹᱛ
B.Ed College – Famous in Hutup.
ᱠᱚᱴᱚᱠ ᱡᱤᱞᱞᱟᱹ
ᱵᱟᱨᱵᱟᱴᱤ ᱠᱤᱞᱟ
ᱱᱚᱣᱟ ᱫᱚ ᱠᱚᱴᱚᱠ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱟᱸᱜᱷᱟᱨᱮᱛ ᱴᱚᱴᱷᱟ ᱠᱟᱱᱟ ᱾ ᱢᱟᱦᱟᱱᱚᱫᱤ ᱠᱟᱛᱟ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱠᱤᱞᱟ ᱫᱚ ᱟᱹᱰᱤ ᱱᱟᱯᱟᱭ ᱛᱮ ᱥᱟᱡᱟᱣ ᱟᱠᱟᱱ ᱫᱩᱣᱟᱹᱨ ᱟᱨ ᱟᱨᱮ ᱛᱟᱞᱟ ᱫᱚᱞᱟᱱ ᱞᱟᱹᱜᱤᱫ ᱧᱩᱛᱩᱢ ᱵᱟᱹᱲᱛᱤᱭᱟ ᱾ ᱱᱚᱣᱟ ᱫᱚ ᱜᱚᱝ ᱵᱚᱝᱥᱚ ᱑᱔ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮᱭ ᱵᱮᱱᱟᱣ ᱚᱪᱚ ᱞᱮᱫᱼᱟ ᱾ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱜᱟᱰᱟ ᱨᱮᱭᱟᱜ ᱵᱟᱱᱟᱨ ᱠᱟᱛᱟᱨᱮ ᱵᱮᱱᱟᱣ ᱟᱠᱟᱱ ᱵᱟᱱᱟᱨ ᱠᱤᱞᱟ ᱱᱚᱣᱟ ᱠᱤᱞᱟᱭ ᱨᱩᱠᱷᱤᱭᱟᱹ ᱮᱫ ᱛᱟᱦᱮᱸᱫ ᱾ ᱱᱤᱛᱚᱜ ᱫᱚ ᱱᱚᱣᱚ ᱠᱤᱞᱟ ᱥᱟᱶ ᱢᱤᱫ ᱡᱮᱜᱮᱛᱟᱹᱨᱤᱭᱟᱹ ᱥᱴᱟᱰᱤᱭᱚᱢ ᱢᱮᱱᱟᱜᱼᱟ ᱾ ᱕ ᱮᱠᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱥᱴᱟᱰᱤᱭᱚᱢ ᱨᱮ ᱓᱐᱐᱐᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱠᱚ ᱫᱩᱲᱩᱵ ᱫᱟᱲᱮᱭᱟᱜᱼᱟ ᱾ ᱱᱚᱰᱮ ᱠᱷᱮᱞ ᱦᱮᱯᱨᱟᱣ ᱟᱨ ᱞᱟᱠᱪᱟᱨ ᱠᱟᱹᱢᱤᱦᱚᱨᱟ ᱥᱟᱯᱲᱟᱣ ᱟᱠᱟ ᱜᱮ ᱛᱟᱦᱮᱸᱱ ᱠᱟᱱᱟ ᱾
ᱯᱚᱨᱚᱢᱦᱚᱝᱥᱱᱟᱛᱷ ᱢᱩᱫᱽᱨᱤ
ᱵᱷᱚᱜᱚᱵᱟᱱ ᱥᱤᱵᱽ ᱮ ᱟᱞᱟᱭ ᱟᱠᱟᱱ ᱱᱚᱣᱟ ᱢᱩᱫᱽᱨᱤ ᱠᱚᱴᱚᱠ ᱨᱮᱭᱟᱜ ᱵᱟᱦᱨᱮ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱚᱸᱰᱮ ᱫᱚ ᱢᱤᱫ ᱟᱹᱰᱤ ᱢᱟᱨᱟᱝ ᱵᱷᱩᱜᱟᱹᱜ ᱢᱮᱱᱟᱜᱼᱟ ᱡᱟᱦᱟᱸ ᱠᱷᱚᱱ ᱫᱚ ᱟᱡ ᱛᱮᱜᱮ ᱫᱟᱜ ᱞᱤᱸᱜᱤᱱ ᱠᱟᱱᱟ ᱾ ᱱᱚᱣᱟ ᱢᱟᱨᱟᱝ ᱵᱷᱩᱜᱟᱹᱜ ᱫᱚ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱢᱤᱫ ᱟᱞᱟᱫᱟ ᱨᱩᱯ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱢᱟᱨᱟᱝ ᱜᱚᱨᱚᱵᱽ ᱨᱮᱭᱟᱜ ᱠᱟᱛᱷᱟ ᱢᱮᱱᱛᱮ ᱠᱚ ᱞᱟᱹᱭᱟ ᱾
ᱦᱩᱴᱩᱯ
ᱦᱚᱥᱯᱤᱴᱟᱞ
ᱱᱚᱶᱟ ᱫᱚ ᱮᱱ ᱮᱪ᱓᱓ ᱨᱚᱰ ᱨᱮ ᱢᱮᱱᱟᱜ-ᱟ᱾ ᱟᱭᱢᱟ ᱜᱟᱱ ᱨᱩᱜᱤ ᱨᱩᱣᱟᱹ ᱦᱚᱲ ᱵᱮᱥᱚᱜ ᱞᱟᱹᱜᱤᱫ ᱠᱚ ᱥᱮᱴᱮᱨᱚᱜ ᱠᱟᱱᱟ᱾ ᱟᱥᱚᱞ ᱫᱚ ᱡᱟᱦᱟᱸᱭ ᱜᱮ ᱥᱚᱞᱡᱟᱨ ᱮᱢᱟᱱ ᱠᱚ ᱱᱚᱶᱟ ᱡᱟᱭᱜᱟ ᱨᱮ ᱩᱱᱠᱩ ᱠᱚᱣᱟᱜ ᱵᱮᱥ ᱦᱩᱭᱩᱜ ᱠᱟᱱᱟ| ᱡᱩᱣᱟᱹᱱ ᱠᱩᱲᱤ ᱴᱷᱮᱱ ᱦᱚᱸ ᱟᱚᱱᱟᱨ ᱟᱯᱱᱟᱨ ᱤᱱᱥᱩᱨᱮᱱᱥ ᱠᱟᱨᱰ ᱠᱚ ᱢᱮᱱᱟᱜ ᱛᱟᱠᱚᱣᱟ ᱚᱱᱟᱛᱮ ᱩᱱᱠᱩ ᱦᱚᱸ ᱠᱩᱪᱷᱩ ᱠᱚᱢ ᱜᱚᱱᱚᱝ ᱛᱮᱠᱚ ᱵᱮᱥ ᱰᱟᱲᱮ ᱟᱠᱚᱣᱟ|
ᱠᱚᱴᱚᱠ ᱡᱤᱞᱞᱟᱹ
ᱫᱷᱚᱣᱞᱮᱥᱣᱚᱨ ᱢᱩᱫᱽᱨᱤ
ᱢᱟᱦᱟᱱᱚᱫᱤ ᱨᱮᱭᱟᱜ ᱢᱤᱫ ᱰᱷᱤᱯ ᱨᱮ ᱢᱮᱱᱟᱜ ᱫᱷᱚᱣᱞᱮᱥᱣᱚᱨ ᱢᱩᱫᱽᱨᱤ ᱵᱷᱚᱜᱚᱵᱟᱱ ᱥᱤᱵᱽ ᱵᱚᱸᱜᱟ ᱟᱭ ᱞᱟᱹᱜᱤᱫ ᱧᱩᱛᱩᱢ ᱟᱱᱟᱜᱼᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱴᱩᱨᱤᱥᱴ ᱢᱩᱦᱤᱛ ᱦᱚᱸ ᱠᱟᱱᱟ ᱾
ᱢᱤᱣᱡᱤᱭᱚᱢ
ᱢᱟᱦᱟᱱᱚᱫᱤ ᱫᱷᱟᱨᱮ ᱨᱮ ᱳᱰᱤᱥᱟ ᱨᱮᱭᱟᱜ ᱯᱟᱹᱦᱤᱞ ᱵᱤᱨᱟᱥᱚᱛ ᱮ ᱥᱚᱫᱚᱨ ᱮᱫ ᱢᱤᱣᱡᱤᱭᱚᱢ ᱠᱚᱴᱚᱠ ᱨᱮᱭᱟᱜ ᱫᱚ ᱢᱤᱫ ᱧᱩᱛᱩᱢᱟᱱ ᱴᱩᱨᱤᱥᱴ ᱛᱟᱞᱢᱟ ᱠᱟᱱᱟ ᱾ ᱵᱟᱹᱞᱤᱡᱟᱛᱨᱟ ᱢᱟᱴ ᱥᱩᱨ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱢᱤᱣᱡᱤᱭᱚᱢ ᱧᱮᱞ ᱞᱟᱹᱜᱤᱫ ᱛᱮ ᱟᱹᱰᱤ ᱦᱚᱲᱟᱜ ᱵᱷᱤᱲ ᱛᱟᱦᱮᱸᱱᱟ ᱾ ᱱᱚᱰᱮ ᱥᱨᱤᱞᱚᱝᱠᱟ, ᱤᱱᱰᱚᱱᱮᱥᱤᱭᱟ ᱮᱢᱟᱱ ᱫᱤᱥᱚᱢ ᱥᱟᱶ ᱳᱰᱤᱥᱟ (ᱠᱚᱲᱤᱝᱜᱚ) ᱨᱮᱭᱟᱜ ᱫᱚᱨᱮᱭᱟ ᱥᱟᱶ ᱢᱟᱨᱮ ᱥᱟᱹᱜᱟᱹᱭ ᱨᱮᱭᱟᱜ ᱪᱚᱨᱚᱠ ᱵᱮᱣᱨᱟ ᱧᱮᱞ ᱧᱟᱢᱚᱜᱼᱟ ᱾
ᱦᱩᱴᱩᱯ
ᱫᱷᱚᱨᱚᱢ
ᱫᱮᱣᱤ ᱴᱮᱢᱯᱟᱞ (ᱢᱚᱸᱫᱤᱨ) ᱱᱚᱸᱰᱮ ᱢᱮᱱᱟᱜ ᱥᱟᱱᱟᱢ ᱢᱚᱸᱫᱤᱨ ᱠᱷᱚᱱ ᱢᱤᱫ ᱢᱟᱨᱮ ᱡᱩᱜᱽ ᱨᱮᱱᱟᱜ ᱢᱚᱸᱫᱤᱨ ᱠᱟᱱᱟ| ᱱᱚᱶᱟ ᱫᱚ ᱟᱹᱛᱩ ᱦᱚᱲ ᱛᱮᱠᱚ ᱵᱟᱱᱟᱣ ᱟᱠᱟᱫᱟ| ᱱᱚᱸᱰᱮ ᱨᱤᱱᱤᱡ ᱤᱥᱚᱭ ᱠᱚᱣᱟᱜ ᱵᱚᱝᱜᱟᱜ ᱞᱟᱹᱜᱤᱫ ᱟᱹᱛᱩ ᱨᱮᱱᱟᱜ ᱡᱤᱥᱩ ᱚᱲᱟᱜ ᱢᱮᱱᱟᱜ ᱛᱟᱠᱚᱣᱟ, ᱡᱟᱦᱟᱸ ᱫᱚ ᱱᱚᱶᱟ ᱠᱷᱚᱱ ᱭᱩᱣᱟ ᱥᱠᱩᱞ ᱵᱟᱱᱟᱣ ᱢᱮᱱᱟᱜ -ᱟ| ᱟᱹᱛᱩ ᱥᱩᱨ ᱧᱚᱜ ᱠᱟᱨᱢᱟ ᱟᱹᱛᱩ  ᱨᱮ ᱵᱚᱝᱜᱟᱜ ᱞᱟᱹᱜᱤᱫ ᱢᱩᱥᱞᱤᱢ ᱠᱚᱣᱟᱜ ᱢᱚᱥᱡᱤᱫᱽ ᱢᱮᱱᱟᱜ-ᱟ|
ᱠᱚᱴᱚᱠ ᱡᱤᱞᱞᱟᱹ
ᱱᱮᱛᱟᱡᱤᱭᱟᱜ ᱡᱟᱱᱟᱢᱛᱷᱟᱱ ᱢᱤᱣᱡᱤᱭᱚᱢ
ᱱᱮᱛᱟᱡᱤ ᱥᱩᱵᱟᱥ ᱪᱚᱸᱫᱽᱨᱚ ᱵᱳᱥ ᱟᱜ ᱡᱟᱱᱟᱢ ᱛᱷᱟᱱ ᱨᱮ ᱩᱱᱤᱭᱟᱜ ᱱᱟᱜᱟᱢ ᱟᱨ ᱩᱱᱤᱭᱟᱜ ᱵᱤᱨᱟᱥᱚᱛ ᱠᱚ ᱧᱮᱞᱚᱜ ᱠᱟᱱ ᱢᱤᱫ ᱱᱟᱯᱟᱭ ᱪᱚᱨᱚᱠ ᱢᱤᱣᱡᱤᱭᱚᱢ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱩᱵᱟᱥ ᱟᱜ ᱱᱮᱛᱟᱡᱤ ᱵᱮᱱᱟᱣᱜ ᱫᱷᱟᱹᱵᱤᱡᱟᱜ ᱥᱟᱸᱜᱷᱟᱨ ᱮ ᱩᱫᱩᱜ ᱥᱚᱫᱚᱨᱟ ᱾
ᱟᱱᱚᱸᱫᱽ ᱵᱷᱚᱵᱚᱱ ᱢᱤᱣᱡᱤᱭᱚᱢ
ᱳᱰᱤᱥᱟ ᱨᱤᱱᱤᱡ ᱵᱤᱨᱦᱚᱯᱚᱱ ᱵᱤᱡᱩ ᱯᱚᱴᱱᱟᱭᱚᱠ ᱟᱜ ᱡᱟᱱᱟᱢ ᱛᱷᱟᱱ ᱟᱱᱚᱸᱫᱽ ᱵᱷᱚᱵᱚᱱ ᱫᱚ ᱱᱤᱛᱚᱜ ᱢᱤᱫ ᱢᱤᱣᱡᱤᱭᱚᱢ ᱨᱮ ᱟᱨᱩ ᱦᱩᱭ ᱟᱠᱟᱱᱟ ᱾ ᱵᱟᱨᱵᱟᱴᱤ ᱫᱤᱨᱜᱽ ᱥᱩᱨ ᱨᱮ ᱢᱮᱱᱟᱜ ᱱᱚᱣᱟ ᱢᱤᱣᱡᱤᱭᱚᱢ ᱫᱚ ᱵᱤᱡᱩ ᱯᱚᱴᱱᱟᱭᱚᱠ ᱟᱜ ᱡᱩᱞᱩᱜ ᱯᱚᱨᱥᱳᱱᱟᱞᱤᱴᱤᱭ ᱥᱚᱫᱚᱨᱟ ᱾
ᱦᱩᱴᱩᱯ
ᱠᱷᱮᱞᱚᱱᱰ
ᱯᱷᱩᱴᱵᱚᱞ ᱠᱷᱤᱞᱚᱱᱰ ᱦᱩᱴᱩᱯ ᱨᱮᱱᱟᱜ ᱢᱤᱫ ᱵᱟᱰᱟᱭᱟᱱ ᱟᱨ ᱚᱸᱰᱮ ᱱᱟᱜ ᱥᱚᱨᱮᱥ ᱠᱷᱮᱞᱚᱱᱰ ᱠᱟᱱᱟ| ᱦᱩᱴᱩᱯ ᱨᱮ ᱢᱮᱱᱟᱜ ᱠᱩᱲᱲᱤ ᱠᱚ ᱞᱟᱹᱜᱤᱫ ᱢᱤᱫ ᱢᱟᱨᱟᱝ ᱴᱟᱸᱰᱤ ᱠᱟᱱᱟ ᱱᱚᱶᱟ ᱴᱟᱱᱰᱤ ᱠᱩᱲᱤ ᱠᱚ ᱞᱟᱹᱜᱤᱫ ᱫᱚ ᱭᱩᱣᱟ ᱴᱟᱸᱰᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ| ᱭᱩᱣᱟ ᱢᱮᱱᱫᱚ ᱥᱩᱢᱩᱝ ᱟᱹᱛᱩ ᱨᱤᱱᱤᱞ ᱠᱩᱲᱤ ᱠᱚ ᱞᱟᱹᱜᱤᱫ ᱜᱮ|
ᱭᱩᱣᱟ ᱤᱱᱰᱤᱭᱟ
ᱭᱩᱣᱟ ᱫᱚ ᱠᱩᱲᱤ ᱠᱚᱣᱟᱜ ᱥᱯᱚᱨᱴᱥ ᱴᱤᱢ ᱧᱩᱛᱩᱢ ᱠᱟᱱᱟ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱥᱚᱥᱟᱞ ᱰᱮᱣᱞᱚᱯᱢᱮᱱᱴ ᱞᱟᱹᱜᱤᱫ ᱢᱤᱫ ᱯᱞᱮᱴᱯᱷᱚᱨᱢ ᱠᱟᱱᱟ᱾ ᱭᱩᱣᱟ ᱫᱚ ᱠᱩᱲᱤ ᱠᱚ ᱞᱟᱹᱜᱤᱫ ᱢᱤᱫ ᱯᱷᱩᱴᱵᱚᱞ ᱯᱨᱚᱜᱽᱨᱟᱢ ᱥᱤᱧᱚᱛ ᱨᱮᱱᱟᱜ ᱠᱩᱲᱤ ᱠᱚ ᱞᱟᱹᱜᱤᱫ ᱟᱰᱤ ᱜᱮ ᱢᱟᱨᱟᱝ-ᱟ, ᱱᱚᱶᱟ ᱨᱮ ᱥᱟᱶᱛᱮ ᱟᱭᱢᱟ ᱜᱟᱱ ᱠᱷᱮᱞᱚᱱᱰ ᱠᱚ ᱒᱕᱐ ᱠᱷᱮᱞᱚᱱᱰ ᱤᱭᱟ ᱨᱮ ᱑᱕᱐ ᱴᱟᱜ ᱜᱟᱱ ᱥᱮᱞᱮᱫ ᱠᱚ ᱛᱟᱦᱮᱱᱟ ᱫᱤᱱᱟᱢ ᱜᱮ ᱠᱚ ᱠᱩᱨᱩᱢᱩᱴᱩᱭᱟ᱾
ᱠᱚᱴᱚᱠ ᱡᱤᱞᱞᱟᱹ
ᱞᱟᱞᱵᱟᱜᱽ ᱢᱚᱦᱚᱞ
ᱠᱟᱛᱷᱚᱡᱚᱰᱤ ᱫᱷᱟᱨᱮ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱢᱚᱦᱚᱞ ᱫᱚ ᱠᱚᱴᱚᱠ ᱨᱮᱭᱟᱜ ᱢᱤᱫ ᱜᱚᱨᱚᱵᱽ ᱟᱱᱟᱜ ᱥᱟᱹᱠᱷᱤ ᱞᱮᱠᱟᱛᱮ ᱛᱟᱦᱮᱸ ᱟᱠᱟᱱᱟ ᱾ ᱵᱟᱨᱵᱟᱴᱤ ᱫᱩᱨᱜᱽ ᱛᱟᱭᱚᱢ ᱫᱚ ᱱᱚᱣᱟ ᱜᱮ ᱥᱟᱥᱚᱱ ᱨᱮᱭᱟᱜ ᱢᱤᱫ ᱧᱩᱛᱩᱢᱟᱱ ᱛᱟᱞᱢᱟ ᱛᱟᱦᱮᱸ ᱟᱠᱟᱱᱟ ᱾ ᱑᱗ ᱟᱱᱟᱜ ᱥᱚᱫᱤ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱢᱚᱦᱚᱞ ᱫᱚ ᱟᱹᱰᱤ᱾ᱞᱮᱠᱟᱱ ᱧᱩᱛᱩᱢᱟᱱ ᱨᱟᱡᱟ ᱠᱚᱣᱟᱜ ᱵᱟᱥᱟ ᱞᱮᱠᱟᱛᱮ ᱛᱟᱦᱮᱸ ᱟᱠᱟᱱᱟ ᱾ ᱑᱙᱔᱒ ᱠᱷᱚᱱ ᱑᱙᱖᱐ ᱫᱷᱟᱹᱵᱤᱡ ᱱᱚᱣᱟ ᱫᱚ ᱳᱰᱤᱥᱟ ᱨᱤᱱᱤᱡ ᱨᱚᱡᱽᱯᱟᱞ ᱟᱜ ᱵᱟᱥᱟ ᱛᱟᱦᱮᱸ ᱠᱟᱱᱟ ᱾
ᱨᱮᱵᱷᱮᱱᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱮᱵᱷᱮᱱᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱳᱰᱤᱥᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱥᱮᱪᱮᱫ ᱴᱷᱟᱶ ᱠᱟᱱᱟ ᱾ ᱥᱟᱞ ᱑᱘᱖᱘ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱒᱐᱐᱖ ᱥᱟᱞᱮᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱟᱱᱟᱣ ᱵᱟᱛᱟᱣ ᱫᱚᱭ ᱧᱟᱢ ᱠᱮᱫᱼᱟ ᱾
ᱱᱚᱣᱟ ᱠᱚ ᱥᱟᱶ ᱥᱟᱶᱛᱮ ᱪᱚᱰᱚᱜᱚᱝᱜᱚ ᱫᱩᱨᱜᱽ, ᱢᱚᱫᱷᱩᱥᱩᱫᱚᱱ ᱢᱤᱣᱡᱤᱭᱚᱢ, ᱥᱚᱣᱨᱟᱡᱽᱡᱚ ᱟᱥᱨᱚᱢ, ᱠᱚᱱᱤᱠᱟ ᱨᱟᱡᱚᱵᱟᱴᱤ ᱟᱹᱰᱤ ᱞᱮᱠᱟᱱᱟᱜ ᱱᱚᱰᱮᱱᱟᱜ ᱢᱚᱦᱚᱛ ᱟᱱᱟᱜ ᱴᱩᱨᱤᱥᱴ ᱴᱚᱴᱷᱟ ᱠᱟᱱᱟ ᱾
ᱦᱚᱭ ᱦᱚᱨ
ᱱᱚᱣᱟ ᱨᱮᱭᱟᱜ ᱥᱩᱨ ᱩᱰᱟᱹᱱ ᱟᱰᱟ ᱫᱚ ᱵᱷᱩᱵᱽᱱᱮᱥᱣᱚᱨ ᱨᱮᱭᱟᱜ ᱵᱤᱡᱩ ᱯᱚᱴᱱᱟᱭᱮᱠ ᱩᱰᱟᱹᱱ ᱟᱰᱟ (᱓᱐ ᱠᱤᱞᱳ ᱢᱤᱴᱚᱨ) ᱠᱟᱱᱟ ᱾
ᱨᱮᱞ ᱦᱚᱨ
ᱠᱚᱴᱚᱠ ᱫᱤᱞᱞᱤ, ᱢᱩᱢᱵᱟᱹᱭ, ᱠᱚᱞᱠᱟᱛᱟ ᱥᱟᱶᱛᱮ ᱡᱮᱛᱮ ᱢᱟᱨᱟᱝ ᱱᱟᱜᱟᱨ ᱥᱟᱶ ᱡᱩᱲᱟᱹᱣ ᱨᱮ ᱢᱮᱱᱟᱭᱟ ᱾ ᱫᱤᱥᱚᱢ ᱨᱮᱭᱟᱜ ᱞᱮᱠᱟᱱ ᱴᱚᱴᱷᱟ ᱠᱷᱚᱱ ᱱᱚᱰᱮ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱨᱮᱞ ᱜᱟᱹᱰᱤ ᱪᱟᱞᱟᱜ ᱠᱟᱱᱟ ᱾
ᱥᱚᱲᱚᱠ ᱦᱚᱨ
ᱠᱚᱴᱚᱠ ᱵᱷᱩᱵᱽᱱᱮᱥᱣᱚᱨ, ᱠᱚᱬᱟᱨᱠ, ᱯᱩᱨᱤ, ᱠᱚᱞᱠᱟᱛᱟ, ᱟᱨ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱥᱟᱶ ᱦᱚᱸ ᱥᱚᱲᱚᱠ ᱦᱚᱛᱮᱛᱮ ᱡᱩᱲᱟᱹᱭ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱦᱚᱱᱚᱛ
ᱢᱚᱨᱵᱤ ᱦᱚᱱᱚᱛ
ᱢᱚᱨᱵᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱚᱴᱷᱚᱱ ᱫᱚ ᱑᱕ ᱚᱜᱚᱥᱴ ᱒᱐᱑᱓ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱖᱗ ᱟᱱᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ ᱨᱮ ᱟᱹᱰᱤ ᱜᱟᱱ ᱮᱴᱟᱜ ᱦᱚᱱᱚᱛ ᱥᱟᱶ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱢᱚᱨᱵᱤ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮ ᱕ ᱛᱟᱞᱩᱠᱟ ᱢᱮᱱᱟᱜᱼᱟ - ᱢᱚᱨᱵᱤ, ᱢᱟᱞᱤᱭᱟ, ᱴᱚᱝᱠᱟᱨᱟ, ᱣᱟᱸᱠᱟᱱᱮᱨ (ᱢᱟᱲᱟᱝ ᱫᱚ ᱨᱟᱡᱽᱠᱚᱴ ᱦᱚᱱᱚᱛ ᱨᱮ) ᱟᱨ ᱦᱚᱞᱣᱟᱲ (ᱢᱟᱲᱟᱝ ᱫᱚ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ ᱨᱮ) ᱾ ᱢᱚᱨᱵᱤ ᱥᱚᱦᱚᱨ ᱫᱚ ᱢᱚᱨᱵᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱚᱨᱵᱤ ᱥᱚᱦᱚᱨ ᱫᱚ ᱢᱚᱪᱪᱷᱩ ᱜᱟᱰᱟ ᱨᱮ ᱫᱚᱨᱭᱟ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱟᱨ ᱨᱟᱡᱽᱠᱚᱴ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱮ ᱦᱚᱲ ᱮᱞ ᱒,᱑᱐,᱔᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱓.᱖᱔% ᱛᱟᱦᱮᱸ ᱠᱟᱱᱟ ᱾
ᱧᱩᱛᱩᱢ ᱪᱷᱟᱹᱴᱭᱟᱹᱨ
ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱢᱚᱨᱵᱤ ᱥᱚᱦᱚᱨ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱢᱚᱨᱵᱤ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ (ᱟᱹᱲᱟᱹ ᱢᱮᱱᱮᱛ ᱢᱟᱨᱟᱝ ᱜᱟᱜ ᱥᱚᱦᱚᱨ) ᱦᱩᱭ ᱫᱟᱲᱮᱭᱟᱜᱼᱟ ᱵᱷᱩᱡᱽ ᱨᱤᱱᱤᱡ ᱨᱟᱡᱟ ᱠᱷᱚᱱ ᱤᱫᱤ ᱞᱮᱱᱟ ᱛᱟᱦᱮᱸᱫ ᱾
ᱦᱚᱲ ᱮᱞ
ᱢᱚᱨᱵᱤ ᱦᱚᱱᱚᱛ ᱨᱮ ᱙,᱖᱐,᱓᱒᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱤᱨᱵᱤ ᱦᱚᱱᱚᱛ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱘᱗᱑.᱕ ᱠᱤᱞᱚᱢᱤᱴᱚᱨ᱒ ᱟᱨ ᱰᱮᱱᱥᱤᱴᱤ ᱫᱚ ᱒᱐᱗ ᱾
ᱦᱚᱱᱚᱛ ᱨᱮ ᱕ ᱛᱟᱞᱩᱠᱟ ᱢᱮᱱᱟᱜᱼᱟ - ᱢᱚᱨᱵᱤ, ᱢᱟᱞᱤᱭᱟ, ᱴᱚᱝᱠᱟᱨᱟ, ᱣᱟᱸᱠᱟᱱᱮᱨ (ᱢᱟᱲᱟᱝ ᱫᱚ ᱨᱟᱡᱽᱠᱚᱴ ᱦᱚᱱᱚᱛ ᱨᱮ) ᱟᱨ ᱦᱚᱞᱣᱟᱲ (ᱢᱟᱲᱟᱝ ᱫᱚ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ ᱨᱮ) ᱾
ᱦᱮᱡ ᱥᱮᱱ ᱰᱟᱦᱟᱨ
ᱢᱚᱨᱵᱤ ᱦᱚᱱᱚᱛ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ, ᱣᱟᱸᱠᱟᱱᱮᱨ ᱟᱨ ᱢᱟᱞᱤᱭᱟᱼᱢᱤᱭᱟᱱᱟ ᱾ ᱢᱚᱨᱵᱤ ᱨᱮᱞᱣᱮ ᱥᱴᱮᱥᱚᱱ ᱱᱤᱭᱟᱹ ᱵᱟᱨᱭᱟ ᱡᱚᱸᱠᱥᱚᱱ ᱡᱚᱲᱟᱣ ᱟᱜ ᱴᱨᱮᱠ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:2013 establishments in Gujarat
ᱦᱟᱱᱚᱭ
ᱦᱟᱱᱚᱭ (ᱵᱷᱤᱭᱮᱛᱱᱟᱢᱤᱥ ᱺ Hà Nội) ᱫᱚ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱓᱓᱕᱘.᱖ ᱠᱤᱞᱳᱢᱤᱴᱟᱨ (᱑᱒᱙᱗ sq ᱢᱟᱭᱤᱞ) ᱟᱨ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮ ᱘᱐᱕᱓᱖᱖᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱦᱟᱱᱚᱭ ᱱᱟᱜᱟᱨ ᱟᱨᱮ ᱨᱮᱱᱟᱜ ᱟᱨᱮ (᱙) ᱜᱚᱴᱟᱱ ᱦᱚᱱᱚᱛ ᱠᱚᱨᱮᱱᱟᱜ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮ ᱟᱢᱫᱟᱡᱽ ᱒ ᱠᱳᱴᱤ ᱠᱚ ᱛᱟᱦᱮᱱᱟ᱾ ᱱᱚᱣᱟ ᱱᱟᱜᱟᱨ ᱟᱨᱟᱜ ᱜᱟᱰᱟ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱥᱮᱫ ᱢᱮᱱᱟᱜ-ᱟ᱾ ᱦᱟᱱᱚᱭ ᱮᱛᱟᱢ ᱵᱷᱤᱭᱮᱱᱛᱤᱭᱮᱱ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ, ᱥᱟᱶᱛᱟ ᱟᱹᱨᱤ ᱟᱨ ᱨᱟᱡᱽᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾
ᱧᱩᱛᱩᱢ
ᱦᱟᱱᱚᱭ ᱨᱮᱱᱟᱜ ᱱᱟᱜᱟᱢ ᱨᱮ ᱟᱭᱢᱟ ᱚᱯᱷᱤᱥᱤᱭᱟᱞ ᱟᱱᱚᱯᱷᱤᱥᱤᱭᱟᱞ ᱧᱩᱛᱩᱢ ᱢᱮᱱᱟᱜ-ᱟ᱾
ᱪᱟᱭᱱᱤᱡᱽ ᱵᱷᱤᱭᱮᱛᱱᱟᱢ ᱫᱚᱠᱷᱚᱞ ᱚᱠᱛᱚ ᱨᱮ ᱱᱚᱣᱟ ᱫᱚ ᱯᱩᱭᱞᱩ ᱞᱚᱝ ᱵᱮᱭᱱ ((龍邊, "dragon edge")ᱚᱱᱟ ᱛᱟᱭᱚᱢ ᱛᱚᱝ ᱵᱮᱱᱦ (宋平, "Song peace") ᱟᱨ ᱞᱚᱝ ᱰᱳ (龍肚, "dragon belly")᱾ ᱱᱟᱜᱟᱨ ᱟᱥᱮᱯᱟᱥᱮ ᱟᱨᱟᱜ ᱜᱟᱰᱟ ᱨᱮᱭᱟᱜ ᱵᱮᱴᱟ ᱵᱮᱱᱟᱣ ᱥᱟᱶ ᱦᱟᱱᱚᱭ ᱨᱮᱱᱟᱜ ᱟᱭᱢᱟ ᱢᱟᱬᱮ ᱧᱩᱛᱩᱢ (龍, "dragon") ᱡᱚᱯᱨᱟᱣ ᱢᱮᱱᱟᱜ-ᱟ᱾ ᱡᱟᱦ ᱠᱚ ᱫᱚ ᱰᱨᱟᱜᱚᱱ ᱪᱤᱱᱦᱟᱹ ᱦᱤᱥᱟᱹᱵᱽ ᱛᱮ ᱛᱟᱦᱮ ᱠᱟᱱᱟ᱾
᱑᱘᱓᱑ ᱥᱮᱨᱢᱟ ᱨᱮ ᱦᱟᱱᱚᱭ ᱫᱚ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ, ᱱᱚᱣᱟ ᱨᱮᱱᱟᱜ ᱢᱮᱱᱮᱫ ᱫᱚ (河內,ᱜᱟᱰᱟ ᱵᱷᱤᱛᱨᱤ)᱾ ᱱᱮᱛᱟᱨ ᱫᱤᱱ ᱦᱚ ᱱᱚᱣᱟ ᱧᱩᱛᱩᱢ ᱜᱮ ᱢᱮᱱᱟᱜ-ᱟ᱾
ᱦᱟᱱᱚᱭ ᱨᱮᱱᱟᱜ ᱟᱨᱦᱚ ᱟᱭᱢᱟ ᱧᱩᱛᱩᱢ ᱢᱮᱱᱟᱜ-ᱟ᱾ ᱪᱮᱫᱞᱮᱠᱟ ᱺ ᱠᱮ ᱪᱳ (ᱵᱟᱡᱟᱨ ᱴᱟᱴᱷᱟ)/(marketplace), ᱛᱨᱮᱝ ᱟᱱ (ᱟᱭᱢᱟ ᱥᱟᱹᱱᱛᱤ)/(long peace), ᱦᱟ ᱛᱷᱟᱱᱦ (ᱦᱟᱱᱚᱭ ᱱᱟᱜᱟᱨ) ᱟᱨ ᱛᱷᱩ ᱰᱳ (ᱨᱟᱡᱽᱜᱟᱲ) ᱮᱢᱟᱱ᱾
ᱱᱟᱜᱟᱢ
ᱦᱟᱱᱚᱭ ᱱᱟᱜᱟᱨ ᱑᱙᱐᱒ ᱠᱷᱚᱱ ᱑᱙᱕᱘ ᱥᱮᱨᱢᱟ ᱦᱟᱹᱵᱤᱫ ᱯᱷᱨᱮᱸᱪ ᱤᱱᱰᱳᱪᱟᱭᱱᱟ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱑᱙᱕᱘ ᱥᱮᱨᱢᱟ ᱠᱷᱚᱱ ᱑᱙᱗᱕ ᱥᱮᱨᱢᱟ ᱦᱟᱹᱵᱤᱫ ᱦᱟᱱᱚᱭ ᱮᱛᱚᱢ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱑᱙᱗᱖ ᱥᱮᱨᱢᱟ ᱵᱷᱤᱭᱮᱛᱱᱟᱢ ᱞᱟᱹᱲᱦᱟᱭ ᱨᱮ ᱮᱛᱚᱢ ᱵᱷᱤᱭᱮᱛᱱᱟᱢ ᱡᱤᱛᱠᱟᱹᱨ ᱮᱱ ᱛᱟᱭᱚᱢ ᱦᱟᱱᱚᱭ ᱥᱮᱞᱮᱫ ᱵᱷᱤᱭᱮᱛᱱᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱦᱭᱩ ᱮᱱᱟ᱾
ᱚᱛᱱᱚᱜ
ᱦᱟᱱᱚᱭ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱮᱛᱚᱢ ᱚᱱᱪᱚᱞ, ᱟᱨᱟᱜ ᱜᱟᱰᱟ ᱰᱮᱞᱴᱟ ᱨᱮ, ᱫᱚᱨᱭᱟ ᱟᱨᱮ ᱠᱷᱚᱱ ᱙᱐ ᱠᱤᱞᱳᱢᱤᱴᱟᱨ (᱕᱖ ᱢᱟᱭᱤᱞ) ᱥᱟᱹᱜᱤᱱ ᱨᱮ ᱢᱮᱱᱟᱜ-ᱟ᱾ ᱦᱟᱱᱚᱭ ᱨᱮ ᱯᱮᱭᱟ ᱞᱮᱠᱟᱱ ᱴᱚᱴᱷᱟ ᱢᱮᱱᱟᱜ-ᱟ, ᱱᱚᱣᱟ ᱫᱚ ᱰᱮᱞᱴᱟ ᱚᱱᱪᱚᱞ, ᱛᱟᱞᱢᱟ ᱴᱚᱴᱷᱟ ᱟᱨ ᱵᱩᱨᱩ ᱴᱚᱴᱷᱟ᱾ ᱱᱚᱣᱟ ᱴᱟᱴᱷᱟ ᱫᱚ ᱮᱛᱚᱢ ᱠᱷᱚᱱ ᱠᱟᱧᱮ ᱟᱨ ᱯᱟᱪᱮ ᱠᱷᱚᱱ ᱥᱟᱢᱟᱝ ᱥᱮᱫ ᱱᱟᱥᱮ ᱱᱟᱥᱮ ᱛᱮ ᱯᱷᱮᱸᱰ ᱟᱠᱟᱱᱟ᱾ ᱵᱩᱨᱩ ᱴᱟᱢᱷᱟ ᱠᱚ ᱫᱚ ᱱᱟᱜᱟᱨ ᱠᱷᱚᱱ ᱮᱛᱚᱢ ᱟᱨ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱱᱟᱜᱟᱨ ᱴᱚᱴᱷᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱫᱚ ᱦᱩᱭᱩᱜ ᱠᱟᱱᱟ ᱵᱟᱝ ᱵᱷᱤ (᱑᱒᱘᱑ ᱢᱤᱴᱟᱨ)᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱦᱟᱱᱚᱭ ᱑᱒ ᱜᱚᱴᱟᱱ ᱱᱟᱜᱟᱨᱤᱭᱟᱹ ᱦᱚᱱᱚᱛ, ᱑ ᱴᱮᱱ ᱥᱟᱦᱟᱨ ᱦᱚᱱᱚᱛ ᱟᱨ ᱑᱗ ᱜᱚᱴᱟᱱ ᱩᱨᱵᱟᱱ (ᱟᱛᱳ) ᱦᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜ-ᱟ᱾
ᱤᱪᱷᱟᱢᱚᱛᱤ ᱜᱟᱰᱟ
ᱤᱪᱷᱟᱢᱚᱛᱤ ᱜᱟᱰᱟ (ᱯᱟᱹᱨᱥᱤ: ইছামতী নদী), ᱫᱚ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱥᱤᱢᱟᱹ ᱛᱟᱞᱟ ᱨᱮᱭᱟᱜ ᱢᱤᱫ ᱜᱟᱰᱟ ᱠᱟᱱᱟ᱾ ᱱᱚᱣᱟ ᱜᱟᱰᱟ ᱫᱚ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱢᱟᱹ ᱮ ᱵᱮᱱᱟᱣ ᱮᱫᱟ᱾ ᱱᱤᱭᱟᱹ ᱜᱟᱰᱟ ᱫᱚ ᱯᱩᱞᱤ ᱡᱟᱣᱨᱟ ᱠᱟᱛᱮ ᱡᱚᱢ ᱫᱟᱜ ᱞᱤᱸᱜᱤᱱ ᱨᱮᱭᱟᱜ ᱮᱴᱠᱮᱴᱚᱬᱮ ᱧᱮᱞᱚᱜ ᱠᱟᱱᱟ ᱟᱨ ᱫᱟᱜ ᱡᱟᱹᱲᱤ ᱨᱮ ᱰᱩᱵᱟᱹ ᱧᱮᱞᱚᱜ ᱠᱟᱱᱟ᱾ ᱜᱟᱹᱠᱷᱩᱲᱤᱭᱟᱹ ᱠᱚ ᱱᱚᱣᱟ ᱤᱫᱤ ᱠᱟᱛᱮ ᱠᱚ ᱠᱟᱹᱢᱤ ᱠᱟᱱᱟ ᱟᱨ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱠᱚ ᱛᱟᱞᱟ ᱨᱮ ᱜᱚᱯᱚᱲᱚ ᱨᱮᱭᱟᱜ ᱨᱟᱠᱟᱵ ᱟᱠᱟᱱᱟ᱾
ᱞᱤᱸᱜᱤᱱ ᱦᱚᱨ
ᱤᱪᱷᱟᱢᱚᱛᱤ ᱜᱟᱰᱟ ᱱᱤᱛᱚᱜ ᱯᱮ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ: (᱑) ᱡᱤᱞᱤᱧᱟᱜ ᱦᱟᱹᱴᱤᱧ ᱫᱚ ᱢᱟᱛᱷᱟᱵᱷᱟᱝᱜᱟ ᱜᱟᱰᱟ ᱠᱷᱚᱱ ᱦᱤᱡᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱯᱚᱫᱽᱫᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱟᱨ ᱒᱘᱐ ᱠᱤᱞᱚᱢᱤᱴᱚᱨ (᱑᱒᱙ ᱢᱟᱭᱤᱞ) ᱮᱛᱚᱢ ᱦᱤᱡᱩᱜ ᱛᱟᱭᱚᱢ ᱮᱛᱚᱢ ᱒᱔ ᱯᱟᱨᱜᱟᱱᱟ ᱨᱮᱱᱟᱜ ᱦᱟᱥᱱᱟᱵᱟᱫᱽ ᱟᱨ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱱᱟᱜ ᱫᱮᱵᱽᱦᱟᱴᱟ ᱥᱩᱨ ᱨᱮ ᱠᱟᱞᱤᱱᱫᱤ ᱜᱟᱰᱟ ᱨᱮ ᱥᱮᱞᱮᱫᱚᱜᱼᱟ᱾ (᱒) ᱢᱤᱫ ᱚᱠᱛᱚ ᱰᱷᱟᱠᱟ ᱨᱮᱭᱟᱜ ᱯᱟᱪᱮ ᱥᱮᱱᱟᱜ ᱢᱩᱬᱩᱛ ᱜᱟᱰᱟ ᱟᱨ (᱓) ᱫᱤᱱᱟᱡᱽᱯᱩᱨ ᱨᱮᱭᱟᱜ ᱤᱪᱷᱟᱢᱚᱛᱤ᱾ ᱑᱗᱖᱔-᱖᱖ ᱨᱮ ᱨᱮᱱᱱᱮᱞ ᱟᱜ ᱚᱛ ᱪᱤᱛᱟᱹᱨ ᱨᱮ ᱢᱩᱪᱟᱹᱫ ᱵᱟᱨᱭᱟ ᱜᱟᱰᱟ ᱫᱚ ᱢᱤᱫ ᱞᱮᱠᱟᱛᱮ ᱩᱫᱩᱜᱽ ᱟᱠᱟᱱᱟ᱾ ᱪᱮᱛᱟᱱ ᱨᱮ ᱚᱞ ᱟᱠᱟᱱ ᱫᱚᱥᱟᱨ ᱜᱟᱰᱟ ᱫᱚ ᱡᱟᱯᱷᱚᱨᱜᱚᱸᱡᱽ ᱨᱮᱱᱟᱜ ᱠᱚᱧᱮ ᱨᱮ ᱱᱟᱛᱷᱯᱩᱨ ᱯᱷᱮᱠᱴᱨᱤ ᱥᱩᱨ ᱨᱮ ᱦᱳᱨᱥᱟᱜᱚᱨ ᱨᱮᱱᱟᱜ ᱢᱚᱪᱟ ᱥᱮᱫ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱢᱩᱱᱥᱤᱜᱚᱸᱡᱽ ᱨᱮᱱᱟᱜ ᱡᱳᱜᱤᱱᱤᱜᱷᱟᱴ ᱥᱮᱫ ᱛᱮ ᱪᱟᱞᱟᱜ ᱠᱟᱱᱟ᱾
ᱧᱩᱛᱩᱢ
᱑ ᱚᱜᱚᱥᱴ ᱒᱐᱒᱒ ᱦᱤᱞᱚᱜ ᱯᱚᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱚᱛᱟ ᱵᱮᱱᱟᱨᱡᱤ ᱫᱚ ᱤᱪᱷᱟᱢᱚᱛᱤ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱛᱮ ᱢᱤᱫᱴᱟᱹᱝ ᱱᱟᱣᱟ ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱠᱟᱛᱷᱟᱭ ᱥᱚᱫᱚᱨ ᱞᱮᱫᱼᱟ᱾ ᱱᱚᱣᱟ ᱦᱚᱱᱚᱛ ᱫᱚ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮᱭᱟᱜ ᱵᱚᱱᱜᱟᱸ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱡᱟᱭᱜᱟ ᱛᱮ ᱵᱮᱱᱟᱣ ᱦᱩᱭᱩᱜᱼᱟ᱾
ᱥᱤᱛᱟᱹ ᱡᱷᱟᱨᱱᱟ
ᱥᱤᱛᱟᱹ ᱡᱷᱟᱨᱱᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱡᱷᱟᱨᱱᱟ ᱠᱟᱱᱟ ᱾
ᱤᱪᱷᱟᱢᱚᱛᱤ ᱜᱟᱰᱟ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱮᱛᱚᱢ ᱒᱔ ᱯᱟᱨᱜᱟᱱᱟ ᱨᱮᱭᱟᱜ ᱜᱟᱰᱟ
ᱥᱤᱛᱟᱹ ᱡᱷᱟᱨᱱᱟ
ᱧᱮᱞ
ᱥᱤᱛᱟᱹ ᱡᱷᱟᱨᱱᱟ ᱫᱚ ᱨᱟᱫᱷᱩ ᱜᱟᱰᱟ ᱨᱮ ᱢᱮᱱᱟᱜᱼᱟ ᱱᱚᱣᱟ ᱨᱟᱫᱷᱩ ᱜᱟᱰᱟ ᱨᱮᱵᱟᱜ ᱜᱚᱲᱚ ᱥᱚᱦᱚᱫ ᱜᱟᱰᱟ ᱠᱟᱱᱟ ᱾ ᱡᱷᱟᱨᱱᱟ ᱔᱓.᱙᱐ ᱢᱤᱴᱚᱨ (᱑᱔᱔.᱐ ᱯᱷᱤᱴ) ᱠᱷᱚᱱ ᱧᱩᱨᱩᱜ ᱠᱟᱱᱟ ᱾
ᱴᱷᱟᱶ
ᱨᱟᱺᱪᱤ ᱦᱚᱱᱚᱛ ᱨᱮ ᱢᱮᱱᱟᱜ ᱥᱤᱛᱟᱹ ᱡᱷᱟᱨᱱᱟ ᱾ ᱱᱚᱣᱟ ᱨᱟᱺᱪᱤ ᱼ ᱯᱩᱨᱩᱞᱤᱭᱟᱹ ᱰᱟᱦᱟᱨ ᱟᱨᱵᱟᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱓᱒ ᱨᱮ ᱨᱟᱺᱪᱤ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ ᱠᱚ ᱛᱷᱚᱠ:ᱨᱟᱺᱪᱤ ᱦᱚᱱᱚᱛ
ᱡᱩᱞᱡᱩᱞ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱡᱩᱞᱡᱩᱞ (Juljul) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱔᱗ ᱜᱚᱴᱟᱝ ᱠᱚᱲᱟ ᱟᱨ ᱑᱔᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱒᱙᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑.᱑᱕ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱔᱗ ᱜᱚᱴᱟᱝ ᱠᱚᱲᱟ ᱟᱨ ᱑᱔᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱕᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱦᱟᱨᱦᱟᱲ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱱᱟᱜᱮᱥᱥᱚᱨᱤ ᱩᱯᱚᱡᱮᱞᱟ
Nageshwari (নাগেশ্বরী)ᱱᱟᱜᱮᱥᱥᱚᱨᱤ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱩᱲᱤᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱩᱯᱚᱡᱮᱞᱟ ᱠᱟᱱᱟ᱾
ᱡᱩᱞᱡᱩᱞ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱮᱥ ᱴᱤ ᱨᱳᱵᱚᱨᱴ ᱟᱥᱲᱟ ᱢᱮᱱᱟᱜ-ᱟ, ᱚᱱᱠᱟ ᱜᱮ ᱦᱟᱡᱟᱨᱵᱟᱜᱽ ᱨᱮᱱᱟᱜ ᱟᱭᱢᱟ ᱡᱟᱭᱜᱟ ᱨᱮ ᱧᱩᱛᱩᱢᱟᱱ ᱟᱥᱲᱟ ᱠᱚ ᱮᱥ ᱴᱤ ᱡᱮᱵᱤᱭᱚᱨ, ᱮᱥ ᱴᱤ ᱠᱚᱞᱚᱢᱵᱚᱥ, ᱤᱱᱴᱟᱨ ᱥᱟᱭᱤᱱᱥ ᱠᱚᱞᱮᱡᱽ ᱮᱢᱟᱱ ᱧᱩᱛᱩᱢ ᱟᱱ ᱠᱚᱞᱮᱡᱽ ᱠᱚ ᱢᱮᱱᱟᱜ-ᱟ ᱾
ᱱᱟᱜᱮᱥᱥᱚᱨᱤ ᱩᱯᱚᱡᱮᱞᱟ
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱩᱛᱟᱹᱨ ᱨᱮ ᱢᱮᱱᱟᱜ ᱠᱩᱲᱤᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱩᱛᱟᱹᱨ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱾
ᱡᱩᱞᱡᱩᱞ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱟᱹᱰᱤ ᱥᱟᱺᱜᱤᱧ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱟᱹᱰᱤ ᱥᱟᱺᱜᱤᱧ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱱᱟᱜᱮᱥᱥᱚᱨᱤ ᱩᱯᱚᱡᱮᱞᱟ
ᱱᱟᱜᱟᱢ
ᱱᱤᱭᱟᱹ ᱨᱮᱱᱟᱜ ᱥᱩᱢᱩᱝ ᱫᱚ ᱔᱑᱕.᱘᱐ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱾
ᱡᱩᱞᱡᱩᱞ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱱᱟᱜᱮᱥᱥᱚᱨᱤ ᱩᱯᱚᱡᱮᱞᱟ
ᱦᱚᱲᱠᱩ
ᱦᱚᱲᱠᱚ ᱫᱚ ᱓,᱒᱒,᱓᱙᱙ ᱜᱚᱴᱟᱝ (᱒᱐᱑᱑ ᱥᱮᱨᱢᱟ) ᱦᱚᱲ ᱠᱚᱣᱟ ᱥᱟᱸᱜᱮ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱗᱗᱕ ᱜᱚᱴᱟᱝ, ᱡᱟᱱᱟᱢᱼ᱑.᱔᱘% ᱵᱚᱸᱜᱟ ᱛᱟᱞᱟᱼ᱐.᱒᱖%
ᱯᱷᱮᱵᱟᱛ
ᱛᱷᱚᱠ:Upazilas of Kurigram District
ᱯᱩᱨᱱᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱯᱩᱨᱱᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:- PRNA) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮ ᱯᱩᱨᱱᱤᱭᱟ ᱥᱚᱦᱚᱨ ᱥᱮᱵᱟ ᱦᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱮᱞᱟᱠᱟ ᱨᱮᱞᱣᱮ ᱴᱚᱴᱷᱟ ᱨᱮ ᱠᱟᱴᱤᱦᱟᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱮ ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱟᱵᱚᱣᱟᱜ ᱫᱚᱨᱵᱟᱨ
ᱥᱟᱶᱛᱟ ᱫᱚᱨᱵᱟᱨ ᱡᱟᱦᱟᱸ ᱛᱤᱥ ᱢᱤᱫ ᱮᱴᱠᱮᱴᱚᱬᱮ ᱥᱚᱞᱦᱮ ᱞᱟᱹᱜᱤᱫ ᱛᱮ ᱟᱹᱰᱤ ᱦᱚᱲ ᱠᱚ ᱫᱩᱲᱩᱵᱼᱟ ᱟᱨ ᱚᱱᱟ ᱜᱷᱚᱴᱚᱱ ᱥᱚᱞᱦᱮ ᱞᱟᱹᱜᱤᱫ ᱛᱮ ᱠᱟᱛᱷᱟ ᱠᱚᱠᱚ ᱛᱩᱞᱟᱹ ᱯᱟᱹᱭᱞᱟᱹᱭᱟ ᱾ ᱟᱨ ᱚᱱᱟ ᱫᱩᱯᱲᱩᱵ ᱨᱮ ᱫᱚᱥ ᱵᱤᱥ ᱯᱟᱱᱛᱮ ᱧᱟᱢ ᱜᱮ ᱫᱚᱨᱵᱟᱨ ᱫᱚᱵᱚ ᱢᱮᱛᱟ ᱟᱜ ᱠᱟᱱᱟ ᱾ ᱟᱵᱚ ᱥᱟᱶᱛᱟ ᱨᱮᱫᱚ ᱢᱚᱬᱮ (᱕) ᱜᱚᱴᱟᱝ ᱫᱚᱨᱵᱟᱨ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ :-
ᱟᱹᱛᱩ ᱫᱚᱨᱵᱟᱨ
ᱡᱟᱦᱟᱸ ᱫᱚᱨᱵᱟᱨ ᱨᱮ ᱟᱹᱛᱩ ᱦᱚᱲ ᱥᱩᱢᱩᱝ ᱫᱩᱲᱩᱵ ᱠᱟᱛᱮ ᱠᱚ ᱵᱤᱪᱟᱹᱨ ᱟᱪᱟᱨᱟ ᱟᱨ ᱢᱩᱲᱩᱛ ᱵᱤᱪᱟᱹᱨᱤᱭᱟᱹ ᱫᱚ ᱟᱹᱛᱩ ᱢᱟᱺᱡᱷᱤᱭ ᱛᱟᱦᱮᱸᱱᱟ ᱾ ᱚᱱᱟ ᱫᱚᱨᱵᱟᱨ ᱫᱚ ᱟᱹᱛᱩ ᱛᱟᱞᱟᱨᱮ ᱦᱩᱭᱩᱜᱼᱟ ᱾ ᱱᱚᱶᱟ ᱫᱚᱨᱵᱟᱨ ᱜᱮ ᱟᱹᱛᱩ ᱫᱚᱨᱵᱟᱨ ᱫᱚ ᱵᱚᱱ ᱢᱮᱛᱟᱜ ᱠᱟᱱᱟ ᱾
ᱜᱷᱟᱴ ᱫᱚᱨᱵᱟᱨ
ᱱᱚᱶᱟ ᱫᱚᱨᱵᱟᱨ ᱫᱚ ᱛᱩᱯᱩᱱᱟᱺᱭ ᱜᱷᱟᱴ ᱨᱮᱠᱚ ᱫᱚᱨᱵᱟᱨᱟ ᱾ ᱱᱚᱶᱟ ᱜᱮ ᱜᱷᱟᱴ ᱫᱚᱨᱵᱟᱨ ᱫᱚᱵᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚᱨᱵᱟᱨ ᱨᱮ ᱵᱤᱪᱟᱹᱨ ᱞᱟ.ᱜᱤᱫ ᱛᱮ ᱫᱚ ᱢᱩᱲᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱜᱷᱟᱴ ᱯᱟᱨᱜᱟᱱᱟᱭ ᱛᱟᱦᱮᱸᱱᱟ ᱾ ᱟᱨ ᱚᱱᱟ ᱥᱟᱶᱛᱮ ᱠᱚ ᱜᱚᱲᱚ ᱟᱭᱟ ᱢᱟᱺᱡᱷᱤ, ᱡᱚᱜᱽ ᱢᱟᱺᱡᱷᱤ, ᱜᱚᱰᱮᱛ ᱟᱨ ᱚᱱᱟ ᱜᱷᱟᱴ ᱨᱮᱠᱚ ᱦᱮᱡ ᱥᱮᱴᱮᱨ ᱟᱠᱟᱱ ᱡᱮᱛᱮ ᱞᱮᱠᱟᱱ ᱜᱟᱹᱠᱷᱩᱲ ᱜᱚᱢᱠᱮ, ᱵᱩᱫᱽ ᱜᱮᱭᱟᱱ ᱟᱱ ᱦᱚᱲ ᱠᱚ ᱾
ᱫᱤᱥᱚᱢ ᱫᱚᱨᱵᱟᱨ
ᱫᱤᱥᱚᱢ ᱫᱚᱨᱵᱟᱨ ᱨᱤᱱᱤᱡ ᱢᱩᱲᱩᱛ ᱫᱚᱨᱵᱟᱨᱤᱭᱟᱹ ᱫᱮᱥ ᱯᱟᱨᱜᱟᱱᱟᱭ ᱛᱟᱦᱮᱸᱱᱟ ᱾ ᱟᱨ ᱚᱱᱟ ᱫᱚᱨᱵᱟᱨ ᱜᱮ ᱫᱮᱥ ᱫᱚᱨᱵᱟᱨ ᱫᱚᱵᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱵᱤᱪᱟᱹᱨ ᱟᱠᱷᱲᱟ ᱨᱮᱫᱚ ᱠᱟᱛᱷᱟ ᱥᱚᱞᱦᱮ ᱞᱮᱠᱟᱛᱮ ᱠᱚ ᱜᱚᱲᱚ ᱟᱭᱟ ᱜᱷᱟᱴ ᱯᱟᱨᱜᱟᱱᱟ, ᱯᱤᱲ ᱯᱟᱨᱜᱟᱱᱟ ᱟᱨ ᱦᱮᱡ ᱥᱮᱴᱮᱨ ᱟᱠᱟᱱ ᱯᱟᱨᱟᱱᱤᱠ, ᱜᱚᱰᱮᱛ ᱥᱟᱶᱛᱮ ᱥᱩᱨ ᱥᱩᱯᱩᱨ ᱨᱤᱱ ᱦᱮᱡ ᱥᱮᱴᱮᱨ ᱟᱠᱟᱱ ᱜᱟᱹᱠᱷᱩᱲ ᱜᱚᱢᱠᱮ ᱠᱚ ᱾ ᱱᱚᱶᱟ ᱫᱚᱨᱵᱟᱨ ᱫᱚ ᱧᱮᱞ ᱴᱷᱤᱠ ᱠᱟᱛᱮ ᱢᱤᱫ ᱱᱟᱯᱟᱭ ᱴᱷᱟᱶ ᱠᱚ ᱵᱟᱪᱷᱚᱱᱟ ᱟᱨ ᱚᱱᱟ ᱴᱷᱟᱶ ᱨᱮ ᱫᱩᱲᱩᱵ ᱠᱟᱛᱮ ᱠᱚ ᱵᱤᱪᱟᱹᱨ ᱟᱪᱟᱨᱟ ᱾
ᱞᱳ ᱵᱤᱨ ᱫᱚᱨᱵᱟᱨ
(Supreme court of Santals) ᱱᱚᱶᱟ ᱫᱚᱨᱵᱟᱨ ᱫᱚ ᱥᱮᱸᱫᱽᱨᱟ ᱴᱟᱺᱰᱤ ᱟᱨ ᱵᱟᱝ ᱱᱤᱪᱚᱞ ᱡᱟᱭᱜᱟ ᱠᱚᱨᱮ ᱠᱚ ᱵᱤᱪᱟᱹᱨᱟ ᱾ ᱱᱚᱶᱟ ᱫᱚᱨᱵᱟᱨ ᱫᱚ ᱟᱵᱚ ᱥᱟᱶᱛᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱢᱩᱪᱟᱹᱫ ᱫᱚᱨᱵᱟᱨ ᱠᱟᱱᱟ ᱾ ᱱᱚᱶᱟ ᱫᱚᱨᱵᱟᱨ ᱦᱤᱞᱚᱜ ᱫᱚ ᱫᱮᱥ ᱯᱟᱨᱜᱟᱱᱟ ᱠᱚ ᱢᱟᱹᱫᱽ ᱨᱮ ᱱᱚᱶᱟ ᱫᱚᱨᱵᱟᱨ ᱞᱟᱹᱜᱤᱫ ᱛᱮ ᱢᱤᱫ ᱟᱹᱠᱤᱞᱟᱱ ᱯᱩᱨᱩᱫᱷᱩᱞ ᱠᱚ ᱵᱟᱪᱷᱚᱱ ᱮᱭᱟ ᱾ ᱩᱱᱤ ᱛᱮ ᱱᱚᱶᱟ ᱫᱚᱨᱵᱟᱨ ᱨᱤᱱᱤᱡ ᱢᱩᱲᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟ ᱛᱮᱫᱚᱭ ᱛᱟᱦᱮᱸᱱᱟ ᱾ ᱵᱤᱪᱟᱹᱨ ᱞᱟᱹᱜᱤᱫ ᱫᱚᱠᱚ ᱜᱚᱲᱚ ᱟᱭᱟ ᱫᱮᱥ ᱯᱟᱨᱜᱟᱱᱟ, ᱜᱷᱟᱴ ᱯᱟᱨᱜᱟᱱᱟ ᱟᱨ ᱯᱤᱲ ᱯᱟᱨᱜᱟᱱᱟ ᱾
ᱟᱵᱚ ᱥᱟᱶᱛᱟ ᱨᱮᱦᱚᱸ ᱱᱩᱱᱟᱹᱜ ᱱᱟᱯᱟᱭ-ᱱᱟᱯᱟᱭ ᱫᱚᱨᱵᱟᱨ ᱠᱚ ᱢᱮᱱᱟᱜᱼᱟ ᱟᱵᱚᱣᱟᱜ ᱱᱟᱯᱟᱭ ᱞᱟᱹᱜᱤᱫ ᱛᱮ ᱾ ᱚᱱᱟᱛᱮ ᱟᱵᱚ ᱥᱟᱶᱛᱟ ᱨᱮᱭᱟᱜ ᱮᱴᱠᱮᱴᱚᱬᱮ ᱠᱚᱫᱚ ᱟᱵᱚᱣᱟᱜ ᱫᱚᱨᱵᱟᱨ ᱨᱮᱜᱮ ᱵᱚᱱ ᱵᱤᱪᱟᱹᱨ ᱢᱟ ᱾
ᱢᱚᱫᱚᱱ ᱢᱳᱦᱚᱱ ᱢᱩᱨᱢᱩ
ᱚᱱᱚᱞᱤᱭᱟᱹ ᱢᱚᱫᱚᱱ ᱢᱳᱦᱚᱱ ᱢᱩᱨᱢᱩ ᱫᱚ ᱑᱙᱔᱗ ᱥᱮᱨᱢᱟ ᱨᱮᱭᱟᱜ ᱒᱑ ᱡᱩᱞᱟᱭ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱵᱽᱲᱚᱫᱟ ᱰᱟᱠ ᱚᱲᱟᱜ ᱨᱮᱭᱟᱜ ᱠᱟᱞᱤᱭᱟᱛᱤ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱨᱮᱱ ᱟᱯᱟᱛ ᱮᱸᱜᱟᱛ ᱥᱟᱶᱛᱮ ᱟᱡᱟᱜ ᱚᱞᱚᱜ ᱯᱟᱲᱦᱟᱜ ᱟᱨ ᱠᱟᱹᱢᱤ ᱡᱤᱭᱚᱱ ᱵᱟᱵᱚᱛ ᱵᱟᱹᱲᱛᱤ ᱠᱟᱛᱷᱟ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ᱾
ᱥᱟᱱᱛᱟᱲᱤ ᱥᱟᱶᱦᱮᱫ ᱪᱟᱨᱪᱟ ᱨᱮ ᱢᱚᱫᱚᱱ ᱢᱳᱦᱚᱱ ᱫᱚ ᱟᱡᱟᱜ ᱧᱩᱛᱩᱢ ᱛᱟᱭᱚᱢ ᱞᱟᱝᱛᱤᱛᱤ ᱟᱹᱲᱟᱹ ᱦᱚᱸᱭ ᱵᱮᱵᱷᱟᱨ ᱟᱠᱟᱫᱟ᱾ ᱟᱨᱦᱚᱸ ᱟᱫᱚᱢ ᱡᱚᱠᱷᱮᱡᱽ ᱫᱚ ᱵᱟᱦᱟᱱᱟ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱫᱚᱭ ᱵᱮᱵᱷᱟᱨ ᱟᱠᱟᱫᱟ᱾
ᱥᱟᱶᱦᱮᱫ ᱪᱟᱨᱪᱟ
ᱥᱟᱱᱛᱟᱲ ᱥᱟᱶᱛᱟ ᱨᱮᱭᱟᱜ ᱞᱟᱹᱭᱼᱞᱟᱠᱪᱟᱨ ᱮᱱᱮᱡ ᱥᱮᱨᱮᱧ ᱧᱮᱞ ᱛᱮᱭ ᱦᱟᱨᱟ ᱵᱩᱨᱩ ᱟᱠᱟᱱ, ᱢᱚᱫᱚᱱ ᱢᱳᱦᱚᱱ ᱢᱩᱨᱢᱩ ᱫᱚ ᱥᱟᱱᱛᱟᱲ ᱥᱟᱶᱛᱟ, ᱡᱤᱭᱚᱱ ᱨᱮᱭᱟᱜ ᱪᱤᱛᱟᱹᱨ ᱜᱮ ᱟᱡᱟᱜ ᱚᱱᱚᱬᱦᱮᱸ, ᱠᱟᱹᱦᱱᱤ ᱛᱟᱞᱟ ᱛᱮᱭ ᱥᱟᱵ ᱨᱟᱠᱟᱵ ᱟᱠᱟᱫᱟ᱾ ᱟᱡᱟᱜ ᱚᱞ ᱨᱮ ᱥᱟᱶᱛᱟ ᱨᱮ ᱥᱚᱲᱚ ᱵᱚᱞᱚᱱ ᱠᱟᱱ ᱵᱮᱼᱵᱟᱹᱲᱤᱡ ᱚᱨᱥᱚᱝ ᱠᱚ ᱡᱮᱞᱮᱠᱟᱭ ᱡᱷᱟᱞᱠᱟᱣ ᱨᱟᱠᱟᱵ ᱟᱠᱟᱫᱟ, ᱚᱱᱠᱟ ᱜᱮ ᱩᱛᱷᱱᱟᱹᱣ ᱨᱮᱭᱟᱜ ᱩᱭᱦᱟᱹᱨ ᱰᱟᱦᱟᱨ ᱦᱚᱸᱭ ᱩᱫᱩᱜᱽ ᱟᱠᱟᱫᱟ᱾ ᱟᱡᱟᱜ ᱚᱞ ᱠᱟᱹᱦᱱᱤ, ᱚᱱᱚᱬᱦᱮᱸ ᱨᱮ ᱱᱮᱵᱮᱛᱟᱨ ᱨᱮᱭᱟᱜ ᱚᱨᱥᱚᱝ ᱦᱚᱸ ᱧᱮᱞ ᱧᱟᱢᱚᱜᱼᱟ᱾
ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ
ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱭᱟᱜ ᱪᱟᱞᱟᱜ ᱰᱟᱦᱟᱨ ᱨᱮ ᱚᱱᱚᱬᱦᱤᱭᱟᱹ, ᱚᱱᱚᱞᱤᱭᱟᱹ ᱢᱚᱫᱚᱱ ᱢᱳᱦᱚᱱ ᱢᱩᱨᱢᱩ ᱫᱚ ᱥᱟᱶᱦᱮᱫ ᱯᱟᱛᱷᱟᱢ ᱨᱮᱱ ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ ᱦᱚᱸᱭ ᱵᱟᱲᱟᱭᱚᱜᱼᱟ᱾ ᱑᱙᱘᱙ ᱥᱮᱨᱢᱟ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱯᱮᱼᱪᱟᱸᱫᱚᱠᱤᱭᱟᱹ "ᱥᱟᱨ ᱥᱟᱹᱜᱩᱱ" ᱥᱟᱶᱦᱮᱫ ᱯᱟᱛᱷᱟᱢ ᱨᱮᱱ ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ᱾ ᱚᱱᱟ ᱥᱟᱶᱛᱮ, ᱒᱐᱐᱒ ᱥᱮᱨᱢᱟ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ "ᱠᱷᱮᱨᱣᱟᱞ ᱜᱚᱰᱮᱛ" ᱥᱟᱶᱦᱮᱫᱼᱞᱟᱠᱪᱟᱨ ᱯᱟᱛᱷᱟᱢ ᱨᱮᱱ ᱜᱚᱲᱚ ᱥᱟᱥᱟᱯᱲᱟᱣᱤᱡ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱵᱟᱸᱠᱩᱲᱟ ᱨᱮᱱᱟᱜ ᱪᱚᱴᱤ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱚᱱᱚᱞᱤᱭᱟᱹ ᱛᱷᱚᱠ: ᱚᱱᱚᱬᱦᱤᱭᱟᱹ ᱛᱷᱚᱠ: ᱥᱟᱥᱟᱯᱲᱟᱣᱤᱡ
ᱫᱩᱞᱟᱹᱲ ᱢᱟᱦᱟ
ᱫᱩᱞᱟᱹᱲ ᱢᱟᱦᱟᱸ ᱵᱟ ᱥᱮᱱᱴ ᱵᱷᱮᱞᱮᱱᱴᱟᱭᱤᱱᱥ ᱰᱮ ᱫᱚ ᱢᱤᱫᱴᱟᱝ ᱥᱮᱨᱢᱟ ᱨᱮᱱᱟᱜ ᱯᱚᱨᱚᱵᱽ ᱠᱟᱱᱟ ᱾ ᱚᱱᱟ ᱫᱚ ᱑᱔ ᱯᱷᱮᱵᱽᱨᱩᱣᱟᱨᱤ ᱪᱟᱸᱫᱚ ᱨᱮ ᱦᱩᱭᱩᱜᱼᱟ ᱾ ᱟᱨ ᱨᱟᱹᱥᱠᱟᱹ ᱥᱟᱶ ᱜᱮᱠᱚ ᱢᱟᱱᱟᱣ ᱤᱫᱤᱭᱟ ᱾ ᱱᱤᱭᱟᱸ ᱯᱚᱨᱚᱵᱽ ᱫᱚ ᱫᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱜᱟᱱ ᱫᱤᱥᱟᱹᱢ ᱨᱮᱜᱮᱠᱚ ᱢᱟᱱᱟᱣ ᱤᱫᱤᱭ ᱫᱟ ᱾ ᱤᱠᱷᱟᱱ ᱪᱷᱩᱴᱤ ᱢᱟᱦᱟ ᱫᱚ ᱟᱭᱢᱟ ᱫᱤᱥᱚᱢ ᱨᱮᱜᱮ ᱵᱟᱝ ᱠᱟᱱᱟ ᱾
ᱱᱟᱜᱟᱢ
᱒᱖᱙ ᱥᱮᱨᱢᱟ ᱨᱮ ᱤᱛᱟᱞᱤ ᱨᱮᱱᱟᱜ ᱨᱳᱢ ᱥᱚᱦᱚᱨ ᱨᱮ ᱥᱮᱱᱴ ᱵᱷᱮᱞᱮᱱᱴᱟᱭᱤᱱᱥ ᱧᱩᱛᱩᱢ ᱛᱮ ᱢᱤᱫᱴᱮᱱ ᱤᱥᱟᱹᱭ ᱯᱟᱫᱽᱨᱤ ᱥᱟᱶ ᱰᱟᱠᱛᱟᱨᱮ ᱛᱟᱸᱦᱮᱸᱠᱟᱱᱟ᱾ ᱫᱷᱚᱨᱚᱢ ᱯᱟᱥᱱᱟᱣ ᱨᱮᱱᱟᱜ ᱚᱵᱷᱤᱡᱳᱜᱽ ᱠᱷᱟᱹᱛᱤᱨ ᱨᱳᱢ ᱥᱚᱢᱨᱟᱴ ᱫᱚᱥᱟᱨ ᱠᱨᱟᱰᱤᱭᱟᱥ ᱩᱱᱤ ᱫᱚᱭ ᱵᱳᱱᱫᱤ ᱞᱤᱫᱤᱭᱟ᱾ ᱩᱱ ᱚᱠᱛᱚ ᱨᱮᱫᱚ ᱨᱳᱢᱟᱱ ᱥᱟᱢᱨᱟᱡᱡᱚ ᱨᱮ ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ ᱫᱚ ᱨᱩᱠᱷᱤᱭᱟᱹ ᱜᱮ ᱛᱟᱸᱦᱮᱸᱠᱟᱱᱟ᱾ ᱵᱳᱱᱫᱤ ᱛᱟᱸᱦᱮᱸ ᱡᱚᱠᱷᱚᱡ ᱜᱮ ᱩᱱᱤ ᱫᱚ ᱢᱤᱫᱴᱮᱱ ᱠᱟᱨᱟ ᱨᱳᱠᱷᱤ ᱨᱮᱱ ᱢᱤᱫᱴᱮᱱ ᱠᱟᱬᱤ ᱠᱩᱲᱤ ᱜᱤᱫᱨᱟᱹᱭ ᱵᱮᱥ ᱞᱤᱫᱤᱭᱟ᱾ ᱚᱱᱟ ᱠᱷᱟᱹᱛᱤᱨ ᱩᱱᱤᱭᱟ ᱧᱩᱛᱩᱢ ᱯᱟᱥᱱᱟᱣ ᱮᱱ ᱛᱟᱭᱟ᱾ ᱚᱱᱟ ᱠᱷᱟᱹᱛᱤᱨ ᱨᱟᱡᱟ ᱨᱟᱸᱜᱟᱣ ᱛᱮ ᱩᱱᱤ ᱯᱷᱟᱹᱥᱤ ᱛᱮ ᱜᱚᱡᱽ ᱨᱮᱱᱟᱜ-ᱮ ᱦᱩᱠᱩᱢ ᱠᱮᱫᱟ᱾ ᱟᱨ ᱚᱱᱟ ᱢᱟᱦᱟᱸ ᱫᱚ ᱑᱔ ᱯᱷᱮᱵᱨᱩᱣᱟᱨᱤ ᱛᱟᱸᱦᱮᱸ ᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱔᱙᱖ ᱥᱮᱨᱢᱟ ᱨᱮ ᱯᱳᱯ ᱥᱮᱱᱴ ᱡᱮᱞᱟᱥᱤᱣ ᱯᱟᱹᱦᱤᱞ ᱡᱩᱞᱤᱭᱟᱥ ᱵᱷᱮᱞᱮᱱᱴᱟᱭᱤᱱ ᱫᱤᱥᱟᱹᱛᱮ ᱑᱔ ᱯᱷᱮᱵᱨᱩᱣᱟᱨᱤ ᱫᱚ ᱵᱷᱮᱞᱮᱱᱴᱟᱭᱤᱱ ᱢᱟᱦᱟᱸ ᱢᱮᱱᱛᱮᱭ ᱜᱷᱳᱥᱳᱱᱟ ᱞᱮᱫᱟ᱾
ᱯᱟᱹᱪᱷᱤᱢ ᱫᱤᱥᱟᱹᱢ ᱠᱚᱨᱮ ᱡᱟᱱᱟᱢ ᱢᱟᱦᱟᱸ ᱥᱮ ᱫᱷᱚᱨᱚᱢ ᱯᱚᱨᱚᱵᱽ ᱥᱮ ᱮᱴᱟᱜ ᱡᱟᱦᱟᱸᱱᱟᱜ ᱯᱚᱨᱚᱵᱽ ᱨᱮᱜᱮ ᱵᱷᱳᱜᱽ ᱜᱮ ᱢᱟᱨᱟᱝ ᱦᱤᱥᱟᱹᱵᱛᱮ ᱠᱚ ᱧᱮᱞᱟ᱾ ᱚᱱᱟ ᱠᱟᱨᱚᱱ ᱛᱮ ᱜᱤᱨᱡᱟᱹ ᱚᱲᱟᱜ ᱨᱮᱦᱚᱸ ᱯᱟᱹᱣᱨᱟᱹ ᱠᱚ ᱧᱩᱭ ᱜᱮᱭᱟ᱾ ᱵᱷᱮᱞᱮᱱᱴᱟᱭᱤᱱ ᱢᱟᱦᱟᱸ ᱞᱟᱹᱜᱤᱛ ᱤᱥᱟᱹᱭ ᱫᱷᱚᱨᱚᱢ ᱨᱮᱱᱟᱜ ᱯᱟᱹᱛᱭᱟᱹᱣ ᱪᱟᱵᱟ ᱠᱷᱟᱹᱛᱤᱨ ᱑᱗᱗᱖ ᱥᱮᱨᱢᱟ ᱨᱮ ᱯᱷᱨᱟᱱᱥ ᱥᱚᱨᱠᱟᱨ ᱱᱚᱣᱟ ᱢᱟᱦᱟᱸ ᱢᱟᱱᱟᱣ ᱮ ᱵᱚᱸᱫᱷ ᱞᱮᱫᱟ᱾ ᱤᱝᱞᱮᱱᱰ ᱨᱮᱦᱚᱸ ᱱᱚᱣᱟ ᱠᱩ ᱵᱚᱸᱫᱷ ᱞᱮᱫᱟ᱾ ᱚᱥᱴᱨᱤᱭᱟ, ᱦᱟᱝᱜᱮᱨᱤ, ᱡᱟᱨᱢᱟᱱᱤ ᱨᱮᱦᱚᱸ ᱠᱚ ᱵᱚᱸᱫᱷ ᱞᱮᱫᱟ᱾ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱒᱐᱑᱗ ᱥᱮᱨᱢᱟ ᱨᱮ ᱫᱩᱞᱟᱹᱲ ᱢᱟᱦᱟᱸ ᱤᱥᱞᱟᱢ ᱫᱷᱚᱨᱚᱢ ᱥᱟᱶᱛᱮ ᱥᱟᱝᱜᱷᱚᱨᱥᱤᱠ ᱠᱷᱟᱹᱛᱤᱨ ᱠᱩ ᱵᱚᱸᱫᱷ ᱟᱠᱟᱫᱟ᱾ ᱛᱚᱵᱮ ᱱᱮᱛᱟᱨ ᱢᱟᱦᱟᱸ ᱠᱚᱨᱮ ᱫᱚ ᱯᱟᱹᱪᱷᱤᱢ ᱥᱮᱱᱟᱜ ᱫᱤᱥᱟᱹᱢ ᱠᱚᱨᱮ ᱫᱚ ᱱᱚᱣᱟ ᱫᱩᱞᱟᱹᱲ ᱢᱟᱦᱟᱸ ᱫᱚ ᱟᱹᱰᱤ ᱡᱟᱠ ᱡᱚᱢᱚᱠ ᱟᱛᱮ ᱠᱩ ᱢᱟᱱᱟᱣ ᱫᱟ ᱟᱨ ᱱᱚᱣᱟ ᱢᱟᱦᱟᱸᱨᱮ ᱟᱹᱰᱤ ᱜᱮ ᱠᱟᱹᱣᱰᱤ ᱠᱩ ᱠᱚ ᱠᱷᱚᱨᱪᱟᱭ ᱫᱟ᱾
ᱠᱟᱱᱤᱢᱩᱨᱣᱟᱨ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱠᱟᱱᱤᱢᱩᱨᱣᱟᱨ (Kanimurwar) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱑᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱔᱒ ᱜᱚᱴᱟᱝ ᱠᱚᱲᱟ ᱟᱨ ᱒᱙᱒ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱖᱓᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱒ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑.᱓᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱔᱒ ᱜᱚᱴᱟᱝ ᱠᱚᱲᱟ ᱟᱨ ᱒᱙᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱔, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱕᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱘᱐᱐ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱟᱠᱷᱤᱭᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱮᱥ ᱴᱤ ᱨᱳᱵᱚᱨᱴ ᱟᱥᱲᱟ ᱢᱮᱱᱟᱜ-ᱟ, ᱚᱱᱠᱟ ᱜᱮ ᱦᱟᱡᱟᱨᱵᱟᱜᱽ ᱨᱮᱱᱟᱜ ᱟᱭᱢᱟ ᱡᱟᱭᱜᱟ ᱨᱮ ᱧᱩᱛᱩᱢᱟᱱ ᱟᱥᱲᱟ ᱠᱚ ᱮᱥ ᱴᱤ ᱡᱮᱵᱤᱭᱚᱨ, ᱮᱥ ᱴᱤ ᱠᱚᱞᱚᱢᱵᱚᱥ, ᱤᱱᱴᱟᱨ ᱥᱟᱭᱤᱱᱥ ᱠᱚᱞᱮᱡᱽ ᱮᱢᱟᱱ ᱧᱩᱛᱩᱢ ᱟᱱ ᱠᱚᱞᱮᱡᱽ ᱠᱚ ᱢᱮᱱᱟᱜ-ᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱟᱹᱰᱤ ᱥᱟᱺᱜᱤᱧ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱟᱹᱰᱤ ᱥᱟᱺᱜᱤᱧ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾